CHRIS GRABENSTEIN 


«== 


AVENTURA $ R MISTER 
| ak 


GA 


IA. 
a ; N E ny AN 


\\ 


Chris Grabenstein 


Evadare din 
biblioteca domnului 
Lemoncello 


Traducere din limba engleză de 
Meropi Papagheorghe 
EDITURA CORINT JUNIOR 
2015 


CORINT JU: 


CHRIS GRABENSTEIN 
Escape from Mr. Lemoncello’s 
Library 
Copyright © 2013 


Jacket art copyright © 2013 by Gilbert Ford 
This translation published by arrangement with Random 
House 
Children’s Books, a division of Penguin Random House 
LLC. 
All rights reserved. 
Toate drepturile asupra ediţiei în limba romana aparţin 
Editurii CORINT JUNIOR, imprint al Grupului Editorial 
Corint 
Redactare: Teodora Nicolau 
Tehnoredactare computerizată: Simona Bănică 
ISBN ePUB:978-606-793-259-1 
ISBN Print:978 973 128 608-2 
GRUPUL EDITORIAL CORINT 
Departamentul de Vânzări 
Str. Mihai Eminescu nr. 54A, sector 1, Bucureşti, cod 
poştal 010517 
Tel. /Fax: 021.319.47.97; 021.319.48.20 
Depozit 
Calea Plevnei nr. 145, sector 6, Bucureşti, cod poştal 
060012 
Tel.: 021.310.15.30 
E-mail: vanzari@edituracorint.ro 


Magazin virtual: www.edituracorint.ro 


Aceasta carte in format digital (e-book) este protejata 
prin copyright si este destinata exclusiv utilizarii ei in scop 
privat pe dispozitivul de citire pe care a fost descarcata. 


Orice alta utilizare, incluzand tmprumutul sau schimbul, 
reproducerea integrală sau parţială, multiplicarea, 
închirierea, punerea la dispoziţia publică, inclusiv prin 
internet sau prin reţele de calculatoare, stocarea 
permanentă sau temporară pe dispozitive sau sisteme cu 
posibilitatea recuperării informaţiei, altele decât cele pe 
care a fost descărcată, revânzarea sau comercializarea 
sub orice formă, precum şi alte fapte similare săvârşite 
fără permisiunea scrisă a deţinătorului copyrightului 
reprezintă o încălcare a legislaţiei cu privire la protecţia 
proprietăţii intelectuale şi se pedepseşte penal şi/sau civil 
în conformitate cu legile în vigoare. 
Lectura digitală protejează mediul 
Versiune digitală realizată de elefant.ro 


mim Eo 


În memoria lui Jeanette P. Meyers si pentru toţi 
bibliotecarii care ne ajuta intotdeauna sa gasim 
ceea ce cautam 


Asa a ajuns Kyle Keeley să fie pedepsit o săptămână. 

Mai întâi a luat-o pe-o scurtătură chiar prin tufa 
preferată de trandafiri a mamei lui. 

Da, spinii l-au intepat rău de tot, dar luând-o printre tufe 
şi strivind câteva petunii obținea un avans de cinci 
secunde faţă de fratele lui mai mare, Mike. 

Ştiau amândoi unde se află ultimul obiect de care aveau 
nevoie pentru a câştiga jocul: în casă! 

Kyle găsise deja conul de pin pentru runda din aer liber 
şi era destul de sigur că, la rândul lui, Mike înşfăcase 
„floarea galbenă”. Doar în luna iunie este plin de papadii. 

— Lasă-te págubas! strigă Mike în timp ce amândoi se 
năpusteau pe aleea de la intrare. 

Ca o săgeată, Mike trecu pe lângă Kyle şi ajunse la uşă 
înaintea lui, anulându-i avansul temporar. 

Da, bineînţeles. 

Mike Keeley, la cei şaptesprezece ani ai sai era vedeta 
liceului la toate disciplinele sportive. Fotbal, baschet, 
baseball. Oriunde era vorba despre o minge, Mike se 
pricepea de minune. 

Kyle, la doisprezece ani, era departe de a fi vedetă. 

Celălalt frate al lui Kyle, Curtis, în vârstă de 
cincisprezece ani, încă nu reuşise să scape din curtea 
vecinilor, unde dăduse nas în nas cu câinele. Curtis era cel 
mai istet dintre fraţii Keeley, însă pentru runda în aer liber 
nimerise cartonaşul cu provocarea cea mai nesuferită 
dintre toate: jucăria câinelui din vecini. Odată ce nimereai 
cartonaşul cu „câinele”, trebuia să stai o tură. 

Cât despre motivul pentru care cei trei fraţi Keeley 
alergau ca bezmeticii prin cartier în acea după-amiază de 
duminică, înşfăcând diverse lucruri care mai de care mai 
trăsnite, ei bine, mama lor era de vină. 

Doar ea fusese cea care le sugerase: 

— Daca vă plictisiti, jucaţi un joc cu cartonase! 


Kyle a coborat asadar sa scotoceasca prin pivnita dupa 
unul dintre jocurile lui preferate: Domnul Lemoncello 
prezinta: Vanatoarea de Nimicuri Pretioase - de interior si 
în aer liber. Fusese un mare succes al domnului 
Lemoncello, creatorul multor jocuri de excepţie. Kyle şi 
fraţii lui îl jucaseră atât de des când erau mai mici, încât 
domnul Keeley fusese nevoit să contacteze firma domnului 
Lemoncello pentru a face rost de un set de cartonaşe de 
schimb. Provocările de pe noile cartonaşe se dovediseră 
complet diferite, care mai de care mai ciudate, ca de 
exemplu „chiloţii lalai ai unui adult” sau „o farfurie 
murdară” şi „o coajă putrezită de banană”. 

(La sfârşitul jocului, cei care pierduseră trebuiau să pună 
totul la loc, exact acolo unde găsiseră obiectele 
respective. Era regula oficială a jocului, tipărită pe 
interiorul cutiei, şi de-asta era cu atât mai important să 
câştigi!) 

În timp ce Curtis era blocat în curtea vecinilor, încercând 
să negocieze cu dobermanul lor, Twinky, ca să pună mâna 
pe jucăria lui preferată de ros, Kyle şi Mike căutau aceleaşi 
două obiecte deoarece, pentru runda finală, toţi jucătorii 
primeau acelaşi cartonaş cu ghicitoare. 

Ghicitoarea din ziua aceea, deşi era un cartonaş peste 
care Kyle nu mai dăduse până atunci, fusese superuşoară. 

GĂSEŞTE DOUĂ MONEDE DIN 1982 CARE, ADUNATE, 
FAC 30 CENȚI, IAR UNA DINTRE ELE NU POATE FI O 
MONEDA DE 5 CENȚI. 

Pe bune? Răspunsul era o monedă de 25 de cenți şi una 
de 5, pentru că ghicitoarea preciza că numai una nu putea 
fi de 5 cenți. 

Aşa că, pentru a câştiga, Kyle trebuia să găsească o 
moneda de 25 de cenți din 1982, plus una de 5 din 1982. 

Ceea ce nu era prea greu. 


Tatal lor avea o carafa pentru cidru de mere plina cu 
maruntis, în atelierul lui din pivniţă. 

De aceea se întreceau Kyle şi Mike să ajungă acolo. 

Mike se năpusti pe uşă. 

Kyle zâmbi. 

Îi plăcea la nebunie să se ia la întrecere cu fraţii lui mai 
mari. Fiind mezinul familiei, era cam singura lui şansă să-i 
poată întrece la ceva în mod cinstit. La jocurile cu 
cartonaşe, toată lumea trebuia să respecte aceleaşi reguli. 
Era nevoie de putin noroc cu zarurile, de ceva istetime şi 
să nimereşti un cartonaş bun, dar dacă respectai regulile 
şi erai perseverent, puteai câştiga negreşit. 

Mai ales astăzi, când Mike îşi risipise avantajul alegând 
traseul obişnuit până în pivniţă. Urma să intre pe uşa din 
faţă, apoi să se repeadă spre spatele casei, să coboare 
scările şi, de acolo, să se năpustească spre atelierul tatălui 
lor. 

Kyle, pe de altă parte, avea s-o ia pe o scurtătură. 

Sări peste câţiva arbuşti patratosi şi deschise cu piciorul 
o fereastră de la demisol. Auzi ceva pârâind când se 
catara cu tenişii pe pervaz, însă nimic nu-l putea opri din 
drum. Trebuia neapărat să-l întreacă pe fratele lui mare. 

Se strecură prin deschizătura îngustă, ateriză pe podea 
şi, adunându-se de pe jos, se îndreptă către bancul de 
lucru unde se afla carafa. Vărsă conţinutul şi începu să 
scotocească prin mormanul de maruntis. 

Este! 

Kyle găsi imediat o moneda de 5 cenți din 1982. O vari 
în buzunarul de la piept, înlăturând dintr-o mişcare toate 
celelalte monede de 5 şi de 10. 2010. 2003. 1986. 

— Haide, haide! mormăi el. 

Uşa atelierului se izbi larg de perete. 

— Ce nai...? 


Mike era de-a dreptul surprins sa vada ca i-o luase Kyle 
înainte. 

În clipa următoare era în genunchi, scormonind după 
monede, însă Kyle exclamă dintr-odată: 

— Am găsit-o! şi înşfăcă de pe jos o monedă de 25 de 
cenți din 1982. 

— Şi cea de 5 cenți? insistă Mike. 

Kyle o scoase din buzunarul camasii. 

— Ai intrat pe fereastră? se auzi o voce de-afară. 

Era Curtis, ghemuit lângă straturile de flori. 

— Da, răspunse Kyle. 

— Asta era şi planul meu. Cea mai scurtă distanţă între 
două puncte este o linie dreaptă. 

— Nu-mi vine să cred că ai câştigat! se văită Mike, 
nefiind deloc obişnuit să piardă. 

— Ei bine, spuse Kyle, ridicându-se tantos, n-ai de ales, 
frate. lar acum, voi doi, fraierilor, trebuie să duceti toate 
vechiturile astea la loc. 

— Eu chiar nu o să-i dau înapoi chestia asta lui Twinky! 
spuse Curtis, arătându-le o bucată de sfoară înnodată şi 
băloasă. 

— O, ba da, spuse Kyle. Pentru că ai pierdut. Da, sigur, 
oi fi avut tu ideea să intri pe fereastră... 

— Aaa, Kyle? mormăi Curtis. Poate ar fi bine să taci un 
pic... 
— Ce? Haide, Curtis. Nu te oftica şi tu. Doar pentru că 
eu am fost cel care a luat-o pe scurtătură şi a deschis 
geamul cu piciorul şi... 

— Tu ai făcut asta, Kyle? 

Chipul cuiva apăru de partea cealaltă a ferestrei. 

Era tatăl lor. 

— He, he, he, chicoti Mike în spatele lui Kyle. 


— Tu ai Spart geamul? Tatal lor parea destul de nervos. 
Ei bine, ghici cine-o să plătească pentru înlocuirea 
geamului. 

Aşa a ajuns Kyle Keeley să rămână fără 50 de centi din 
alocaţie pentru tot restul anului. 

Şi să fie pedepsit o săptămână. 


În altă parte a oraşului, Dr. Yanina Zinchenko, 
bibliotecara vestită în toată lumea, străbătea ca o furtună 
clădirea întortocheată ca o peşteră ce avea să se deschidă 
cu mare fast în numai câteva zile. 

Construcţia noii biblioteci publice din Alexandriaville 
durase cinci ani. Lucrările fuseseră executate în cea mai 
mare taină şi sub paza cea mai vigilentă. O echipă a 
renovat exteriorul a ceea ce fusese cândva cea mai 
impunătoare clădire din acel orăşel din statul Ohio: sediul 
băncii Gold Leaf. Alte echipe - tâmplari, zidari, electricieni 
şi instalatori - s-au ocupat de interior. 

Nicio echipă de constructori nu a petrecut mai mult de 
şase săptămâni pe şantier. 

Nicio echipă nu a ştiut exact ce făcuseră (sau urmau să 
facă) celelalte echipe. 

lar când acele echipe au încheiat lucrările, alte echipe 
supersecrete (muncitori extrem de bine plătiţi, care ar fi 
negat până şi cea mai mică legătură cu biblioteca, cu 
Alexandriaville sau cu întregul stat Ohio) s-au ocupat de 
finisaje. 

Dr. Zinchenko supraveghease desfăşurarea construcţiei 
pentru angajatorul ei - un miliardar extrem de excentric 
(unii ar spune chiar dus cu pluta). Numai ea cunoştea 
toate minunatiile şi lucrurile nemaipomenite ascunse între 
acei pereţi. 

Dr. Zinchenko era o femeie înaltă, cu păr roşu ca focul. 
Purta un taior scump, croit pe comandă, tocuri 
impresionante, o cască Bluetooth şi ochelari cu rame roşii, 
groase. 

Cu tocurile räsunänd pe podeaua de marmură si cu 
degetele glisánd pe ecranul unei tablete de ultimă 
generaţie, Dr. Zinchenko trecu pe lângă uşa roşie a 
panoului de comandă şi apoi pe sub o arcadă, păşind în 


splendida sala de lectură circulară, la baza rotondei înalte 
cât trei etaje. 

Clădirea băncii, pe al cărei schelet fusese proiectată 
biblioteca, data din 1931. Cu ale sale coloane corintice 
nesfârşite, o intrare cu boltă arcuită, finisaje sofisticate şi o 
uriaşă cupolă aurită, s-ar fi potrivit mai degrabă în 
vecinătatea unui muzeu din Washington, D.C., şi nu pe 
străzile uniforme ale unui orăşel din Ohio. 

Dr. Zinchenko se opri o clipă pentru a privi cel mai 
impunător efect vizual al bibliotecii: Cupola Minunilor. 
Zece ecrane curbate, high-definition - la fel de luminoase 
ca acelea din Times Square - se înşirau pe peretele 
interior al cupolei ca nişte felii de portocală. Fiecare ecran 
putea funcţiona independent sau ca parte a unui întreg 
spectaculos. Cupola Minunilor se putea preschimba în 
cerul nopţii, acoperit de constelații felurite, sau lua forma 
plutitoare a norilor, care lăsa vizitatorilor impresia că 
întreaga clădire s-ar fi ridicat cu totul de la pământ. Sau, 
ilustrând sistemul zecimal Dewey, înfăţişa zece secţiuni 
diferite cu imagini vibrante, mereu in schimbare, 
corespunzătoare fiecărei categorii din sistemul de 
clasificare al bibliotecii. 

— Am ultimele cote Dewey pentru sectorul patru al 
Cupolei Minunilor, rosti Dr. Zinchenko în cască. 364.1092. 

Fiecare cuvânt era pronunţat atent şi răspicat, astfel 
încât artistul vizual al bibliotecii să ştie precis ce cifre 
aveau să se perinde pe al patrulea ecran, în vârtejul 
montajului tematic dedicat ştiinţelor sociale, cu imagini ce 
reprezentau si un ciocanel plutitor de judecător, mărul 
unui profesor rostogolindu-se şi o ninsoare molcomă, de 
ziceai că vine Crăciunul. 

— Cotele nu trebuie să apară până duminică, la ora 11. 
Ai înţeles? mai preciză ea. 

— Da, Dr. Zinchenko, răspunse o voce metalică în cască. 


Dr. Zinchenko studie apoi statuile holografice proiectate 
în firidele cáptusite cu satin negru, săpate în pilonii masivi 
de piatră, ce susțineau ferestrele arcuite deasupra cărora 
se înălța Cupola Minunilor. 

— De ce Shakespeare şi Dickens sunt tot aici? Nu sunt 
pe listă pentru deschidere. 

— Scuzati-ma, răspunse directorul responsabil cu 
imagini holografice al bibliotecii, aflat de asemenea pe fir. 
Mă ocup îndată. 

— Mulţumesc. 

Părăsind rotonda, bibliotecara păşi în Sala Copiilor. 

Era întunecată, cu doar câteva becuri aprinse. Însă Dr. 
Zinchenko retinuse poziţia meselor in miniatură atât de 
bine, încât traversă încăperea până în Colţul Povestilor 
fără a se ciocni de nimic. Acolo se mai uită o dată la 
gâştele ce abia fuseseră aduse. 

Cârdul format din şase boboci audio-animatronici - 
roboţi pufoşi cu ochi ca nişte mingi de ping-pong (creaţi 
special pentru noua biblioteca de ingineri care 
colaboraseră cu Disney World) - era cocotat în vârful unui 
raft oblic din colţ. Mama Gâscă, cu boneta şi ochelarii ei de 
bunicuţă, stătea nemişcată în mijlocul lor. 

— Aici Bibliotecarul 1, spuse Dr. Zinchenko suficient de 
tare încât microfoanele ascunse în tavan să-i poată 
recepționa vocea. Initiaza secvenţa de povestire. 

Gastele se treziră la viata lor mecanică. 

— Cântec de leagăn. 

Gâştele gâgâiră „Nani, nani, puişor” pe şase voci. 

— Insula comorilor? 

Păsările îngânară „Cântecul piraţilor” printre chiote de 
io-ho-ho. 

Dr. Zinchenko batu din palme. Zarva gastelor încetă 
dintr-odată. 


— Încă una, spuse ea, când, cu coada ochiului, observa 
o carte pe o masă alăturată: Walter Câinele Part. 

Cele şase gâşte se întoarseră la 180 de grade, trăgând 
parturi la unison şi ridicându-şi ritmic coditele. 

— Excelent. Opreşte secvenţa de povestire. 

Gâştele se adânciră din nou în somnul lor. Dr. Zinchenko 
mai bifă ceva pe tabletă, trecându-şi degetul pe ecran. 
Lista devenea tot şi tot mai scurtă, iar ăsta era un lucru 
foarte bun. Dr. Z şi armata ei de asistenţi aveau la 
dispoziţie doar câteva zile pentru a rezolva ultimele hibe 
din complexul sistem de operare al bibliotecii. 

Dintr-odată, Dr. Zinchenko auzi un marait încetişor. 

Întorcându-se, întâlni privirea de un albastru glacial a 
unui exemplar foarte rar de tigru alb. 

Dr. Zinchenko suspină şi îşi atinse casca. 

— Aici Dr. Z. Ce face tigrul nostru bengalez alb la 
secţiunea pentru copii?... Aha, înţeleg. Se pare că e vorba 
despre o mică confuzie. Nu vrem să stea lângă Cartea 
junglei. Verificaţi cota. 599.757... Da. Ar trebui să fie la 
Zoologie... Da, vă rog. De îndată. Mulţumesc. 

Ca o fantasmă, tigrul dispăru. 


Desigur, desi era pedepsit, Kyle Keeley tot trebuia sa se 
duca la scoala. 

— Mike, Curtis, Kyle, scularea! striga mama lor de jos, 
din bucatarie. 

Kyle îşi tranti picioarele pe podea, se freca la ochi şi 
privi adormit în jur. 

Calculatorul care, mai întâi, fusese al lui Curtis se afla pe 
fostul birou al lui Mike. Covorul de pe podea, cu emblema 
echipei de baseball Cincinnati Reds, fusese tot al lui Mike, 
de pe vremea când avea doisprezece ani. Cărţile aliniate 
în bibliotecă trecuseră mai întâi prin bibliotecile fraţilor lui, 
cu excepţia celor pe care Kyle le primise cadou de Crăciun 
de la bunica lui. Incă nu le citise pe cele de anul trecut. 

Kyle nu se omora cu cărţile. 

Poate doar dacă era vorba despre vreun manual de 
instrucţiuni sau de vreun ghid cu indicii pentru un joc 
video. In camera de zi avea un PlayStation Sony. Nu era 
Blu-ray PS3, high-def. Era cel pe care îl primise Mike de 
Craciun tn urma cu vreo patru ani. (Mike tinea modelul 
nou-nout de Blu-ray încuiat în camera lui.) 

Dar, asa vechitură cum era, consola de jocuri din 
camera de zi functiona. 

Mai putin săptămâna asta. 

Adică nu era stricată, însă Kyle nu avea voie la 
computer sau la televizor. Aşa că, dacă nu voia să asculte 
decât bázáitul hard-diskului, nu avea niciun rost sá 
pornească consola PlayStation până duminica viitoare, 
când i se termina pedeapsa. 

— In familia asta, când eşti pedepsit, eşti pedepsit, nu 
glumă, îi spusese tatăl lui. 

Dacă trebuia să îşi facă temele pe calculator în timpul 
acestei ultime săptămâni de şcoală, putea folosi 
computerul mamei lui, cel din bucătărie. 

Mama lui nu avea jocuri pe calculator. 


De fapt avea Diner Dash, dar nu se punea la socoteala. 

A fi pedepsit in familia Keeley insemna ca nu aveai voie 
să faci nimic, decât sa „te gândeşti la ce-ai facut”, dupa 
cum zisese tatăl lui. 

Kyle ştia ce făcuse. Spărsese un geam. 

Dar tot i-am bătut pe frații mei mai mari! 

— Bună dimineaţa, spuse mama lui când Kyle intră în 
bucătărie. Stătea la biroul ei, sorbind din cafea şi tastând 
ceva de zor. la un biscuit, îl îmbie ea. 

Curtis şi Mike erau deja în bucătărie, înfulecând ultimii 
biscuiţi ca lumea, cei cu glazură de brioşe. Lui Kyle nu-i 
rămăseseră decât cei neglazurati, cu zahăr brun şi 
scorţişoară. Era ca şi cum ai fi mestecat ambalajul de 
carton. 

— Biblioteca cea nouă se deschide vineri, odată cu 
începutul vacanței de vară, mormäi mama lui Kyle, citind 
ceva de pe ecranul computerului. Au trecut doisprezece 
ani de când a fost demolată biblioteca veche. l-auziti: Dr. 
Yanina Zinchenko, noua bibliotecară-şefă a bibliotecii 
publice promite că vizitatorii vor fi foarte surprinşi de ce 
vor descoperi înăuntru. 

— Pe bune? spuse Kyle, căruia îi plăceau mereu 
surprizele. Oare ce-or fi având acolo? 

— Aaa, cărţi, poate? zise Mike. Kyle, e vorba despre o 
bibliotecă. 

— Totuşi, spuse Curtis, eu de-abia aştept să-mi fac 
permis! 

— Pentru că eşti un tocilar, zise Mike. 

— Prefer termenul „silitor”. 

— Ei bine, eu mă duc, spuse Kyle, ridicându-şi rucsacul. 
Nu vreau să pierd autobuzul. 

leşi în grabă pe uşă. De fapt, Kyle nu voia să-şi rateze 
prietenii. Majoritatea aveau Sony PSP şi Nintendo 3DS. 

Cu multe, multe jocuri. 


Kyle parcurse culoarul autobuzului salutandu-se cu mai 
toţi colegii, până ajunse la locul lui obişnuit. Aproape toţi 
voiau să-l salute în afară de, bineînţeles, Sierra Russell. 

Ca de obicei, Sierra, care era în clasa a şaptea, stătea în 
spatele autobuzului, cu nasul într-o carte - probabil vreo 
poveste despre o fată care locuieşte într-o căsuţă din 
prerie sau ceva de genul ăsta. 

De când părinţii ei divortasera şi tatăl ei se mutase în alt 
oraş, Sierra Russell devenise foarte tăcută şi-şi petrecea 
tot timpul citind. 

— Mişto tricou, spuse Akimi Hughes atunci când Kyle se 
aşeză lângă ea. 

— Mersi. A fost al lui Mike. 

— Nu contează, tot e ca lumea. 

Mama lui Akimi era de origine asiatică. Tatăl ei era 
irlandez. Avea părul lung şi negru ca pana corbului, ochii 
de un albastru intens şi o grămadă de pistrui. 

— Ce te joci? întrebă Kyle, văzând că Akimi butona 
frenetic un PSP 3000. 

— Divizia Veveritelor, răspunse ea. 

— E unul dintre cele mai tari jocuri ale lui Lemoncello, 
spuse Kyle, cunoscând prea bine jocul de pe consola lui 
PlayStation. 

Cea pe care nu o putea folosi o săptămână încheiată. 

— Ai nevoie de ajutor? 

— Nt. 

— Ai grija la stup... 

— Ma descurc cu stupul, Kyle. 

— Ziceam şi eu asa... 

— Este! 

— Ce? 

— Am trecut de nivelul sase! In sfarsit. 

— Super! 


Kyle nu sufla o vorba despre faptul ca el ajunsese la 
nivelul douazeci si sapte. Akimi era cea mai buna prietena 
a lui. Nu-i frumos sa te lauzi in fata prietenilor. 

— Când am trimis veveritele să tragă in falconi, spuse 
Akimi, piloţii s-au paraşutat. Primeşti cincizeci de puncte 
bonus când o veverita muşcă un pilot de fund. 

Da, în jocurile cu animalute catapultate ale domnului 
Lemoncello erau tot felul de glume trăsnite. Falconii erau 
de fapt avioane de luptă Falcon F-16. lar veveritele erau 
complet ticnite. Duse cu pluta. Cu ochi mari şi bulbucati. 
Zburau prin aer chitáind ca apucatele. Şi muşcau piloţii de 
fund. 

Ăsta era unul dintre motivele pentru care Kyle credea că 
tot ce iese pe poarta Fabricii de Fantezie a domnului 
Lemoncello - jocuri cu cartonase, puzzle-uri, jocuri video - 
este de-a dreptul genial. Pentru domnul Lemoncello, orice 
joc trebuia să fie şi niţel trasnit. 

— Ai apucat să notezi codul de bonus? întrebă Kyle. 

— Ce? 

— In chenarul de-acolo. 

Akimi privi atent ecranul. 

— Întoarce-l invers. 

Akimi făcu întocmai. 

— Vezi numărul ăla din colţ? Introdu-l data viitoare când 
ti se cere parola. 

— De ce? Ce se întâmplă? 

Akimi îl lovi pe braţ. 

— Ce e? 

— Ei bine, să nu fii surprinsă dacă o să-ncepi să arunci 
cu veverite în flăcări la nivelul şapte! 

— Fugi de-aici. 

— Încearcă, o să vezi! 

— OK.  După-amiază. Apropo, ţi-ai scris eseul 
suplimentar? 


— Ce? Care eseu? 

— Aa, ala pe care trebuie să-l predam astăzi. Despre 
noua biblioteca publica. 

— Ce vrei Sa spui? 

Akimi scoase un oftat. 

— Pentru ca fosta biblioteca a fost demolata acum 
doisprezece ani, doisprezece copii de doisprezece ani care 
scriu cele mai bune eseuri cu tema ,,De ce abia astept sa 
se deschidă noua biblioteca publica” pot petrece o noapte 
în bibliotecă vinerea asta. 

— Ce? 

— Câştigătorii vor rămâne peste noapte în noua 
bibliotecă, înainte ca oricine altcineva să o poată vizita! 

— E ca în filmul ăla, O noapte la muzeu? Cărţile vor 
prinde viaţă şi vor alerga după noi? 

— Nu. Dar probabil o să fie o grămadă de filme gratis, 
mâncare, premii şi jocuri. 

Atunci Kyle deveni brusc interesat. 


— Deci despre ce jocuri e vorba mai exact? 

— Nu stiu, raspunse Akimi. Chestii distractive din carti, 
presupun. 

— Si ai idee daca biblioteca asta noua are si computere 
la fel de noi? 

— Mai mult ca sigur. 

— Wi-Fi? 

— Probabil. 

Kyle incuviinta tacut. 

— Si toate astea se petrec vineri noaptea? 

— Dap. 

— Akimi, cred că tocmai am descoperit o cale de a-mi 
scurta cea mai recentă pedepsiune. 

— Cea mai recentă ce? 

— Lipsirea mea de jocuri parental-disciplinară. 

Kyle socoti că a fi încuiat într-o bibliotecă cu computere 
era o idee preferabilă oricând variantei de a sta pe-acasă 
fără niciun fel de acces la jocuri. 

— Ai să-mi imprumuti un pix şi o foaie de hârtie? 

— Ce? Ai de gând să-ţi scrii eseul acum? 

— Mai bine mai târziu decât niciodată. 

— Trebuie predate la dirigentie, Kyle. Fără întârziere. 

— Bine, n-o să mă lungesc prea mult. 

Akimi clătină din cap şi îi înmână lui Kyle un caiet şi un 
pix. Autobuzul se hurducăi trecând peste un limitator de 
viteză şi intră în curtea şcolii. 

Aşa că trebuia să scrie un eseu chiar foarte scurt. 

Kyle spera ca cei doisprezece câştigători să fie traşi la 
sorţi dintr-o pălărie, sau ceva de genu’, şi că „e de-ajuns 
să participi ca să câştigi”, aşa cum se spunea în reclamele 
pentru extragerile la loterie, de la televizor. 

Între timp, într-un alt colţ al oraşului, Charles 
Chiltington, în biblioteca tatălui său, îşi finisa eseul 


suplimentar, impreuna cu studentul care fusese angajat 
special să-l ajute. 

Era îmbrăcat în uniforma lui obişnuită: pantaloni bej, 
sacou albastru, cămaşă clasică şi o cravată elegantă în 
dungi. Era singurul elev de gimnaziu din Alexandriaville 
care se îmbrăca astfel. 

— Zi şi mie o expresie pretențioasă pentru „bibliotecă”, 
îl rugă Charles pe meditator. Profii adoră expresiile 
pretentioase. 

— Tezaur cu cărţi. 

— Se poate mai pretentios? 

— Aa, aşezământ. 

— Perfect! E un cuvânt aşa ciudat, ca vor trebui să-l 
caute în dicţionar. 

Charles modifică propoziţia, salvă fâşierul si printä 
documentul. 

— Cred că tatăl tău citeşte o groază, spuse meditatorul 
lui, admirând rafturile cu cărţi legate în piele ce se înşirau 
de-a lungul pereţilor din biblioteca personală a domnului 
Chiltington. 

— Cunoaşterea înseamnă putere, spuse Charles. 
Aceasta este una dintre filosofiile fundamentale ale 
familiei noastre. 

O alta ar fi fost Mâncăm ratati pe pâine. 

Kyle şi Akimi coborâră din autobuz în curtea şcolii. 

— Ştii, spuse Akimi, mi-a povestit tata că la bibliotecă au 
lucrat o grămadă de arhitecţi, fără să aibă voie să-şi arate 
nici măcar schiţele şi proiectele între ei. 

— Cum aşa? 

— Totul a fost păstrat supersecret. Firma tatei a facut 
uşa de la intrare şi atăt. 

In clipa în care cei doi păşiră în clasa unde doamna 
Cameron tinea ora de dirigentie, Miguel Fernandez strigă: 


— Hei, Kyle, uite-aici, frate! şi ridică o ditamai mapa de 
plastic de pe bancă, groasă de vreo 5 centimetri. Am scris 
cel mai tare eseu! 

— Pentru faza cu biblioteca? 

— Da! Am băgat poze şi grafice, plus o secţiune întreagă 
despre Biblioteca din Alexandria, din Egiptul antic. Doar 
suntem în Alexandriaville, Ohio. 

— Tare, spuse Kyle. 

Miguel Fernandez se ocupa de orice cu foarte mult 
entuziasm. Era, de asemenea, preşedintele asistentilor de 
bibliotecari din şcoala lor. 

— Hei, Kyle, ştii ce se zice despre biblioteci? 


— Aă, nu chiar. 
— Acolo poţi găsi câte ceva pentru fiecare capitol din 
viaţa ta! 


Kyle îşi dădu ochii peste cap, iar clopotelul sună de 
intrare. 

— Atenţie, toată lumea, spuse doamna Dana Cameron, 
diriginta lui Kyle. E momentul să predaţi eseurile 
suplimentare. 

Făcu câţiva paşi printre rândurile de bănci. 

— Membrii juriului se vor întâlni în cancelarie, în 
dimineaţa asta, pentru preselecție... 

La naiba, gândi Kyle. Era cu juriu. Nu era o extragere cu 
bile, ca la loto. 

— Domnule Keeley! zise profesoara şi se aplecă asupra 
băncii lui. Ai scris vreun eseu? 

— Da, oarecum. 

— Cum vine asta? Ai scris sau nu ai scris? 

Kyle îi întinse cu chiu, cu vai foaia lui scrisă de mână. 

lar din nefericire, doamna Cameron o şi citi. Cu voce 
tare. 

— „Baloane. S-ar putea să fie baloane.” 

Clasa izbucni în hohote de râs. 


Asta pana când doamna Cameron îi fulgeră cu bine- 
cunoscuta ei privire glacială, din spatele ochelarilor 
coborati pe nas. Clasa încremeni. 

— Acesta este eseul tau, Kyle? 

— Da, doamnă dirigintă. Trebuia să scriem de ce 
aşteptăm cu nerăbdare marea deschidere şi, ei, bine, mie 
îmi plac foarte mult baloanele. 

— Înţeleg, spuse doamna Cameron. Ştii, Kyle, fratele tău 
Curtis scria eseuri foarte bune la ora mea. 

— Da, doamnă, mormăi Kyle. 

— Saluta-l, te rog, din partea mea. 

— Da, doamnă. 

Doamna Cameron trecu la banca următoare. Miguel îi 
predă cu nerăbdare mapa lui voluminoasă. 

— Bravo, Miguel. 

— Multumesc, doamna! 

Kyle auzi un zgomot ciudat din parcare. Un fel de pârâit 
sau pocnet, urmat de huruitul frânelor. 

— O! exclamă doamna Cameron. Oare el o fi? 

Se repezi la fereastră şi trase jaluzelele, iar copiii se 
tinura dupa ea. 

Şi atunci vazura cu toţii. 

În parcarea vizitatorilor se afla o maşină în formă de 
gheată roşie, imensă, pe roti. Bara din fata semana cu o 
talpă dezlipitá. Parbizul se continua cu o pereche de 
şireturi groase, încrucişate de-a lungul unei limbi înalte de 
câţiva metri. 

— Arată exact ca gheata rosie din jocul ăla, spuse 
Miguel. Familiomania. 

Kyle încuviinţă. Familiomania era primul şi probabil cel 
mai cunoscut joc al domnului Lemoncello. Gheata roşie era 
unul dintre pionii pe care puteai să-i alegi ca să te plimbi 
pe tablă. 

Un bărbat înalt şi deşirat cobori din maşină. 


— E domnul Lemoncello! spuse Kyle cu răsuflarea 
întretăiată şi cu inima bubuindu-i în piept. Ce caută el aici? 

— Tocmai ce-a fost anunţat, spuse doamna Cameron. În 
seara asta, domnul Luigi Lemoncello în persoană va face 
alegerea finală. 


— Ce alegere? 
— Alegerea eseurilor câştigătoare. 


In timpul mesei de pranz de la cantina, Kyle privea 
descumpanit cele cateva crochete de peste flescaite din 
farfurie. Isi dorea să poată extrage de undeva un cartonas 
magic cu Mai Incearca O Data. 

— Am dat-o-n bară, mormăi el. 

— Dap, incuviinta Akimi. Să ştii că. 

— Iti dai seama cat de tare va fi noua bibliotecă dacă 
domnul Lemoncello şi echipa lui de la Fabrica de Fantezie 
au legătură cu asta? 

— Da, îmi dau seama. Şi chiar sper că o să reuşesc s-o 
vad şi eu. Până la urmă, eu chiar am scris un eseu, nu o 
propoziţie despre baloane. 

— Da, mersi, adu-mi aminte încă o dată. 

Akimi îl privi un pic mai intelegátor. 

— Kyle, când joci un joc ca Nu te supăra, frate şi eşti 
trimis înapoi trei căsuțe, te laşi págubas? 

— Nu, dacă sunt trimis înapoi, joc mai înverşunat, 
fiindcă ştiu că trebuie să găsesc un mod ca să recuperez şi 
să trec la conducere. 

— Salutare! zise Miguel Fernandez şi îşi aşeză tava la 
masa lor. 

Era urmat de un copil cu par tepos şi ochelari cu lentile 
groase, ca un fund de borcan. 

— Aşa-i că-l ştiţi pe Andrew Peckleman? întrebă Miguel. 

— Salut, spuseră Kyle şi Akimi. 

— Bună. 

— Andrew e unul dintre asistenții mei de top. 

— Tare, zise Akimi. 

— Doamna bibliotecară Yunghans tocmai ne-a confirmat 
ca domnul Lemoncello este filantropul anonim care a 
donat toţi banii pentru construirea noii biblioteci. Cinci 
sute de milioane de dolari! 

— S-a dat la radio, adăugă Peckleman, cu vocea lui uşor 
fornáitá. Am vrut să aflăm care e legătura dintre domnul 


Lemoncello si Alexandriaville, aşa că am consultat câteva 
surse primare. 

— Şi ce-ati găsit? întrebă Kyle. 

— Păi, mai întâi, spuse Miguel, s-a născut aici. 

— Într-o familie cu zece copii, adăugă Andrew. 

— Inghesuiti cu toţii într-un apartament cu o singură 
baie din Mica Italie’, zise Miguel. 

— Şi, completă Peckleman, părând că vrea să se ia la 
întrecere cu Miguel, adora pur şi simplu fosta bibliotecă de 
pe Market Street. Toată copilăria lui s-a dus acolo când 
avea nevoie de un loc numai al lui, ca să-şi pună gândurile 
şi ideile în ordine. 

— Şi fii atent! spuse Miguel pe nerăsuflate. Doamna 
Tobin, bibliotecara de atunci, l-a luat sub aripa ei, chiar 
dacă era doar un puşti, ca noi. Câteodată, stătea peste 
program şi îl lăsa să împrumute tot felul de maruntisuri de 
pe biroul ei sau din geantă - degetare, piuneze, tuburi de 
lipici, chiar şi pantofi roşii pentru păpuşile Barbie - chestii 
pe care le folosea ca piese de joc, ca să-şi poată schiţa 
primele sale idei pe o masă din sala de lectură. Apoi... 

Andrew interveni: 

— Apoi doamna Tobin a luat schiţa cu Familiomania la 
ea acasă şi i-a arătat-o soţului ei, care avea o mică 
tipografie. Au semnat ceva hârtii, au înfiinţat o companie 
şi, doar în câţiva ani, au devenit milionari. 

Miguel tinu mortis să aibă ultimul cuvânt. 

— Acum, bineînţeles, domnul Lemoncello e 
multimiliardar! 

— Care-i faza, tocilarilor? spuse Haley Daley trecând 
razant pe lângă ei, cu cârdul ei de fete populare, care o 
însoțeau peste tot. 


1 Cartier locuit în majoritate de populaţie de origine italiană (n. Red.). 


Haley era regina clasei a saptea. Avea parul blond, ochi 
albaştri şi un zâmbet strălucitor de alb. Părea scoasă dintr- 
o reclamă la pastă de dinţi. 

— Suntem superincantati de domnul Lemoncello! spuse 
Miguel. 

— Şi de noua bibliotecă! zise Andrew. 

— Şi, adăugă Kyle melodramatic, de apariţia ta, Haley. 

— Sunteţi atât de imaturi. Haideţi, fetelor. 

Haley şi gaşca ei se repeziră spre masa copiilor „cool”. 

— la uite-acolo, spuse Akimi, arătând spre coada de la 
cantină, unde Charles Chiltington căra două tăvi, tinandu- 
le în echilibru, una pentru el şi alta pentru doamna 
Cameron. 

— Mă bucur foarte mult ca ne supravegheați în pauza de 
prânz astăzi, îi spunea Chiltington doamnei Cameron. Dacă 
nu vă deranjez, aş avea câteva întrebări despre modul în 


care convențiile de gen - mă refer aici la poezie, 
dramaturgie sau eseistică, de exemplu - pot afecta 
semnificaţia. 


— Da, Charles, mi-ar face plăcere să discut asta cu tine. 

— Va multumesc, doamnă Cameron. Si, dacă îmi 
permiteti un compliment, puloverul dumneavoastră va 
pune în valoare culoarea ochilor. 

— Ce vrăjeală, mormăi Akimi. Chiltington încearcă să se 
dea bine pe lângă doamna C., ca să pună o vorbă bună lui 
Lemoncello, pentru eseu. 

— Nu-ţi face griji, zise Kyle. Nu doamna Cameron are 
ultimul cuvânt, ci domnul Lemoncello. lar din moment ce e 
un geniu, va alege mai mult ca sigur eseurile voastre. 

— Fără îndoială, spuse Peckleman. 

— Mersi, Kyle, zise Miguel. 

— Chiar îmi doresc să câştigi chestia asta, oftă Akimi. 

— Poate chiar voi câştiga. Cum ai zis, e doar ca atunci 
când te-ai dus trei căsuțe înapoi pe plansá. Sau ca la 


Monopoly, când tragi o carte cu ghinion. Sau când trebuie 
s-o iei de la capăt la Piticot. Sau când stai o tură la Nu te 
supăra, frate! 

— Frate, dar câte jocuri ai mai jucat? întrebă Miguel. 

— Destule încât să ştiu că nu te poţi da bătut decât 
atunci când chiar a câştigat altcineva. 

Kyle îşi ridică tava şi-o duse la tejgheaua cu vase 
murdare. 

Akimi strigă după el: 

— Unde te duci? 

— Mai am timp în pauza asta şi toată după-amiaza să 
scriu un nou eseu. 

— Dar doamna Cameron n-o să-l accepte. 

— Posibil. Însă trebuie să mai arunc o dată zarurile. 
Poate am noroc. 

— Sper să ai! zise Akimi. 

— Şi eu! Ne vedem în autobuz. 


Scriind de zor la eseu, cu mai mult spor ca niciodată, 
Kyle meşterise o idee-beton, care compara bibliotecile cu 
jocurile lui preferate. 

„Când eşti într-o bibliotecă, învățatul (de toate felurile) 
este o distracţie. Când te documentezi la bibliotecă asupra 
unui subiect, e ca şi cum ai porni la o Vânătoare de 
Nimicuri Preţioase, căutând ponturi şi premii în cărţi, în loc 
să cauţi în pod sau în curtea din spate.” 

Înşirase puncte şi subpuncte. 

Găsise şi o concluzie clară. 

Verificase până şi ortografia (de două ori). 

Dar Akimi avusese dreptate. 

— Îmi pare rău, Kyle, spuse doamna Cameron atunci 
când îi refuză eseul cel nou după ore. E foarte bine ce-ai 
făcut şi sunt impresionată de efortul depus, însă termenul 
de predare a fost azi-dimineatá. Regulile sunt reguli. La fel 
ca în toate jocurile pe care le-ai pomenit în eseul tău. 

Kyle se simţea ca şi cum ar fi primit un cartonaş cu 
Întoarce-te Cinci Sute de Cäsute. 

Insă nu se lăsă păgubaş. 

Îşi aminti cum mama lui contactase Fabrica de Fantezie 
Lemoncello pentru a face rost de un set de cartonaşe de 
schimb pentru el şi fraţii lui. 

Poate că ar fi putut să-i trimită eseul direct domnului 
Lemoncello pe e-mail. 

Poate că dacă domnul Lemoncello nu avea să jurizeze 
eseurile decât la sfârşitul zilei, mai avea o şansă. O şansă 
mică, dar câteodată o şansă mică este tot ce ai. 

În clipa în care ajunse acasă, se aşeză la computerul 
mamei sale din bucătărie. Compuse un mesaj cu subiectul 
„Urgent” adresat domnului Lemoncello, trimis pe e-mailul 
oficial al Fabricii de Fantezie, şi ataşă eseul. 

— Ce faci acolo, Kyle? întrebă mama lui când intră în 
bucătărie şi îl văzu tastând la calculator. 


— O temă suplimentară. 

— Suplimentară? Şcoala e gata la sfârşitul săptămânii. 

— Aşa, şi? 

— Doar nu te joci Diner Dash pe contul meu? 

— Nu, mamă. E un eseu. Despre incredibila noua 
bibliotecă a domnului Lemoncello. 

— O, sună interesant. Am auzit la radio ca vor avea 
marea deschidere vinerea asta, cu un dineu la Parker 
House Hotel, vizavi de fosta clădire a băncii. Adică, de 
noua bibliotecă. 

Kyle adăugă un P.S. La sfârşitul e-mailului: „Sper că la 
petrecerea de vineri o să aveţi baloane”. 

Apoi expedie mesajul. 

— Cui i-ai trimis eseul? întrebă mama lui. Profesoarei 
tale? 

— Nu, domnului Lemoncello în persoană. Mi-a luat ceva, 
dar am găsit până la urmă adresa lui pe site-ul companiei. 

— Chiar asa? Mă impresionezi, spuse mama lui 
mângâindu-l încurajator pe creştet. Ştii, azi-dimineata i-am 
spus tatălui tău: „Kyle poate fi la fel de deştept precum 
Curtis şi la fel de conştiincios ca Mike - atunci când îşi 
pune mintea la contribuţie”. 

Kyle zâmbi. 

— Mulţumesc, mami. 

Însă zâmbetul îi dispăru rapid, odată cu PING-ul care 
anunţă un nou mesaj. 

Era un răspuns automat. 

Dragă iubitorule de jocuri Lemoncello, 

Te rugăm să nu răspunzi la acest e-mail. E-mailul tău nu 
a putut fi preluat. Nu încerca să-l retrimiti, deoarece nu vei 
auzi decât un alt PING! Îţi mulţumim că joci jocurile 
noastre. 


În drum spre scoala, in următoarea zi, Kyle ştia că 
trebuie să-şi ţină emoţiile în frâu. 

Traversă zâmbind coridorul spre sala de festivități, 
alături de colegii lui de clasă, pentru o adunare matinală 
specială. Nimeni altul decât domnul Lemoncello avea să 
anunţe câştigătorii concursului de eseuri O Noapte în 
Bibliotecă. 

— Sper că l-a ales pe-al tău, îi sopti Kyle lui Akimi. 

— Mersi. Şi eu. Dar nu cred că o să fie la fel de distractiv 
noaptea în bibliotecă fără tine. 

— Ei, după aceea, când biblioteca o să fie oficial 
deschisă, îmi poţi oferi un tur ghidat. 

— Categoric! Numai să câştig. 

— Dacă nu câştigi, o să trimit o veverita arzătoare dupa 
doamna Cameron. 

La adunare, copiilor de clasa a şaptea, cei mai mulţi în 
vârstă de doisprezece ani, li s-a comunicat să ocupe 
rândurile din faţă, de lângă scenă. Asta l-a făcut pe Kyle să 
se simtă un pic mai bine. Măcar avea ocazia de a-l vedea 
pe domnul Lemoncello pe viu, de-aproape. 

Insă eroul lui nici măcar nu se afla pe scenă. 

Erau doar directorul, bibliotecara şcolii - doamna 
Yunghans - şi o doamnă roşcată pe tocuri, pe care Kyle nu 
o recunoştea. Avea o postură perfect dreaptă, de parcă 
cineva i-ar fi cusut o coadă de mătură în căptuşeala 
taiorului business de un roşu aprins pe care îl purta. 
Ochelarii îi erau la fel de roşii. 

— E Dr. Yanina Zinchenko! şopti Miguel Fernandez, care 
stătea în dreapta lui Kyle. 

— Cine anume? întrebă Akimi din stânga lui Kyle. 

— Nimeni, doar cea mai faimoasă bibliotecară din lume! 

— Aşadar, copii, spuse directorul din spatele pupitrului. 
Asezati-va. Linişte, vă rog! Am marea onoare să v-o 


prezint pe bibliotecara-sefa a noii biblioteci publice din 
Alexandriaville, Dr. Yanina Zinchenko. 

Toată lumea aplaudă. Doamna înaltă, îmbrăcată în roşu, 
păşi către microfon. 

Avea o voce suavă, cu foarte vagi urme de accent 
rusesc. 

— Acum doisprezece ani, acest oraş a rămas fără 
singura sa bibliotecă publică, atunci când a fost demolată 
pentru a face loc unei parcări supraetajate. Pe atunci, 
mulţi au spus că, din cauza internetului, bibliotecile 
„clasice” au ajuns să fie depasite. Au spus că noua parcare 
supraetajată va atrage clienţi care să treacă pragul 
magazinelor de modă din vecinătatea vechii bănci. Insă 
demolarea bibliotecii a însemnat şi faptul că voi, cei care 
aveţi acum doisprezece ani, aţi trăit toată viaţa fără o 
bibliotecă publică. 

Privi spre primele rânduri. 

— De aceea, pentru a da start programului de lecturi de 
vară, doisprezece copii de doisprezece ani vor fi aleşi 
pentru a fi primii care să descopere minunatiile pe care 
domnul Lemoncello le pregătise în extraordinara nouă 
bibliotecă. Veţi avea, desigur, nevoie de acordul părinţilor 
voştri. Am pregătit formulare pe care să le duceti acasă. 
Veţi avea, de asemenea, nevoie de un sac de dormit, o 
periuta de dinţi şi, dacă preferaţi, de un schimb de haine. 

Zambi misterios. 

— Recomand, pentru cei mai slabi de înger, să aveţi la 
voi o pereche de chiloti de schimb. 

Aha, OK, îşi spuse Kyle. Cam ciudat. Doamna 
bibliotecară chiar credea că elevii de clasa a şaptea încă 
mai făceau pe ei? 

— Veţi avea parte de filme, mâncare, distracţie, jocuri şi 
premii. De asemenea, fiecare dintre cei doisprezece 


câştigători va primi un card-cadou în valoare de cinci sute 
de dolari pentru produse Lemoncello. 

Frate! Cinci sute de dolari doar pentru jocuri şi 
echipamente? Kyle se adânci mai mult în scaun. 
Următoarea dată când mai primeau o temă suplimentară, 
avea să o predea cu mult înainte de termen! 

— lar acum, pentru a-i anunţa pe câştigătorii noştri, 
mintea din spatele noii biblioteci, maestrul jocurilor în 
persoană - domnul Luigi Lemoncello! 

Dr. Zinchenko gesticulă spre stânga. 

Întreaga sală privi într-acolo. 

Lumea aplauda, fluiera şi chiuia. 

Insă nimeni nu apăru pe scenă. 

Aplauzele se risipiră. 

lar apoi, în capătul opus al scenei, Kyle auzi un sunet 
foarte desluşit. 

Era ceva între un râgâit şi chitáitul unei jucării de 
cauciuc. 


La marginea scenei, un pantof care arata ca o banana 
decojita aparu din spatele cortinei. 

Când atinse podeaua, pantoful rägä-chitäi. 

Un al doilea pantof-banana se ivi cu un rágá-chitáit, iar 
Kyle ridică privirea şi îl zări - domnul Lemoncello! Avea 
mâini şi picioare lungi, ca de gumilastic, şi purta un 
costum negru cu vestă şi o cravată de un roşu aprins. 
Pălăria neagră cu boruri largi îi stătea pieziş pe claia de 
păr cărunt, carliontat. Kyle se afla atât de aproape, încât 
vedea o sclipire şireată în ochii lui negri ca tăciunele. 

Inaintând cu mare grijă, domnul Lemoncello se îndreptă 
spre pupitru. Rágá-chitáiturile pantofilor săi păreau să-şi 
schimbe intensitatea în funcţie de cât de apăsat călca. 
Adăugă câţiva paşi săltaţi, în ritm altert de dans, iar 
pantofii chitaira melodic. 

— Hop ş-aşa! 

Când zise Hop!, domnul Lemoncello topái în spatele 
pupitrului. 

Publicul izbucni în urale. 

Domnul Lemoncello se înclină politicos şi spuse pe un 
ton şoptit: 

— Mulsumesc. Mulsumesc. Grazie. Grazie. 

Se apleca apoi spre microfon. 

— Buon giorno, băieţi si, aa, fette, spuse foarte timid si 
foarte incet. Asaaa m-au invattat mamma si pappa mio sa 
vorrbesc. 

Isi mişcă vârful urechilor şi se indrepta de spate. 

— Dar apoi, continua pe o voce clara si increzatoare, m- 
am dus la biblioteca publica din Alexandriaville, unde o 
minunata doamna bibliotecara, pe nume Gail Tobin, m-a 
ajutat sa învăţ să vorbesc aşa: „Ştiu că ştii ca stiuca-i 
ştiucă. Dar mai ştiu că ştiuca-i peşte şi că ştiuca mai şi 
muşcă”. Pot să vorbesc şi cu capul în jos sau sub apă, dar 


nu astazi, caci tocmai mi-am luat costumul de la curatat si 
chiar nu as vrea să-l ud. 

Domnul Lemoncello topái pe scenă ca un greiere fericit. 

— Acum, copii, dacă îmi permiteti să vă spun aşa - din 
moment ce nu am apucat să vă învăţ pe de rost toate 
numele, chiar daca mă străduiesc -, care credeţi că va fi 
cel mai minunat de incredibil lucru pe care îl veţi descoperi 
în nemaipomenita nouă bibliotecă, în afară de, bineînţeles, 
toate cunoştinţele de care veţi avea nevoie pentru a face 
absolut orice vreţi să faceţi sau veţi fi nevoiţi să faceţi 
vreodată? 

Nimeni nu spuse un cuvânt. Erau de-a dreptul 
hipnotizati de suvoiul de cuvinte alese ale domnului 
Lemoncello. 

— Ar fi vorba de: A) roboţi care misuna prin bibliotecă 
rearanjând cărţile pe rafturi; B) Centrul de Studiu 
Electronic, cu treizeci şi şase de televizoare cu plasmă, 
toate conectate la simulatoare de zbor şi jocuri video 
educaţionale sau C) Cupola Minunilor? Prevăzută cu zece 
ecrane gigantice, care pot face clădirea să pară o navetă 
spaţială înălțându-se spre cosmos! 

— Sala cu jocuri! strigă cineva. 

— Roboții! 

— Cupola video! 

Domnul Lemoncello se repezi înapoi spre pupitru şi imită 
o sonerie stridentă la microfon. 

— Îmi pare rău. Răspunsul corect este: D) toate 
variantele de mai sus! 

Publicul izbucni din nou în urale. 

Domnul Lemoncello se întoarse spre bibliotecara-şefă. 

— Dr. Zinchenko? Mă puteţi ajuta să înmânez primele 
douăsprezece permise ale bibliotecii noastre? 

Era momentul în care aveau să fie anunţaţi câştigătorii. 


Dr. Zinchenko aseza un teanc de permise noi, lucioase, 
pe pupitrul din fata domnului Lemoncello. 

— Va rog, spuse el, atunci cand va strig numele, sa 
urcati pe scena. Miguel Fernandez. 

— Prezent! zise Miguel si sari din scaunul sau. 

— Akimi Hughes. 

— luhuuu! 

Kyle era foarte bucuros sa auda numele prietenilor lui 
strigate primele. 

— Andrew Peckleman. Bridgette Wadge, Sierra Russell, 
Yasmeen Smith-Snyder. 

Yasmeen scoase un tipat de bucurie când îşi auzi strigat 
numele. 

— Sean Keegan, Haley Daley, Rose Vermette si Kayla 
Corson. 

Zece copii, toţi de vârsta lui Kyle, urcaseră deja pe 
scena langa idolul lui, domnul Lemoncello. Kyle lipsea de 
acolo. Mai avea doua sanse. 

De parcă i-ar fi citit gândurile, domnul Lemoncello 
anunţă arătând spre cele două permise de pe pupitru: 

— Au mai rămas doar două. Charles Chiltington. 

— Dumnezeule, chiar eu? se miră băiatul şi se repezi 
spre scenă şi începu să-i scuture mâna domnului 
Lemoncello. Vă mulţumesc, domnule Lemoncello. Ce 
onoare. Vă spun sincer. 

— Mulţumesc, Charles. Poţi să-mi dai drumul la mână 
acum? Am nevoie de ea ca să întorc ultimul permis. 

— Bineînţeles, domnule Lemoncello. Dar vă spun sincer, 
de-abia aştept sá petrec o noapte in biblioteca 
dumneavoastră sau, după cum îmi place să o numesc, în 
aşezământul dumneavoastră. Căci, după cum am scris şi 
în eseul meu, atunci când deschizi o carte, îţi deschizi 
mintea! 


În cele din urmă, linguşitorul de Charles eliberă mâna 
domnului Lemoncello şi se alătură celorlati câştigători 
aliniati pe scenă. 

— Şi ultimul nostru câştigător, dar nu cel de pe urmă, 
Kyle Keeley. 

Kyle nu-şi putea crede urechilor. Credea că visează. 

Însă Akimi îi făcea semn să urce pe scenă! 

Complet năuc, Kyle îşi croi drum spre scenă. Domnul 
Lemoncello îi înmână permisul. Numele lui era tipărit, 
alături de numărul doisprezece. Pe spate erau imprimate 
copertele a două cărţi pentru copii. Aventurile baronului 
Munchausen de Rudolf Erich Raspe şi O tolbă plină cu 
săgeți de Jeffrey Archer. 

— Haideţi să facem cu toţii o poză, spuse directorul. 

Kyle se pomeni înghesuit chiar lângă domnul 
Lemoncello pentru poza de grup. 

Inghiti în sec. 

— Sunt un mare admirator al dumneavoastră, spuse el, 
cu vocea tremuranda. 

— Vai, mulţumesc. Poţi să-mi aminteşti cum te numesti? 

— Kyle. Kyle Keeley. 

— A, da. Băiatul care mi-a dovedit ceea ce am ştiut 
dintotdeauna. Un joc nu se termină niciodată cu adevărat 
decât atunci când se termină. PING! 


Kyle abia astepta sa le spuna parintilor vestea cea buna. 

— Am câştigat concursul de eseuri! spuse şi le arătă 
noul permis lucios de bibliotecă. 

— Felicitări! îi spuse mami. 

— Bravo! adăugă şi tati. 

Fraţii lui însă erau mult mai interesaţi de celălalt premiu, 
cardul-cadou cu cinci sute de dolari pentru produse 
Lemoncello. 

— E valabil douăsprezece luni, zise Kyle. 

— Dar trebuie să-l foloseşti acum, insistă Mike. Trebuie 
să mergem chiar acum la magazin să-mi iau Lemoncello 
Trăsni-Hochei. 

— Nu pot. 

— De ce nu? 

— Trebuie să merg cu permisul la magazin ca sá 
folosesc cardul. 

— Aşa, şi? 

— Aa, sunt pedepsit, ai uitat? 

— Ştii ce, Kyle? spuse tatăl lui, privind spre mama lui, 
care incuviinta. Din moment ce chiar ţi-ai dat silinta şi ai 
făcut o treabă asa bună cu eseul, cred că putem lua în 
considerare suspendarea pedepsei. 

— Pe bune? 

— Pe bune. 

Părinţii lui îi zâmbiră. 

Aşa cum zâmbeau atunci când Mike câştiga un meci de 
fotbal sau când experimentele lui Curtis erau premiate la 
expoziţia de ştiinţele naturii. 

După cină, toţi cei cinci membri ai familiei Keeley se 
înghesuiră în maşină şi porniră în direcţia magazinului de 
jucării din oraş. 

— jocul de hochei de la Lemoncello e supertare! 
povestea Mike pe drum. Mai ales când joci cu pinguinii 
împotriva urşilor polari. 


— Sper sa gasesc un joc clasic, cugeta Curtis. 
Naucitoarea si Nebanuita Biblionebunie. 

— E despre Biblie? intreba tatal lor de la volan. 

— Nu tocmai, spuse Curtis, desi Biblia, mai ales o editie 
rara Gutenberg, e probabil una dintre comorile pe care 
trebuie sa le gasesti si sa le colectionezi, pentru ca scopul 
jocului este sa colectionezi carti rare si valoroase... 

— Pinguinii din Trasni-Hochei nu sunt pinguinii din Liga 
Naţională de Hochei?, spuse Mike, întrerupându-l pe Curtis. 
Sunt din Antarctica. lar ursii polari? Din Alaska. 

Kyle se hotărâse să împartă cardul-cadou la cinci. Astfel 
încât toată lumea - până şi mama lui - să se aleagă cuo 
sută de dolari de cheltuială. 

Din clipa în care trecură pragul magazinului de jucării, o 
apucară care încotro, străbătând raioanele, fiecare cu 
căruciorul său. Mama lui voia să-şi upgradeze jocul la 
Lemoncello Restaurant Rush. Tatăl lui căuta unul dintre 
jocurile complicate din seria Ce-ar fi dacă, cu cunoştinţe de 
istorie: ce-ar fi dacă romanii ar fi câştigat Războiul Civil 
American? 

Kyle rămase o vreme pe lângă Curtis şi Mike. Fiind 
posesorul cardului, se simţea ca şi cum dintr-odată el ar fi 
fost fratele mai mare. 

Mike îşi găsi imediat jocul de hochei pentru PlayStation, 
iar Curtis fu cel mai fericit tocilar din lume atunci când găsi 
Biblionebunia. 

— Mai au doar o cutie! spuse el pe nerăsuflate, rupând 
folia de plastic în care era împachetat jocul şi deschizând 
capacul. 

Se aşeză chiar în mijlocul magazinului şi desfăcu planşa 
în poală. 

— Uite, pornesti sub cupola din sala rotundă de lectură, 
apoi o iei pe scări, pentru a intra în fiecare dintre cele zece 


? Aluzie la echipa de hochei Pittsburgh Penguins (n. Red.). 


camere de aici, unde trebuie sa raspunzi la o intrebare 
despre o carte... 

— Aă, cred că mă cheamă mama, spuse Kyle. Probabil 
are nevoie de card la casă. Distracţie faină, ne vedem mai 
târziu! 

Kyle o şterse de-acolo. 

— Magazinul nostru se închide în cincisprezece minute, 
anunţă o voce din boxele din tavan. 

Kyle goni printre rafturi înşfăcând câteva jocuri cu 
cartonaşe pe care nu le avea încă, printre care şi Absolut 
Uluitorul Cal de Fier - un joc în care trebuia să-ţi 
construieşti propria cale ferată transcontinentală, cu tot cu 
locomotive-pioni, care chiar scoteau aburi. 

— Bună Keleey, spuse Chiltington rânjind şi aruncă o 
privire spre cele trei jocuri din căruciorul lui Kyle. Acum te- 
ai apucat de cumpărături? 

— Nu. Împart cardul cu familia mea. 

— Pe bune? Bănuiesc că acum regreti, nu? 

Era pe cale de a-i răspunde, însă Chiltington spuse: 

— Salut. Ne vedem vineri. 

Kyle nu era sigur, dar parcă îl auzise pe Charles 
mormăind si un ,,fraiere” la final. 

Din moment ce era aproape ora închiderii, Kyle se 
îndreptă spre casă. Trecând pe lângă serviciul clienţi, o 
zări pe Haley Daley. 

— Nu, o auzi spunând pe un ton uşor jenat angajatului 
de la returnarea produselor. Nu vreau să returnez aceste 
produse în schimbul altora. Aş prefera cash. 

Kyle îşi găsi în cele din urmă familia, îi arătă casierului 
permisul de bibliotecă şi plăti totul trecând pur şi simplu 
cardul-cadou prin aparat. 

— Ştii ceva, Kyle, îi spuse tatăl lui în timp ce traversau 
cu toţii parcarea, mama ta şi cu mine suntem tare mandri 
de tine. Să scrii un eseu bun nu-i uşor. 


— Poate ca o sa devii scriitor într-o buna zi, adauga 
mama lui. Şi o să poţi scrie cărţi care se vor regăsi pe 
rafturile noii biblioteci. 

— Mersi, fratioare, zise Curtis strângând în braţe cutia 
cu Biblionebunia. 

— Da, zise Mike. Ai fost supertare. O victorie pentru 
toată echipa! 

— Cea mai tare seară de jocuri în familie, glumi tatăl lor. 

Kyle se bucura de acest rar moment de glorie, simtindu- 
se ca Moş Crăciun pentru întreaga familie. Zilele 
săptămânii parcă nu mai treceau, iar gândul la noaptea de 
vineri îl făcea să se simtă, de asemenea, ca înainte de 
Crăciun. Părea că nu mai vine niciodată. 

Însă, în cele din urmă, veni. 


— Asta, da, petrecere, souse mama lui Kyle, servindu-se 
cu un crevete învelit în bacon de pe platoul unui un 
chelner în smoching. 

Kyle şi părinţii lui se aflau în aglomerata sală de bal a 
Hotelului Parker House, pentru dineul şi festivitatea de 
deschidere a Bibliotecii Lemoncello. Parker House era 
situat chiar vizavi de vechea clădire a băncii Gold Leaf şi 
de aglomerarea de birouri, diverse magazine modă şi 
restaurante, denumită Centrul Vechi. 

— Mă duc să văd dacă o pot găsi pe Akimi, le spuse Kyle 
părinţilor lui. 

— Felicit-o din partea nostră! spuse mami. 

— Suntem mândri şi de ea, adăugă tati. 

Kyle îşi croi drum prin mulţimea orbitoare de adulţi 
îmbrăcaţi la patru ace. 

Deşi părinţii lui se îmbrăcaseră elegant pentru dineu, 
Kyle purta „ceva confortabil pentru explorare”, după cum 
precizase ghidul special pe care îl primise miercuri. Luase 
cu el un sac de dormit, o valiză mică cu un schimb de 
haine, o trusá de baie şi, dupa cum fuseseră instruiți, încă 
o pereche de chiloti. 

Kyle o văzu pe Sierra Russell, stând de una singură într- 
un colţ, lângă nişte draperii. Nu părea să fi venit la 
petrecere cu mama ei. Sierra stătea, bineînţeles, cu nasul 
într-o carte. Kyle clătină din cap. Fata asta avea să 
petreacă noaptea într-o clădire plină de cărţi şi acum tot 
prefera să citească, în loc să profite de gustările gratis şi 
de celelalte bunatati. Era chiar dusă. 

Haley Daley, într-o bluză cu paiete, poza pentru un şir 
de fotografi, care se înghesuiau să o imortalizeze. Mama ei 
se afla şi ea la petrecere. In timp ce camerele focalizau 
zâmbetul lui Haley, doamna Daley împături nişte kebapuri 
de pui într-un servetel şi le vari în geantă. 


Kyle il observa apoi pe Charles Chiltington. Bietul de el, 
probabil ca nu citise pliantul in care era specificata tinuta 
confortabila. Purta tot pantaloni bej eleganti si sacou, la fel 
ca tatal lui. Kyle socoti ca familia lui Charles detinea 
probabil vreo trei sute de astfel de perechi de pantaloni. 

— Salut, Kyle! îi făcu semn Akimi de lângă un arbust 
artificial, răsucit astfel încât să arate ca un pai spiralat. 

— Hei, spuse Kyle. 

— Sper că n-ai uitat să-ţi aduci permisul. 

— Îl am aici, zise Kyle scoţându-l din buzunar. 

— la uite, eu am alte cărţi pe spate. O mie si una de 
nopţi şi Nouă povestiri de J.D. Salinger. 

— Cred că sunt ca nişte cartonase de colectionat, zise 
Kyle. Toate sunt diferite. 

— Hei, fraţilor! îi salută Miguel Fernandez, mai 
entuziasmat ca de obicei (greu de închipuit), şi îşi croi 
drum prin mulţime în direcţia lor. Aţi încercat chestiile 
astea pufoase cu brânză? 

— Nu, răspunse Kyle. Am rămas la mâncarea pe care 
pot să o şi recunosc. 

— Chestiile pufoase cu brânză se numesc tartelettes au 
fromage, spuse Andrew Peckleman apropiindu-se de grup. 

— Ce? se miră Kyle. Bine de ştiut. 

Un chelner trecu pe lângă ei cu o tava de cutii cu biscuiţi 
Lemoncello Anagraham. 

— O, îmi plac la nebunie, spuse Kyle, luând o cutie de pe 
platou şi deschizând-o. Sunt în formă de litere. Trebuie să 
vezi mai întâi câte cuvinte poţi să formezi. 

— Tare, zise Miguel, sterpelind un pumn de biscuiţi din 
cutia lui Kyle. Sunt şi gustoşi! 

— Dap, spuse Kyle. Dar cu cât mănânci mai mulţi, cu 
atât jocul e mai greu. 

— De ce? întrebă Andrew Peckleman. 


— Ai mai putine litere, souse Akimi, insfacand doua B-uri 
şi un Q şi înfulecându-le. Mmmm! Sunt cu gust de 
barbecue! exclama ea. 

Kyle varsa biscuitii ramasi in palma. TRECAIDTIS. 
Zambi descifrând o anagrama simplă. 

— DISTRACŢIE. Super! 

— Doamnelor şi domnilor? Dragi copii? 

Dr. Zinchenko, într-un taior de un roşu apris înainta spre 
centrul sălii de bal. 

— Îmi permiteti o clipă? Domnul Lemoncello va sosi 
foarte curând, ca să spună câteva cuvinte. După aceea ii 
voi conduce pe cei doisprezece câştigători ai concursului 
de eseuri peste drum, în bibliotecă. Mâncarea şi băuturile 
sunt interzise în bibliotecă, în afară de Bibliocafeneaua 
situată convenabil la parter. 

Miguel mai înşfăcă o chestie pufoasă cu brânză. 

Când i se păru că n-o vede nimeni, doamna Daley puse 
un pumn de creveţi inveliti în bacon într-un servetel şi-l 
îndesă în poseta. 

Akimi rontái câteva sticksuri trase în ciocolată. 

— Nu mai iei nimic de-ale gurii? îl întrebă ea pe Kyle. 

— Nu, mersi. Prefer mâncarea cu care pot să mă şi joc. 

— Încă o precizare, anunţă Dr. Zinchenko. Noi ne dorim 
ca, bineînţeles, câştigătorii noştri să aibă parte de multă 
distracţie în seara asta. Însă nu pot insista îndeajuns ca 
fiecare dintre voi să respecte regula mea numărul unu: 
aveţi grijă. Unul de altul, dar mai ales de cărţile şi de 
exponatele din bibliotecă. Puteţi face asta pentru mine? 

— Da! strigară toţi câştigătorii, cu excepţia lui Charles 
Chiltington care rosti: 

— indubitabil. 

— E bine că în bibliotecă se găsesc dicţionare, mormăi 
Akimi. În cea mai mare parte, numai aşa poţi înţelege ce 
zice Chiltington. 


Dintr-odata, toti adultii din sala incepura sa aplaude. 

Domnul Lemoncello, înalt ca o prăjină si îmbrăcat în 
frac, cu o cască de pompier de jucărie pe cap, mărşălui în 
sală intrând pe o uşă laterală. 

— Mulţumesc, mulţumesc, spuse el, trăgând în sus 
casca de pe cap, prinsă cu un elastic sub bărbie, şi 
salutând politicos mulţimea. Sunteţi mult prea amabili. 

Când dădu drumul căştii, aceasta i se lipi la loc de 
creştet cu un pocnet: POC! 

— Dupa cum ati aflat deja de la Dr. Zinchenko, as vrea 
să spun câteva cuvinte. lata-le: „scurt”, , memorandum” şi 
„chiloti”. lar acum un moment pentru a ne aminti cuvintele 
de neuitat ale Dr. Seuss: „Cu cât vei citi mai mult, cu atât 
vei şti mai mult. Cu cât vei învăţa mai mult, cu-atât vei 
călători mai mult”. Copii? 

Domnul Lemoncello îşi întinse grațios mâna în direcţia 
uşilor sălii de bal. 

—E timpul să traversaţi strada. Minunata si 
spectaculoasa voastră bibliotecă publică vă aşteaptă! 


Nerăbdători să vada ce îi aşteaptă în noua bibliotecă, cei 
doisprezece câştigători ai concursului de eseuri se 
adunară în spatele Yaninei Zinchenko. 

— Pe aici, copii, spuse bibliotecara-sefa. Urmati-ma. 

Mulțimea aplauda în timp ce copiii părăseau sala, toţi 
cărând după ei sacii de dormit şi valizele. Urmară mai 
multe urale (plus câteva strigăte şi chiote de bucurie) când 
aceştia ajunseră în holul de la intrare şi ieşiră pe uşa 
turnantă în stradă. 

Noua bibliotecă publică, cu a sa cupolă sclipitoare de 
aur, ocupa jumătate din stradă, partea din spate fiind 
alipită de un vechi bloc-turn cu birouri. Clădirea era o 
fortăreață impunătoare, pe trei niveluri. Avea coloane 
solemne ce lăsau impresia unor separatoare de cărţi, 
zidurile fără ferestre fiind pictate în aşa fel încât să pară 
cărţi uriaşe rânduite pe rafturi. 

— Este maiestuoasă ca un templu grecesc, spuse Miguel 
pe nerasuflate. 

— Ca un raft infinit de cărţi, completă Sierra Russell, 
care lăsase în sfârşit cartea din mână. 

Cordoane de catifea încadrau drumul pe Main Street, 
până la un covor roşu de pe treptele din faţa intrării boltite 
a bibliotecii şi până la uşa impunătoare (dar mai ales 
rotundă) din oţel. 

Kyle zâmbi când văzu că, de o parte şi de alta a 
treptelor, erau legate baloane. 

Un tip dur - înalt cam de doi metri şi cântărind peste o 
sută de kilograme -, cu ochelari de soare şi o jachetă sport 
neagră, stătea în faţa uşii circulare a bibliotecii, prevăzută 
cu un mecanism batant, ca la uşa unui submarin. 
Bodyguardul avea părul răsucit în codițe lungi, ca nişte 
sfori. 


— Ce-i cu uşa? întrebă Haley Daley, care, bineînţeles, se 
bagase în fata. Pare să fie o uşă de seif sau ceva de genul 
asta. 

— Este uşa fostului seif al băncii Gold Leaf. Cântăreşte 
douăzeci de tone. 

— Tatăl meu a proiectat sistemul de sprijin pentru 
chestia asta, îi şopti Akimi lui Kyle. Uită-te la balamale. 

Kyle incuviinta. Era impresionat. 

— De ce o uşă de seif? întrebă Kayla Corson. 

— Pentru că, răspunse Dr. Zinchenko, pe vremea când 
domnul Lemoncello era de vârsta voastră, în timp ce lucra 
de zor în vechea bibliotecă publică din Market Street într-o 
sâmbătă somnoroasă, nici nu a auzit sirenele maşinilor de 
poliţie gonind pe lângă bibliotecă, înspre banca unde 
tocmai fusese dată alarma. Această uşă serveşte tuturor 
drept memento: gândurile noastre sunt în siguranţă într-o 
bibliotecă. Nici măcar un jaf la bancă nu le poate tulbura. 

Miguel încuviinţă cu convingere. Intelegea perfect. 

— De asemenea, uşa asta ne ajută să păstrăm obiectele 
noastre cele mai de preţ în siguranţă. 

— Nu există nicio fereastră, observă Andrew Peckleman. 
Probabil pentru a descuraja spărgătorii. Dar n-ar fi trebuit 
să adăugaţi ferestre când aţi transformat clădirea în 
bibliotecă? 

— O bibliotecă nu are nevoie de ferestre, Andrew. Avem 
cărţile, care sunt ferestre către lumi nebănuite. 

— O carte deschisă este o minte deschisă, completa 
Charles Chiltington. Asta am spus eu mereu. 

Dr. Zinchenko scoase un cartonaş de culoare roşie. 

— Inainte de a intra, vă rog să fiți foarte atenţi. 
Permisele voastre de bibliotecă sunt cheia voastră 
universală, citi ea de pe cartonaş. Personalul bibliotecii 
este gata să vă ajute să găsiţi orice veţi căuta. 


Zambi uşor, indesa cartonaşul înapoi in buzunar şi se 
întoarse spre bodyguard: 

— Clarence? Poţi face onorurile? 

— Cu cea mai mare plăcere, Dr. Z. 

Clarence răsuci pe rând trei roti ale mecanismului 
batant. 

Usa de douzeci de tone se deschise fără zgomot. 

Primul lucru pe care Kyle îl văzu înăuntru fu o fântână 
arteziană în foaierul principal de marmură albă. În mijlocul 
fântânii trona o statuie în mărime naturală a domnului 
Lemoncello, ce stătea pe o frunză de nufăr. Avea capul 
lăsat pe spate şi un jet de apa îi tâşnea grațios dintre 
buze. 

Kyle observa şi un citat gravat pe soclu: CUNOAŞTEREA 
NEÎMPĂRTĂŞITĂ RĂMÂNE NECUNOSCUTĂ. — LUIGI L. 
LEMONCELLO 

În spatele fântânii, la capătul unui culoar cu boltă, se 
întrezărea o sală imensă cu multe mese. 

După ce toţi se adunaseră în holul de la intrare, Dr. 
Zinchenko se întoarse spre bodyguard. 

— Clarence? 

Clarence închise marea uşă de oţel. Kyle auzi huruitul 
roţilor care se învârteau, apoi un ultim declic cu ecou. 

— Maaama! exclamă Miguel. Chiar că suntem incuiati! 

— Mă găsiţi la panoul de control, Dr. Z, spuse agentul de 
securitate. 

— Foarte bine, Clarence. 

Bodyguardul dispăru în spatele unei uşi roşii. 

— Acum, copii, spuse bibliotecara, vă rog să mă urmaţi 
în Sala de Lectură „Rotonda”. 

În timp ce restul grupului porni în şir indian spre enorma 
sală circulară, Kyle zări o vitrină lângă uşa roşie. Deasupra 
ei se putea citi: „Personalul recomandă: cele mai 


memorabile lecturi”. Douasprezece cărţi erau aliniate pe 
patru rafturi. 

O copertă din mijlocul raftului de jos îi atrase atenţia lui 
Kyle. Reprezenta un jucător de fotbal american, cu tricoul 
numărul nouăsprezece, pregătindu-se să paseze mingea. 
Kyle repetă de câteva ori titlul în gând: În careu: Johnny 
Unitas şi cu mine. În dimineaţa următoare plănuia să-şi 
folosească permisul ca să împrumute cartea pentru Mike, 
fratele lui mai mare. 

— Uau! 

Toată lumea rămase cu gura căscată păşind în Sala de 
Lectură „Rotonda”. Tavanul cupolei infatisa imagini din 
spaţiu surprinse de telescopul Hubble: spirala de praf a 
unei nebuloase  învârtejindu-se, o galaxie cu stele 
licăritoare, meteoriți trecând val-vártej pe deasupra 
capetelor lor. 

— Ooo! 

Imaginile cosmice de pe tavan se risipira, lasand vederii 
zece panouri distincte, fiecare dezvaluind un amalgam de 
simboluri. 

— Sunt cele zece categorii ale sistemului zecimal 
Dewey, sopti Miguel, complet fascinat. Vezi panoul cu 
Cleopatra, tipul care se catárá pe munte şi corabia 
vikingilor? E de la 900 până la 999. Istorie şi Geografie. 

— Tare, spuse Kyle. 

În spatele celor zece ecrane, ascunse în firide, se aflau 
statui 3D nemaivăzute, ce răspândeau o lumină verde 
fantomatică. 

— Cred că sunt proiecţii holografice, spuse Andrew 
Peckleman, salutând o statuie care îi făcea cu mâna. 

Sala de sub cupolă era uriaşă. Era circulară, cu o masă 
rotundă în mijloc, înconjurată de patru şiruri de mese de 
lectură, dispuse în cerc. 


Kyle observa ca jumatate din rotonda adapostea rafturi 
până în tavan. De cealaltă parte erau balcoanele de la 
primul şi al doilea etaj, ceea ce îi amintea de atriumul 
deschis al unui hotel, unde stătuse odată cu familia sa. 

În timp ce toată lumea se holba la arhitectura încăperii, 
Dr. Zinchenko spuse cuvintele pe care Kyle le aşteptase 
întreaga zi: 

— Acum, sunteţi gata pentru primul nostru joc? 


— Va puteti alinia in spatele acelei mese din dreptul 
Camerei copiilor? souse Dr. Zinchenko facand semn spre o 
masa de lemn de la marginea sălii. 

— Câţi dintre voi cunosc clasicul joc Lemoncello Hai 
Gramada? 

Toti cei doisprezece ridicara mana. 

— Foarte bine, spuse Dr. Zinchenko. 

Deasupra lor, Cupola Minunilor le dezvalui imaginea 
curbata a cutiei acelui joc. 

— Aceasta va fi o versiune pe viu, tridimensională, a 
jocului. Fiecare va trebui să răspundă la o întrebare de 
cultură generală. Dacă veţi răspunde corect, veţi arunca 
zarurile şi veţi putea înainta un număr corespunzător de 
mese. Când veţi ajunge la punctul de pornire, veţi trece la 
următorul şir concentric de mese şi aşa mai departe. Cine 
va reuşi să ajungă la masa mea din mijloc va fi declarat 
câştigător. 

— Dar nu avem zaruri, spuse Yasmeen Smith- Snyder. 

— Ba da, aveţi. Vedeţi ecranul acela fumuriu din centrul 
mesei? Este de fapt un computer cu touch screen pe care 
acum rulează aplicaţia Lemoncello pentru zaruri. E de 
ajuns să îţi plimbi cu degetul pe ecran pentru a arunca 
zarurile virtuale. 

Dr. Zinchenko aşeză un teanc de cartonaşe roşii pe 
birou, asemenea unei prezentatoare de concurs TV. 

— Inainte să începem, mai există întrebări? 

Charles Chiltington ridică mâna. 

— Da, domnule Chiltington? 

— Şi ce-o câştige câştigătorul? La urma urmei, premiul 
este cea mai importantă parte a unui joc. 

Kyle nu era chiar de acord, însă era mult prea 
nerăbdător să joace jocul pentru a mai spune ceva. 

— Primul premiu din această seară, spuse Dr. 
Zinchenko, este această cheie de aur cu care câştigătorul 


poate intra in luxosul apartament al domnului Lemoncello, 
de la etajul doi. In loc sa petreceti noaptea pe podea într- 
un sac de dormit, veti avea parte de confortul unor perne 
cu puf, un televizor cu diagonala de 182 de centimetri şi o 
consolă de jocuri ultima generaţie. 

OK. Kyle era chiar foarte interesat de acest premiu. 

Dacă ar fi fost să ne luăm după privirile uimite şi gurile 
căscate din jurul lui, şi ceilalţi gândeau la fel. 

Dr. Zinchenko întoarse primul cartonaş cu întrebări. 

— Ce aruncător din liga principală de baseball este 
ultimul jucător care a câştigat treizeci de meciuri într-un 
sezon? 

După şase răspunsuri greşite veni rândul lui Kyle. 

— Denny MeLain. 

— Corect. 

Atinse ecranul, nimeri zece şi înaintă apoi zece mese 
mai în faţă. 

— Ce vas din marina americană a fost la un moment dat 
capturat de nord-coreeni? 

Miguel ştiu de data aceasta: vasul Pueblo. Înaintă din 
prima douăsprezece mese. 

— Ce anume a reuşit Apollo 8 pentru prima oară în 
istorie? 

Charles Chiltington ştia răspunsul: 

— A fost prima navetă spaţială care s-a deplasat pe 
orbită în jurul Lunii? 

— Corect. 

Chiltington nimeri un cinci la zaruri, ajungând ultimul în 
clasament. 

Următoarea întrebare adresată lui Kyle fu mai dificilă: 

— Cine este celebru pentru replica „La zdup cu el, 
Danno”? 

— Aa, tipu’ ăla din serialul Hawaii Five-0? 

— Fii mai precis, te rog. 


— Ă, ăla cu părul lucios. Jack Lord? 

— Răspuns corect. 

Kyle răsuflă uşurat. Slavă Domnului că se uita din când 
în când cu tatăl lui la reluări ale unor seriale din anii '60. 

Însă când aruncă cu zarurile computerizate, norocul i se 
risipi. Ambele zaruri erau doar de un punct şi înaintă 
aşadar numai două mese amărâte. 

Între timp, Miguel o dădu în bară cu o întrebare despre 
Barbra Streisand. (Kyle nu era sigur cine era de fapt.) 

lar Charles Chiltington obtinu un avans cu un răspuns 
corect despre Beatles: „Hey Jude”, urmat de o aruncare 
norocoasă de doisprezece. 

Pe măsură ce jocul avansa, Kyle şi Chiltington, rămaşi 
singuri, continuau să răspundă corect şi să străbată sala, 
până când amândoi ajunseră la o masă din cercul cel mai 
apropiat de centru - la doar şase locuri distanţă de biroul 
Yaninei Zinchenko si de victorie. Kyle era foarte 
recunoscător pentru nenumăratele partide de Trivial 
Pursuit pe care le jucase cu mama lui - cu cartonaşele 
originale, foarte vechi. 

— Kyle, următoare ta întrebare: ce cântec din filmul 
Doctor Dolittle a câştigat un premiu Oscar? 

Kyle îşi încreţi fruntea. Avea o casetă veche acasă pe 
care mama lui o cumpărase la un târg de vechituri. Păcat 
că nu aveau şi un video ca să vadă filmul. Insă chiar dacă 
nu-l văzuse niciodată, citise de câteva ori descrierea de pe 
cutie. 

— Aa, Talk to the Animals?? 

— Corect. 

Răsuflă uşurat. 

— Aruncă zarurile, domnule Keeley. 

Kyle îşi trecu degetul pe ecran. 


3 Vorbeşte cu animalele (en.) (n. Tr.). 


Încă o pereche de unu. Înaintă două locuri. Acum era la 
doar patru mese distanţă de victorie. 

— Domnule Chiltington, iată următoarea întrebare: cine 
a fost ales preşedinte în 1968? 

— Cred că este vorba despre Richard Milhous Nixon. 

— De asemenea, corect. 

Chiltington nu aşteptă să i se spună să arunce zarurile. 
Degetele sale erau deja pe ecran. 

— Este! Dublu de şase. Din nou. 

Parcurse ultimul cerc de mese, bătând cu degetele pe 
fiecare,  numărându-le, deşi toată lumea ştia ca 
doisprezece era mai mult decât suficient pentru a trece 
linia de sosire. 

— Felicitări, domnule Chiltington, spuse Dr. Zinchenko, 
înmânându-i cheia de la apartamentul personal. Eşti 
primul câştigător al acestei seri. 

— Mulţumesc, Dr. Zinchenko. Sincer, mă simt de-a 
dreptul onorat. 

— Felicitări, Charles, spuse Kyle. Ce mai victorie! 

— la aminte, Keeley, răspunse el astfel încât numai 
copiii îl puteau auzi. Noi, cei din familia Chiltington, nu 
pierdem niciodată. 


Ceea ce urma fu cu totul deosebit. 

O holograma a unei noi bibliotecare aparu langa Dr. 
Zinchenko. Arata un pic ca Prinţesa Leia proiectată din 
razele lui R2-D2, in Razboiul stelelor. Doar ca purta un coc 
de moda veche, ochelari in stil ochi de pisica si un sacou 
cu cotiere, in carouri. 

— Alaturi de noi, pentru a va prezenta regulile oficiale 
ale acestei seri, se afla doamna Gail Tobin, bibliotecara- 
sefa a bibliotecii publice din Alexandriaville in anii 1960, 
pe cand domnul Lemoncello era de varsta voastra. 

Deasupra lor, Cupola Minunilor afişa din nou imaginile 
cu sistemul zecimal Dewey. 

— Oare câţi ani are? întrebă Sean Keegan. 

— Ar avea o suta zece ani, daca ar mai fi inca printre 
noi. 

— Dara murit si lucreaza aici? 

— Sa zicem ca spiritul ei trăieşte în continuare prin 
această hologramă. 

— Doamna Tobin e cea care l-a ajutat pe domnul 
Lemoncello atât de mult, îi şopti Kyle lui Akimi. Atunci 
când era mic. 

— Ştiu. Părul ei arată ca un stup de albine sălbatice. 

Kyle ridică din umeri. 

— Din ce-am văzut la televizor, anii '60 au fost în 
general ciudati. 

— Bine aţi venit, copii, în biblioteca viitorului, spuse 
proiecția tremurátoare. Dr. Zinchenko vă va împărţi acum 
planul pe etaje al bibliotecii Lemoncello - harta şi ghidul 
vostru către tot ceea ce are de oferit această clădire 
extraordinară. Cu noile voastre permise puteţi avea acces 
la toate camerele, în afară de panoul de control - uşa roşie 
pe lângă care aţi trecut la intrare - şi, desigur, 
apartamentul personal al domnului Lemoncello de la etajul 
doi. 


Charles Chiltington ridică cheia de aur în văzul tuturor. 

— Cred că ai nevoie de asta ca să intri acolo. 

Doamna Tobin îl ignoră. Era o hologramă. Ceea ce făcea 
totul mai simplu. 

— Agenţii de securitate sunt la posturile lor douăzeci şi 
patru de ore din douăzeci şi patru, continuă ea. Pe timpul 
şederii voastre, tot ce veţi face va fi înregistrat de camere 
video, aşa cum a fost precizat în formularele de 
consimtamant pe care le-aţi semnat împreună cu părinţii 
voştri mai devreme. 

— Vom apărea într-un reality-show? întrebă Haley, 
zâmbind unei camere de supraveghere cu o luminitá 
pälpäitoare. 

— Este intr-adevär o posibilitate, spuse Dr. Zinchenko. 

— Îmi place să mă uit la televizor, zise imaginea 
fantomatică a doamnei Tobin. Să râdem cu Rowan şi 
Martin este emisiunea mea preferată. Înapoi la reguli. 
Folosirea dispozitivelor electronice personale este strict 
interzisă pe tot parcursul serii. 

Bodyguardul, Clarence, şi încă cineva care părea a fi 
fratele lui geamăn intrară în Rotondă, ducând fiecare o 
servietă de aluminiu. 

— Sunteţi rugaţi să depozitati toate telefonele mobile, 
iPodurile şi iPadurile în servietele puse la dispoziţie de 
agenţii noştri de pază, Clarence şi Clement. Dispozitivele 
voastre vor fi păstrate în siguranţă pe tot timpul şederii 
voastre şi vă vor fi înapoiate la încheierea activităţilor. De 
asemenea, puteţi folosi computerele cu touch screen din 
această cameră pentru a consulta cotele sau pentru a vă 
documenta pe internet. Acestea nu pot fi însă folosite 
pentru schimburi de e-mailuri sau sms-uri - ce-or mai fi şi 
astea. Luaţi aminte, m-am pensionat în 1973. Pe vremea 
mea încă foloseam hârtie de indigo. lar acum, Dr. 
Zinchenko vă va explica planul clădirii. 


— Dupa cum vedeti, spuse Dr. Zinchenko, titlurile de 
ficţiune se găsesc aici, în sala de lectură. Sala „Tezaurul 
Copiilor”, cu pereţi izolaţi fonic, se află acolo. Cele două 
săli complet echipate pentru şedinţe, alături de 
Bibliocafeneaua din spatele acelor ferestre cu draperiile 
trase, se află tot la parter. Deasupra, la etajul unu, veţi 
găsi zece uşi numerotate, fiecare conducând într-o cameră 
cu cărţi, informaţii şi, ei, bine, exponate referitoare la 
categoria zecimală Dewey corespunzătoare. 

Kyle ridică mâna. 

— Da? 

— Unde se află Centrul Electronic de Studiu? 

Dr. Zinchenko zâmbi şiret. 

— Deasupra, la etajul doi, acolo unde veţi găsi şi Sala de 
Societate, Sala de Arte şi Artifacte, cinematograful IMAX, 
Lemoncelleul... 

— Putem să mergem sus să ne jucăm? întrebă Bridgette 
Wadge. Vreau să încerc simulatorul de navete spaţiale. 

— Vreau să învăţ să conduc o maşină! spuse Sean 
Keegan. O maşină de curse! 

— Vreau să cuceresc lumea cu Alexandru cel Mare! zise 
Yasmeen Smith-Snyder. 

Se pare ca toată lumea citea lista de „jocuri 
Educationale Disponibile” din josul paginii, aşa cum făcuse 
şi Kyle deja. 

— Accesul prioritar în Centrul Electronic de Studiu va fi 
cel de-al doilea premiu din seara aceasta, spuse Dr. 
Zinchenko. Pentru a câştiga, trebuie să folosiţi resursele 
bibliotecii şi să găsiţi desertul pe care l-am ascuns undeva 
în clădire. Cine se documenteaza şi localizează bunatatile 
va fi primul admis în Centrul Electronic de Studiu. Aşa că 
puneţi-vă mintea si biblioteca la contribuţie. Găsiţi 
desertul! 


Toată lumea se repezi la mese şi începu să tasteze pe 
ecrane. 

Toată lumea, în afară de Sierra Russell care, în schimb, 
petrecu două secunde la computer, notă ceva cu un creion 
bont pe o bucată de hârtie şi porni să inspecteze rafturile 
înalte de trei etaje ordonate în partea din spate a 
Rotondei. Kyle o privi păşind pe o platformă uşor înălţată, 
cu mânere aidoma unui cadru ajutător al bunicilor. Avea 
până şi un coş ataşat în faţă. 

— Dr. Zinchenko? 

— Da, domnisoara Russell? 

— Este periculos? Pentru ca vreau o carte care este 
chiar in varf. 

— Nu este periculos. Asigură-te doar că ai sprijin bun in 
picioare. 

Sierra puse un picior pe platforma, iar Kyle putu auzi un 
declic metalic. 

— E ca un clăpar, spuse Sierra. 

— Exact. Acum foloseşte tastele ca să transmiti scării 
plutitoare cota cărţii de care ai nevoie şi tine-te bine. 

Sierra consultă numărul de pe hartiuta şi apăsă câteva 
taste. 

— Partea de jos a platformei pe care stai este un 
magnet, explica Dr. Zinchenko. Exista benzi din material 
electromagnetic in componenta rafturilor. Puterea de 
atractie a acelor magneti va fi calibrata de computerul 
nostru pentru levitatie magnetică, în funcţie de numărul 
pe care îl introduceţi. 

Două secunde mai târziu, Sierra Russell se ridicase în 
aer, plutind spre stânga. Era cu totul incredibil. 

— Scara plutitoare e bazată probabil pe o tehnologie 
avansată de levitatie magnetică, spuse Miguel de la masa 
din dreapta lui Kyle. La fel ca trenurile superrapide maglev 
din Japonia. 


— Tare, mormai Kyle. 

lar pentru prima data in viata lui, Kyle Keeley voia sa 
caute o carte într-un raft de bibliotecă mai mult decât 
orice pe lume. 


— Ce-ai zice sa lucram impreuna? spuse Akimi cand se 
aseza la masa lui Kyle. 

— Hmmm? 

Kyle nu-si putea lua ochii de la Sierra Russell. Urcase 
aproape cincisprezece metri in aer si se sprijinea de 
balustrada platformei plutitoare, complet fascinata de o 
carte noua. 

— Hei, Pământul către Kyle? Vrei să apuce altcineva sa 
folosească Centrul Electronic de Studiu înaintea ta? 

— Nu. 

— Atunci concentrează-te! 

— OK. Deci cum ne punem mintea şi biblioteca la 
contribuţie pentru a găsi desertul? 

Akimi arătă spre Miguel, care îşi trecea iute degetele pe 
ecranul computerului. 

— Cred că s-a apucat să consulte catalogul, şopti Akimi. 

— De ce? 

— Aşa găseşti ceva într-o bibliotecă. 

— Asta ştiu şi eu. Dar nu căutăm cărţi despre deserturi. 
Trebuie să găsim mâncare, la propriu. 

Andrew Peckleman se ridică de la masă şi se repezi spre 
o scară spiralată de metal ce conducea la primul etaj. 
Două secunde mai târziu, Charles Chiltington se repezi pe 
aceeaşi scară. 

Toţi ceilalţi participanţi îi urmară în scurt timp. Toată 
lumea se îndrepta către camerele Dewey de la etajul unu. 

Miguel sări în sfârşit de la masă şi se năpusti ca o 
furtună către cea mai apropiată scară. 

— Trebuie să fie pe la şase sute, le spuse el lui Kyle si 
Akimi. 

— Mersi, zise Kyle, însă nu se clinti din loc. 

— Probabil şase sute este clasificarea zecimală Dewey 
unde se află cărţile despre deserturi, spuse Akimi. Poate 
că ar trebui... 


— Stai o clipa, spuse Kyle. 

— Aa, Kyle, in caz că nu ai observat, tu cu mine si cu 
Sierra, fata zburatoare, suntem singurii ramasi la parter, 
iar Sierra nici macar nu este propriu-zis la parter, pentru 
ca, de fapt, pluteste. 

— Numai o clipă, Akimi. Am o idee, si Kyle scoase planul 
clădirii. Desertul se ascunde probabil chiar sub nasul 
nostru. Ca un cod bonus din Divizia Veveritelor. Vino dupa 
mine. 

— Unde? 

— La Bibliocafenea. Singura camera din bibliotecă unde, 
după cum a precizat Dr. Zinchenko la hotel, e voie cu 
băuturi şi cu mâncare. 

Intrară în cafeneaua primitoare. 

— lupiii! strigă Akimi. 

Rafturi întregi de cărţi de bucate erau aliniate de-a 
lungul pereţilor, însă mesele erau ticsite cu távi cu 
fursecuri, prăjituri, îngheţată şi fructe! 

— De-aia erau trase draperiile la ferestrele din Rotondă, 
spuse Akimi. Ca să nu vedem muntele ăsta de mâncare. 
Bravo, Kyle! 

Kyle se strădui să-l imite cât mai bine pe Charles 
Chiltington şi adăugă: 

— Noi, cei din familia Keeley, Akimi, nu pierdem 
niciodată. Mai puţin, bineînţeles, atunci când nu câştigăm. 

* 

Dupá ce toatá lumea savurá desertul, Kyle si Akimi furá 
primii care primirá permisiunea sá foloseascá Centrul 
Electronic de Studiu. 

Kyle incerca simulatorul de navete spatiale, aterizánd 
perfect pe Marte înainte de a se prabusi pe un satelit al 
planetei Saturn. Akimi cálári alaturi de Paul Revere. Apoi 
Kyle învăţă cum sá conducă o maşină de curse cu 
transmisie manualá pe circuitul din Talladega, in timp ce 


Akimi se strecură într-un mic submarin pentru a pluti 
alături de rechini, delfini şi țestoase de mare, toate 
proiectate pe pereţii de sticlă ai simulatorului subacvatic. 

Fiecare joc video educaţional avea grafică 3D, sunet 
digital surround şi cea mai nouă invenţie a domnului 
Lemoncello pentru jocurile companiei sale: olfactovedere. 
Când cotropeai Roma împreună cu vizigoții, puteai mirosi 
cetatea fumeganda, dar şi transpiratia barbarilor. 

După o oră, Dr. Zinchenko le permise tuturor să 
folosească Centrul Electronic de Studiu. In tot acel răstimp 
au urmărit o dezbatere prezidenţială între George 
Washington şi George W. Bush (amândoi păpuşi audio- 
animatronice) în „piaţa publică” din mijlocul camerei 900. 

La zece fix dădură cu toţii năvală în cinematograful 
IMAX, tot la etajul doi, pentru a urmări un concert cu cei 
mai renumiţi muzicieni din lume (contemporani sau nu), 
care au oferit recitaluri 3D cu cele mai bune compoziţii ale 
lor. Partea cea mai tare se dovedi a fi un duet între Mozart 
şi Metallica. 

În cele din urmă, în jurul ore trei dimineaţa, Clarence şi 
fratele său geamăn Clement se iviră pentru a-i conduce pe 
copii spre locurile de dormit. Băieţii aveau să-şi întindă 
sacii de dormit în Sala Copiilor, lângă Rotondă, iar fetele 
urmau să meargă sus, la etajul doi, în Sala de Societate. 
Charles Chiltington urma să se lăfăie de unul singur în 
apartamentul domnului Lemoncello. 

Epuizat de distracţia şi agitația din acea zi - şi cu burta 
plină după ce mâncase o grămadă de dulciuri -, Kyle 
adormi buştean. 

Se trezi la un moment dat fiindcă auzi muzică. 

Muzică dată la maxim. 

Era melodia din filmul ăla despre box, Rocky, preferatul 
lui Mike. 


— Ceeee? mormai el, târându-se afară din sacul de 
dormit. 

Kyle se uita la ceas. Era unsprezece dimineata. Crezu ca 
noaptea în bibliotecă luase sfârşit, iar acum se dădea 
trezirea. 

Muzica se auzea la fel de tare. 

— Aşa trezesti şi astronauții, bombani Miguel. 

— Opreşte-o! se plânse Andew Peckleman. 

Kyle îşi puse blugii şi adidaşii şi păşi buimac în imensa 
sală de lectură. 

— Dr. Zinchenko? 

Vocea îi răsună cu ecou. Niciun răspuns. 

— Clarence? Clement? 

Nimic. 

Muzica din Rocky răsuna şi mai tare. 

Akimi se aplecă peste balustrada balconului de la etajul 
doi. 

— Ce se întâmplă acolo? 

— Cred că vor să trezească astronauții, spuse Kyle. De 
pe Lună. 

Merse până la uşa de la intrare şi încercă să tragă de 
mâner. 

Era de neclintit. 

Răsuci mânerul. 

Degeaba. 

ÎI răsuci mai tare. 

Tot degeaba. 

Kyle îşi dădu atunci seama că, deşi noaptea în bibliotecă 
luase sfârşit, ei erau în continuare incuiati acolo. 


— Va rog să luaţi cu toţii loc, spuse Dr. Zinchenko 
părinţilor adunaţi în sala de conferinţe a hotelului Parker 
House. 

— Când se întorc copiii? întrebă o mamă. 

— Rose are antrenament la două, spuse alta. 

Bibliotecara incuviinta. 

— Domnul Lemoncello va... 

Chiar în clipa aceea, o uşă glisanta din capătul opus al 
sălii se deschise larg, lăsându-l vederii pe excentricul 
miliardar, îmbrăcat într-un trening purpuriu aprins şi cu o 
pălărie de pirat cu pene. Înfuleca o felie mare de tort 
aniversar. 

— Bună dimineaţa sau, după cum s-ar spune în acest 
moment la Reykjavik, gott siddegi, adică „bună ziua”, 
pentru că diferenţa de fus orar dintre Ohio şi Islanda este 
de patru ore, un lucru pe care l-am aflat învârtind un glob 
pământesc din biblioteca publică. 

Domnul Lemoncello, cu pantofii săi banană rágá- 
chitaind, păşi afară dintr-o cameră plină de ecrane TV alb- 
negru - aşa cum vezi la posturile agenţilor de securitate. 

— Doamnelor şi domnilor, vă mulţumesc că sunteţi 
alături de noi in această glorioasă şi promițătoare zi. Am 
marea plăcere de a anunţa cel mai incredibil şi minunat 
joc creat vreodată: Evadarea din Biblioteca Lemoncello! 
Întreaga bibliotecă va fi tabla de joc. Copiii voştri vor fi 
pionii. lar câştigătorul va fi faimos în întreaga lume. 

— În ce fel? întrebă unul dintre taţi. 

— Va apărea in toate reclamele mele din perioada 
sărbătorilor. La televizor, la radio, în reviste, panouri 
publicitare. Peste tot. 

Doamna Daley ridică mâna. 

— Câştigătorul va fi plătit? 

— Categoric. Chiar cu multă dărnicie. 


— Si ce trebuie sa faca Haley mai exact pentru a 
castiga? 

— Sa evadeze! Din biblioteca. Credeam ca numele 
jocului e destul de evident. Domnul Lemoncello apasa un 
buton de pe pălăria de pirat si o versiune animată a 
planului clădirii apăru de îndată pe ecranul cu plasmă al 
sălii de conferinţe. 

— Primul care reuşeşte să folosească obiecte din 
bibliotecă pentru a scăpa de acolo va fi declarat 
învingător. Acum, copiii nu pot folosi intrarea principală, 
nici ieşirile de urgenţă. Nu pot declanşa nici alarme. Isi pot 
folosi numai ideile crete şi inteligenţa, ca să descifreze 
indicii şi să dezlege ghicitori, care îi vor conduce în cele 
din urmă până la ieşirea secundară supersecretă. Vă 
asigur, doamnelor şi domnilor, că o asemenea ieşire 
secundară chiar există. 

Părinţii din jurul mesei începură sá se foiasca 
nerăbdători. 

— Partiparea e, desigur, opţională şi complet voluntară, 
spuse domnul Lemoncello, împreunându-şi mâinile la 
spate şi păşind apăsat prin încăpere. 

Câţiva părinţi îşi scoaseră telefoanele mobile. 

— Va rog, nu încercaţi să telefonati, să trimiteţi e- 
mailuri, mesaje, faxuri, semnale luminoase pentru a vă 
încuraja copiii să participe. Am blocat toate căile de 
comunicaţie cu biblioteca. Doar cei care îşi doresc cu 
adevărat să rămână şi să joace acest joc vor putea face 
asta. Toţi cei care vor alege să părăsească biblioteca vor 
primi multe cadouri minunate de despărţire şi o pălărie de 
pirat ca suvenir. Vor fi de asemenea invitaţi la petrecerea 
de ziua mea, mâine după-amiază. Făcu semn spre 
firimiturile din farfurie. Am testat mai multe feluri de tort la 
micul dejun. 

Doamna Keegan îşi încrucişă mâinile la piept şi întrebă: 


— Jocul asta va fi periculos? 

— Nu, spuse domnul Lemoncello. Copiii dumneavoastra 
vor fi tot timpul supravegheati video de catre agentii nostri 
de securitate de la panoul de control al bibliotecii. Dr. 
Zinchenko si cu mine vom urmari evolutia lor de aici, din 
camera mea personala de monitorizare. in cazul celui mai 
mic accident, avem paramedici, pompieri şi o echipa 
formată din foşti membri ai trupelor speciale Navy SEAL - 
toţi cu o inimă neinfricata - gata să intre în acţiune şi să vă 
salveze copiii. Va fi ca în Jocurile Foamei, dar cu multă 
mâncare si fără arcuri cu săgeți. 

— De ce nu lăsaţi mai bine copiii să joace unul dintre 
celelalte jocuri ale dumneavoastră? sugeră un părinte. De 
ce atâta tevatură? 

— Pentru că, dragi prieteni, aceşti doisprezece copii au 
trăit toată viaţa fără o bibliotecă publică. Prin urmare, 
habar nu au cât de incredibil de folositoare, utilă şi 
amuzativă - un cuvânt inventat recent de mine - poate fi o 
bibliotecă. Aceasta este şansa lor de descoperi că o 
bibliotecă este mai mult decât o colecţie de cărţi vechi, 
prăfuite. Este un loc al cunoaşterii, al explorării şi al 
dezvoltării! 

— Domnule Lemoncello, cred că ceea ce faceţi este 
fantastic, spuse una dintre mame. 

— Mulţumesc, zise domnul Lemoncello, făcând o 
reverență şi lovindu-si călcâiele (scoțând un sunet ca un 
cotcodăcit). 

— Dacă vreunul dintre dumneavoastră doreşte să-şi 
vadă copilul, anunţă Dr. Zinchenko, vă rog, veniţi cu noi în 
camera alăturată. 

— E chiar distractiv să-i urmăreşti. Totuşi, domnule 
Keeley, doamnă Keeley, am impresia că fiul 
dumneavoastră Kyle nu apreciază melodia din Rocky la fel 
de mult ca mine! 


Rocky isi facuse treaba. 

Kyle si ceilalti copii incuiati in biblioteca se trezisera de- 
a binelea. 

Până şi Charles Chiltington coborâse in Sala de Lectura 
Rotonda din apartamentul personal al domnului 
Lemoncello. Singura care nu se se alăturase grupului era 
Sierra Russell, care, bănuia Kyle, îşi căuta altă carte de 
citit. 

— Suntem tot incuiati? strigă Haley Daley pe un ton 
pitigaiat. 

— Ce aiurea, adauga Sean Keegan. E deja unspe 
jumate. Am o grămadă de chestii de făcut. 

— Haideţi, totuşi, spuse Kyle. Probabil vor deschide uşa 
de la intrare după ce mâncăm sau ceva de genul ăsta. 

— Ei bine, unde e bibliotecara aia enervantă? spuse 
Charles Chiltington, care nu se purta niciodată frumos 
când nu erau adulţi prin preajmă. 

— Da, spuse Rose Vermette. Nu pot să stau aici toată 
ziua. Am antrenament de fotbal la două. 

— Fraţilor, zise Sean Keegan. Eu chiar am o viata. 

— Aveţi nevoie de ajutor, copii? se auzi o voce tandră, 
mămoasă. 

Era imaginea semitransparentă holografică a doamnei 
Tobin, bibliotecara din anii '60. Plutea la câţiva centimetri 
deasupra podelei în faţa biroului din centrul încăperii. 

— Da, spuse Kayla Corson. Cum ieşim de-aici? 

Bibliotecara pâlpâi asemenea unui calculator vechi de 
buzunar (ca acela pe care fratele tău mai mare l-a scăpat 
pe jos de un milion de ori) atunci când îi ceri să calculeze 
un radical. 

— Îmi pare rău, spuse bibliotecara robotică. Nu vă pot 
oferi răspunsul la această întrebare. 


— Vom avea parte de un brunch aici, in dimineata asta? 
întrebă Chiltington politicos. Nu mi-e foame, dar altora de 
pe-aici le este. La urma urmei, e unsprezece şi jumătate. 

— Micul dejun va fi servit în Bilbiocafenea. 

— Mulţumesc, doamnă Tobin, spuse Chiltington. Doriţi şi 
dumneavoastră ceva? Un castron cu cereale, poate? 

— Nu, mulţumesc, CHARLES. Sunt o hologramă. Nu 
mănânc. 

— Aşa vă menţineţi silueta. _ 

Kyle scutură exasperat din cap. Intepatul ăla încerca să 
perie până şi o hologramă. 

Chiltington şi restul porniră spre cafenea, însă Kyle şi 
Akimi rămaseră în urmă alături de bibliotecara holografică. 

— Aă, am o întrebare, spuse Kyle. 

— Te rog. 

— Încă mai suntem încuiaţi în bibliotecă? O să mergem 
acasă? 

— Domnul Lemoncello vă va informa în scurt timp 
despre asta. 

— OK. Mulţumesc, doamnă Tobin. 

— Cu plăcere, KYLE. 

După ce imaginea bibliotecarei se risipi, Akimi spuse: 

— Apropo, Kyle, înainte să mergem, trebuie să vezi cum 
arată camera în care am dormit azi-noapte. 

— Sala de Societate? 

— Da. Îi zice aşa pentru că - ia ghici! — e plină cu jocuri 
de societate! 

— Toate de la Lemoncello? 

— Nu chiar. Şi chestii de la alte companii. Unele sunt 
chiar de pe la 1890. Cred că e colecţia personală a 
domnului Lemoncello. Te simţi ca într-un muzeu. 

Kyle căscă ochii mari. 

— Ti-e foame? întrebă el. 

— Nu chiar. Am mâncat o grămadă aseară. 


— Crezi ca avem timp sa dam o tura prin muzeul asta 
de jocuri? 

— Vino dupa mine! 

Cei doi o pornira in sus, pe scara spiralata ce ducea la 
etajul unu. De acolo urcara inca un sir de trepte pana la 
etajul doi. 

In Sala de Societate, Kyle ramase uimit. 

— Vau! 

Peste tot în jur erau numai rafturi intesate cu jocuri 
vechi, jucării de tinichea, pachete de cărţi de joc. 

— E incredibil. 

— Cam da, zise Akimi. Mai ales dacă, ştii, îţi şi plac 
jocurile. 

Kyle zâmbi. 

— Şi, după cum ştii, chiar îmi plac. 

Străbătură camera în linişte câteva minute, minunându- 
se de toate jocurile trăsnite care fuseseră la modă cândva. 
O vitrină prezenta opt jocuri în cutii minunat ilustrate. 
Toate erau iluminate ca nişte exponate de preţ. 

— Mă întreb ce-i aşa de special la jocurile astea, spuse 
Kyle. 

— Poate că au fost jocurile lui preferate când era mic. 

— Poate. 

Mesajul gravat pe geamul vitrinei îl nedumerea însă pe 
Kyle: 

„Luigi Lemoncello: primul şi ultimul cuvânt în materie de 
jocuri.” 

— Dar astea nu sunt jocuri Lemoncello, mormai el. 

Primul joc iluminat din vitrina era Ciao, Micul Bucatar. 
Dupa aceea urmau Copii isteti, va place aritmetica? Jocul 
Fantastic cu Litere, Start Game: Masinutele de curse 
magice. 

— E un fel de puzzle, spuse Kyle ranjind. 

— Credeam ca sunt jocuri. 


— Pai, sunt, spuse Kyle atingând geamul vitrinei în 
dreptul primei cutii de pe raftul de jos. Dar dacă legi între 
ele primele cuvinte din denumirea fiecărui joc... pricepi... 
mesajul. 

— Pe bune? se minună Akimi, părând foarte sceptică. 
Eşti sigur că nu sunt nişte chestii găsite la un talcioc de 
vechituri, la 50 de centi bucata? 

— Foarte sigur. 

Kyle descifra codul urmărind capacele cutiilor cu 
degetul, pe rând: Ciao, copii isteti. Va place jocul? Start 
Game! 

Miguel Fernandez dădu buzna în Sala de Societate. 

— Aici erati! Avem nevoie de voi la Centrul Electronic de 
Studiu. Acum. 

— De ce? 

— Charles Chiltington şi-a înfulecat micul dejun, apoi s-a 
repezit înapoi în Centru, ca să termine jocul pe care l-a 
început aseară şi să fie primul care a obţinut un scor 
record. 

— Aşa, şi? 

— Jocul pe care îl joacă e despre castele medievale şi 
temnițe! 

De data aceasta Akimi fu cea care remarcă: 

— Aşa, şi? 

— Evadeazá prin canale. Jocul are olfactovedere. Ati 
mirosit vreodată un canal medieval? Credeti-ma, e oribil şi 
dezgustător. 

* 


Cei trei traversară repede holul şi intrară în încăperea 
urât mirositoare, unde Charles şedea pe un scaun rotativ 
cu vibrații, apăsând frenetic comenzile de joc. În timp ce 
avatarul sau se tära printr-un canal de scurgere, 
difuzoarele încorporate în scaun făceau ca podeaua să 


tremure cu fiecare suvoi şi strop împroşcat în timpul 
jocului. 

— Aoleu! exclamă Kyle. Charles, încetează! Parcă s-a 
tras cu gaze lacrimogene! 

— Pentru că sunt în canalele de sub grajduri. E ieşirea 
secretă din castel. O să câştig încă un joc. Al doilea pentru 
mine, Keeley. Tu câte ai câştigat? 

— Hei, spuse Miguel. Camera asta e chiar deasupra 
cafenelei. Conductele sunt conectate. 

— Ce vrei să spui cu asta? 

— Toată lumea de jos miroase a bălegar din cauza ta! 

— Cui îi pasă? Câştig! 

Scaunul lui Charles se hurducăi din nou. 

Însă, de data asta, Kyle simţi un miros... de pin? 

Sau de odorizant de maşină, agăţat de oglinda 
retrovizoare. 

— Ah, tâmpenia asta e stricată, exclamă Charles şi sări 
din scaun, pregătindu-se să-i tragă un şut. 

— Aă, n-aş face asta în locul tău, spuse Kyle. 

— De ce? 

— Pentru că e o cameră de supraveghere acolo, 
îndreptată chiar asupra ta. 

— Ce? Unde? 

— Vezi luminita aia roşie care pâlpâie? 

Dintr-odată, imaginea lui Kyle ce arăta cu degetul spre 
lentila camerei apăru pe toate monitoarele din Centrul 
Electronic de Studiu. 

Până când fu înlocuită de chipul domnului Lemoncello. 


— Excelent plan de evadare, Charles, spuse domnul 
Lemoncello de pe unul dintre ecrane. 

— Mulţumesc, spuse Chiltington, netezindu-si cu 
nonşalanţă pantalonii bej eleganti, ca nu cumva să se 
vadă că tremura de frică. Trebuie să precizez, am văzut o 
furnică ce se catara pe braţul scaunului. De-aia eram pe 
cale să dau cu piciorul în el. 

— Câtă grijă din partea ta, Charles. 

— Domnule Lemoncello? spuse Akimi. 

— Da? 

— De ce a început canalul de scurgere să miroasă a pin? 

— Pentru că mirosul de pin mi se pare mult mai plăcut 
decât cel de balegă de cal. Vouă nu? 

— Cu siguranţă. 

— Acum, puteţi să vă adunaţi cu toţii în Centrul 
Electronic de Studiu? Am un anunţ foarte important de 
făcut. 

Kyle auzi un tropăit de paşi pe trepte, iar la scurt timp 
după aceea Andrew, Bridgette, Yasmeen, Sean, Haley, 
Rose şi Kayla se iviră dintr-odată în cameră. 

— Toată lumea e aici? întrebă domnul Lemoncello. 

— Toată lumea în afară de Sierra Russell, spuse Kyle. 

— A, da. Am văzut-o la parter, citind Când mă vei întâlni 
de Rebecca Stead. O vom vedea mai târziu. E aproape de 
prânz şi sunt nerăbdător să trec la următoarea etapă a 
competiţiei. 

— Ce competiţie? întrebă Yasmeen Smith-Snyder. 

— Cea pe care suntem pe cale să o începem. 

— Domnule Lemoncello? spuse Sean Keegan. Eu am 
diverse chestii de făcut azi. 

— E în regulă, Sean. Bineînţeles, eşti liber să pleci. Dacă 
mai e cineva care nu doreşte să rămână în joc, predati, vă 
rog, permisele de bibliotecă. 


O placa de marmura se deschise, ca un chepeng, iar o 
coloana frumos ornamentata, cu un bol de sticla in capat, 
rasari incet din podea. 

— Introdu-l in acel bol. Bravo! Urmează săgețile 
luminoase roşii şi vei ajunge la cea mai apropiată ieşire, 
unde vei primi un frumos cadou de ramas-bun, alături de 
nesfârşita mea admiraţie pentru priceperea ta de a 
compune eseuri. 

Sagetile roşii se aprinseră pe podea. Sean le urmă. 

— Ce se întâmplă dacă rămânem? întrebă Akimi. 

— Veţi avea şansa de juca un joc palpitant nou-nout! 

— E vreun premiu pentru câştigător? întrebă Haley 
Daley. 

— O, da! 

Acum Miguel avea mâna ridicată. 

— Domnule Lemoncello? Ce trebuie să facem ca să 
câştigăm? 

— Simplu: trebuie să găsiţi o cale de a evada din 
bibliotecă folosind doar ce aveţi în bibliotecă. 

— Super! 

— Aiurea, mormăi Kayla Corson. Eu mă car. 

Îşi aruncă permisul în bol şi ieşi pe uşă urmărind 
săgețile. 

— Mai vrea cineva să plece? 

— Îmi pare rău. Eu am antrenament de fotbal la două, 
spuse Rose Vermette. Pe curând, le ură celorlalți si depuse 
permisul lângă celelalte. 

În aceeaşi clipă, bătăi de clopote izbucniră din senin si 
începu să plouă cu confetti. Fiecare consolă electronică din 
sala cu jocuri scotea ding-ding-ding-uri ritmice. 

— Felicitări, Rose! strigă domnul Lemoncello, care purta 
deja un coif de petrecere. Felicitări că ai rămas fidelă 
angajamentelor tale anterioare. Vei primi premiul nostru 
special pentru cel mai fidel copil față de angajamente 


anterioare: un set complet de jocuri Lemoncello cu 
abtibilduri de (nedez) lipit si un laptop pe care sa te tot 
joci! Să le stapanesti sănătoasă! 

Charles Chiltington se apropie un pic mai mult de 
camera de supraveghere, pe când Rose părăsea încăperea 
topaind de bucurie. 

— Asta înseamnă că premiul pentru cel care câştigă 
jocul dumneavoastră nou-nout e chiar mai tare decât 
laptopul lui Rose? 

— Da, spuse domnul Lemoncello, renunțând la coiful de 
petrecere de pe cap. Asta ar însemna. 

— Eu mă bag, spuse Chiltington. 

— Şi eu, spuse Kyle. 

— Şi eu, adăugară Akimi, Miguel, Andrew, Bridgette, 
Yasmeen şi Haley. 

Sierra Russell se ivi în cameră. Era cu nasul într-o carte, 
atât de absorbită, încât nici măcar nu observă faţa imensă 
a domnului Lemoncello pe toate ecranele. 

— Se întâmplă ceva? 

— Mai mult ca sigur! se auzi vocea răsunătoare a 
domnului Lemoncello. 

Sierra ridică brusc capul. 

— O, bună ziua, domnule Lemoncello. 

— Salutări, Sierra. Scuză-mă că îţi întrerup lectura. Am 
doar o întrebare scurtă: vrei să pleci sau să rămâi? 

— Pai, aş vrea să rămân, dacă e în regulă. 

— In regulă? E nemaipomenibil, un alt cuvânt pe care 
tocmai l-am inventat. Acum, pentru a vă citi regulamentul 
jocului - căci orice joc are şi reguli -, prietena noastră 
comună: Dr. Yanina Zinchenko! 

Ecranele transmiseră brusc un prim-plan cu chipul 
bibliotecarei roşcate, cu ochelari cu rame roşii. 


— Evadarea voastra din biblioteca trebuie sa aiba loc 
între ora douăsprezece ziua, astăzi, şi ora douăsprezece 
ziua, mâine. 

Capul Domnului Lemoncello apăru într-un colt al 
cadrului. 

— Mâine este ziua mea, apropo. Sper că nu aveţi alte 
planuri. 

Apoi se retrase din cadru. 

— Agenţii noştri de securitate vor avea în continuare 
grijă de telefoanele voastre mobile, spuse Dr. Zinchenko. 
Nu puteţi folosi computerele din bibliotecă pentru a 
contacta pe cineva din exterior. Le puteţi folosi însă ca să 
vă documentati. 

— Puteţi cere ajutor din afară în trei moduri: o dată 
„Întreabă un Expert”, o dată „Consultă un Bibliotecar” şi o 
dată „Provocare Extrema”. Vă rog, luaţi aminte. 
Provocările Extreme sunt, după cum sugerează şi numele, 
extrem de dificile. Dacă treceţi de ele, răsplata va fi pe 
măsură. Însă, dacă veţi da greş, veţi fi scoşi din joc. 

Kyle se gândi că ar fi mai bine să nu pună întrebările - 
eventual doar în caz de forţă majoră. 

— Pentru a apela la una dintre variantele ajutătoare, 
continuă Dr. Zinchenko, chemati-o pur şi simplu pe 
doamna Tobin. 

Chiltington ridică mâna. 

— Da, Charles? 

— Ne puteţi spune care va fi premiul pentru câştigător? 

Ecranele îl afişară din nou pe domnul Lemoncello, care 
îşi schimbase între timp ţinuta. Acum purta ochelari de 
soare şi o eşarfă de mătase, îndesată în gulerul camasii. 
Arăta ca o vedetă elegantă de la Hollywood. Din anul 
1939. 


— Faimá si glorie! Cástigátorul va fi noul meu 
ambasador şi va apărea în toate reclamele mele 
promoţionale de sărbători. 

— Vom fi faimoşi? întrebă Yasmeen înflăcărată, înfoindu- 
şi părul şi zâmbind spre camera de supraveghere. 

Haley pasi în fata ei. 

— Eu am experienta de fotomodel. Am pozat pentru 
Sherman’s Shoes în Centrul Vechi. 

Yasmeen păşi în faţa lui Haley. 

— Eu am făcut odată figuratie la o reclamă la hot-dog... 

— Eu sunt majoretă. Yasmeen nu e... 

În timp ce fetele continuau să se aranjeze şi să defileze 
în faţa camerei, Dr. Zinchenko reapăru pe ecran pentru a 
înşira rapid câteva ultime atentionari. 

— Permisele voastre sunt cheia voastră universală. 
Personalul este aici pentru a vă ajuta să găsiţi tot ce aveţi 
nevoie. leşirea nu este pe unde aţi intrat. Nu aveţi voie să 
folosiţi ieşirile de incendiu. Orice tentativă va declanşa o 
alarmă şi veţi fi imediat scoşi din joc. Din motive de 
securitate, veţi fi constant supravegheați video şi imaginile 
vor fi înregistrate. În cazul în care, prin absurd, se va ivi 
vreo urgenţă, veţi fi evacuaţi din clădire. Apariţia unui 
incident care să necesite evacuarea nu va fi considerată o 
evadare din bibliotecă. Există întrebări? 

— Una singură, spuse Andrew Peckleman, potrivindu-şi 
ochelarii săi imenşi pe nas. Când anume începe jocul? 

Chipul domnului Lemoncello reapăru pe ecrane. 

— Bună întrebare, Andrew! Aoleu, este ora prânzului! 
Ce-ar fi... să zicem... ştiu eu... acum! 


Concurentii se repezira pe scari in jos spre Sala de 
Lectura Rotonda. 

Kyle o văzu pe Haley Daley cum o ia la fugă pe scări 
înspre subsol, unde planul clădirii preciza că se află 
secţiunea numită „Teancuri”. 

Miguel şi Andrew, experţii în biblioteci, se aşezară 
fiecare la câte o masă şi începură să lucreze la 
computerele cu touch screen. Bridgette Wadge făcu la fel. 

Charles Chiltington se îndreptă cu paşi mari spre 
foaierul cu fântâna arteziană. 

Yasmeen Smith-Snyder alerga de colo-colo prin sala 
circulară, cu planul în faţă, ca un pieton grăbit ce străbate 
un trotuar aglomerat în timp ce-şi citeşte mesajele. 

Sierra Russell găsi un scaun confortabil şi se cufundă în 
el, pentru a termina cartea de care se apucase. 

Pe fata asta chiar nu o interesa deloc spiritul de 
competiţie. 

— Aşadar, Kyle, spuse Akimi, vrei să formăm o alianţă? 

— Ce vrei să spui? 

— Aşa cum fac oamenii în reality-show-uri, gen Survivor. 
Ne ajutăm unul pe altul până când toată lumea e 
eliminată, apoi ne înjunghiem pe la spate. 

— Aa, nu tin minte să fi auzit ceva despre eliminări. 

— Da, cum să nu. 

— Dar, până la urmă, nu e nimic în reguli care zice că nu 
putem împărţi premiul cel mare. Vreau doar să câştig! 

— Tare. Deci suntem o echipă? 

— Sigur. 

— Super, spuse Akimi. Te numesc căpitan de echipă. 
Toţi cei care sunt pentru să ridice mâna. 

Kyle şi Akimi ridicară simultan o mână. 

— E în unanimitate, spuse Akimi. OK, hai s-o întrebăm 
ceva pe relicva aia de bibliotecară. 

— Ce? 


— Păi amândoi avem dreptul la o întrebare, nu? 

— Maa. 

— OK, uite-o pe-a mea: doamnă, cum ieşim de-aici? 

— Şi crezi c-o să-ţi zică? 

— Nu. Nu prea cred. Deci care e planul tău? 

— Ei, mă gândeam că... 

Dintr-odată Yasmeen strigă: 

— Am câştigat! 

Ceilalţi se întrerupseră pentru a o privi. 

— E ca aseară, când Kyle a găsit desertul în locul cel 
mai evident. Ca să evadezi din bibliotecă trebuie să 
foloseşti ieşirile de incendiu. Logic. 

Se îndreptă spre un culoar dintre Bibliocafenea şi sala 
de şedinţe A. 

Kyle se ridică. 

— Aă, Yasmeen? Cred că ai pierdut o parte din... 

Charles Chiltington dădu năvală în sală strigând: 

— N-ai să câştigi, Yasmeen. Atâta timp cât nu ajungi la 
ieşirea de incendiu înaintea mea. 

O luă la goană spre coridor. 

Yasmeen nu se lăsă mai prejos. 

— Ce faceţi, măi? întrebă Kyle. 

Putea întrezări la capătul culoarului unde alergau cei doi 
un bec roşu cu inscripţia EXIT. Yasmeen continuă să 
alerge. Din ce în ce mai repede. Se izbi de bara care 
securiza uşa metalică. 

Alarmele se declansará. De undeva începură să 
clipească lumini roşii. Din altă parte se auzi răgetul unui 
tigru. Vocea domnului Lemoncello răsună din boxele din 
tavan. 

— Îmi pare rău, Yasmeen. Ai încălcat regulile. Ai ieşit din 
joc. Lasä-ti permisul în bol, lângă celelalte, si vei pleca 
acasă. 


În timp ce uşa iesirii de incendiu se închidea încet la loc, 
iar Yasmeen dispărea în lumina de afară, Kyle îl căută cu 
privirea pe Charles Chiltington, care ar fi fost şi el trimis 
acasă dacă nu s-ar fi împiedicat înainte să poată ajunge 
primul la uşă. 

Băiatul rânjea. 

Kyle înţelese atunci. Chiltington se prefăcuse doar, ca s- 
o elimine pe Yasmeen din joc. Ştia că nu poţi câştiga 
încercând ieşirile de siguranţă, dar o luase la goană pe hol 
pentru a o face pe Yasmeen să creadă că avea dreptate. 

O, da! Chiltington chiar îşi dorea cu orice preţ să 
câştige. 

Nu conta peste cine călca. 

Fluierând cu un aer inocent, Charles se reîntoarse în hol. 

— Ce tot face Chiltington în holul de la intrare? întrebă 
Akimi. Ne-au spus că ieşirea nu e pe unde-am intrat. 

Până să apuce Kyle să răspundă, între Andew 
Peckleman şi Miguel, care venise la masa lui, izbucni o 
ceartă. 

— Pleacă de-aici! Încerci să-mi furi ideea! 

— Nu, omule, spuse Miguel. Ti-am văzut din greşeală 
ecranul şi nu cred că acea publicaţie... 

— Ştii ceva, Miguel? Nu mă interesează ce crezi tu! Aici 
nu suntem la şcoală. Aici e bibliotecă publică şi nu eşti tu 
şeful, aşa că lasă-mă în pace! 

Miguel ridică din umeri. 

— În regulă, frate. Încercam doar să te ajut. 

— Da, da! Să mă ajuţi să pierd. 

Andrew porni tropăind pe cea mai apropiată scară în 
spirală, spre sălile cu zecimale Dewey. Miguel, cu un aer 
descumpănit, se îndreptă spre o altă scară. Bridgette 
Wadge îi urmă. 

— Vrei să ne luăm după ei, ca Bridgette? sopti Akimi. Eu 
mă duc după Peckleman, tu, după Miguel. 


— Nu, mersi, spuse Kyle, privind spre tavanul cupolei. 
Sunt mult mai interesat de ferestrele de acolo, de sus. 

La trei niveluri deasupra, direct sub Cupola Minunilor, se 
afla un sir de zece ferestre cu arcadă, iar între ele, firide 
cu statui. Ferestrele lasau lumina de afara sa patrunda in 
sala. 

— Crezi ca ferestrele alea se deschid? intreba Akimi. 

— Tot ce-i posibil. Dar n-am lasat niciodata o fereastra 
închisă să-mi stea în cale. Întreabă-l numai pe tatăl meu. 

— Ce? 

— Nu contează. Haide! zise Kyle şi se îndreptă spre 
fotoliul pufos, unde Sierra citea liniştită. 

— Am nevoie de o carte. 

— Pe bune? spuse Sierra. Ce fel de carte? 

— Cum e cea pe care ai găsit-o tu. Acolo, sus. 

Arata spre rafturile curbate, dispuse de-a lungul 
pereţilor din spate ai Rotondei. 

— Ficțiune. 

— Da, spuse Kyle. Preferata mea. 

— Păi, ce fel de poveşti îţi plac? 

— Ceva ce se găseşte foarte sus, spuse Kyle. Cu cât mai 
sus, cu atât mai bine. 

— Chiar aşa? 

— Dap. 

— Interesant mod de a-ţi face o lista de lectură, în 
funcţie de înălţimea raftului... 

— AŞ vrea ceva de pe raftul de sus. Poate chiar de sub 
statuia aia holografică a tipului însoţit de o pisică cu 
pălărie. 

— Acela e Dr. Seuss, spuse Sierra. A scris Pisica cu 
pălărie. 

— Tare, zise Kyle. Dar cel mai mult îmi place că-i 
aproape de fereastră. 


— O, doamnă Tobin? strigă Akimi. Trebuie sa consult un 
bibliotecar. 

— Eşti sigură? întrebă Kyle. 

— Ästa-i farmecul unei echipe. După ce-mi consum 
varianta mea, încă o mai avem pe-a ta. 

Bibliotecara-hologramă apăru şi o informă pe Akimi că 
Huckleberry Finn de Mark Twain era cartea aflată chiar sub 
imaginea holografică a Dr. Seuss şi a Pisicii cu pălărie. 

După ce doamna Tobin dispăru din nou, Kyle şi Akimi 
merseră la un computer ca să afle cota romanului 
Huckleberry Finn. Kyle apucă un pix şi mázgáli numărul în 
palmă. 

— Ai de gând să faci ceea ce cred eu c-ai să faci? spuse 
Akimi. 

— Dap. O să plutesc până acolo sus, mă voi strecura în 
firida în care se află statuia şi, de acolo, voi încerca să 
deschid fereastra şi să scot mâna pe geam. Tehnic 
vorbind, voi descoperi o ieşire din bibliotecă. Nimic din 
regulament nu precizează cât de trăsnită poate fi soluţia. 

— Ai putea să cazi. 

— Nu prea cred. Sunt agil ca o maimuţă. 

— Pe bune, Kyle, nu merită. 

— Ba da, merită. Nu ţi-am spus că vreau să câştig? 

— Ar trebui să improvizezi un ham de siguranță. 

— Ce? 

— Păi, într-o carte de aventuri pe care am citit-o odată, 
eroul se afla într-o situaţie asemănătoare. Aşa că a folosit 
cablurile de la câteva telefoane, le-a legat şi a improvizat o 
coardă. 

Zece minute mai târziu, Kyle, Akimi şi Sierra smulseseră 
deja firele ondulate de la câteva receptoare. Kyle şi le 
înfăşurase în jurul taliei şi legase celălalt capăt de 
balustrada scării plutitoare. Lungimea maximă pe care o 


putea atinge coarda odată întinsă era de aproape zece 
metri. 

Trebuia să meargă. 

— Ai grijă acolo, sus, spuse Akimi. 

— Da, zise Sierra, care-şi pusese cartea deoparte. 

Se pare că era mai interesant să urmărească pe cineva 
cum îşi riscă viaţa pe bune făcând ceva foarte înfricoşător 
decât să citească. 

Kyle îşi fixă picioarele în clăparii scării plutitoare. 

— Să-i dăm drumul. 

Adrenalina îi pompa prin tot corpul în timp ce tasta cota 
de la Huckleberry Finn pe telecomandă. 

— Când deschizi fereastra, spuse Akimi, strigă pur şi 
simplu „Am găsit ieşirea!” şi câştigăm. 

— Da, spuse Kyle. Toţi trei. 

— Ce? 

— Păi, Sierra a avut ideea cu hamul de siguranţă. Si ea 
face parte din echipa noastră acum. 

— OK. Bine. Numai să nu-ți rupi gâtul. 

— Nu intentionez aşa ceva. 

Kyle apăsă butonul de Enter pe telecomandă. Platforma 
se ridică de pe podea, virând uşor la dreapta. 

— Ai grijă! spuse Akimi. Fii atent! 

— Nu fac nimic, zise Kyle. Trăsnaia asta se ocupă de tot. 
Eu sunt doar pasagerul. 

Kyle apucă mai strâns mânerele, în timp ce platforma se 
înălța tot mai sus. Navigă pe lângă cărţi de Tolstoi si 
Thackeray. Ridicând privirea, observă statuile 
transparente proiectate în firidele din dreptul ferestrelor 
cu arcade. 

Erau o adunătură ciudată. Un bărbat afro-american cu 
un costum cu vestă şi papion. Un tip în vârstă cu un 
fluture. Un tip cu ochelari şi o privire pătrunzătoare 
pufăind din pipă. Un tip chel cu barbă. 


Fiindca statuile erau doar proiectii holografice, numele 
personalitatilor pe care le reprezentau erau trecute pe 
niste etichete plutitoare ce imitau gravurile in piatra. Cele 
din imediata apropiere a lui Kyle îi infatisau pe Ken Kesey, 
Thomas Wolfe, Dr. Seuss si Susan Sonntag. 

Continuand ascensiunea, Kyle auzea zumzetul vag al 
electromagnetilor purtându-l invizibil tot mai aproape de 
tavan. 

Apoi auzi însă ceva mult mai clar: 

— Ce idee stupidă! 

Charles Chiltington. Se afla pe balconul de la etajul unu, 
de partea cealaltă a rotondei. 

— Ştii ce, Keeley, şi eu m-am gândit la acelaşi lucru. Dar 
apoi am observat ceva ce ţie, în mod evident, ţi-a scăpat: 
ferestrele sunt protejate cu o plasă de fier de partea 
cealaltă a geamului. 

Platforma plutitoare se opri cu un zgaltait. 

— Holbează-te cât vrei tu la tavan, Keeley, distracţie 
plăcută. Mă duc să câştig încă o dată! 

Kyle nu-l luă în seamă pe Chiltington şi se prinse cu 
mâna de postamentul de sub Dr. Seuss. Încercă să se salte 
mai mult, însă picioarele nu i se clintiră. 

Îi erau fixate în continuare de clapete. 

lar de la înălţimea aceea, Kyle îşi dădu seama că 
Chiltington nu mintise - chiar era o plasă de siguranţă de 
partea cealaltă a geamului. 

Kyle se uită la ceas. Era ora unu fix. Echipa lui pierduse 
o oră cu un plan inutil. Oftă adânc şi privi din nou proiecția 
tremurândă a lui Seuss din firida de deasupra capului. 

Gura pisicii începu să se mişte: 

— „Gândeşte la stânga şi gândeşte la dreapta, gândeşte 
în jos şi gândeşte în sus.” 

Kyle recunoscu vocea. 

Era domnul Lemoncello. 


— „O, toţi gânzii ce îi poţi gândi odată ce încerci!” 

Cu alte cuvinte, Kyle o lua din nou de la zero. Trebuia să 
născocească un nou plan de evadare. 

Scara începu din nou să coboare încet, deşi Kyle nu 
apăsase niciun buton. 

— Nu-l asculta pe îngâmfatul ăla de Charles, îl instrui 
Akimi, în timp ce Kyle se apropia de podea. A meritat să 
încerci. 

— Si eu cred la fel, spuse Sierra. 

Un tipat sfasietor se auzi de undeva de la subsol. 

— Cred c-a fost Haley! spuse Akimi. Am văzut-o 
coborând acolo. 

— Acolo sunt Teancurile, adăugă Sierra. 

— Haide, spuse Kyle, poate că e în pericol. 

— N-ar trebui să-ţi ajuţi niciodată adversarii, Keeley, 
pufni Charles coborând tantos pe scara în spirală. Asta 
dacă nu cumva joci întotdeauna ca să pierzi! 


Niste ratati! 

Asta gândea Charles Chiltington despre naivii 
sentimentali precum Kyle Keeley. O domnişoară 
neajutorată începe să tipe şi el uită de tot şi aleargă sa o 
salveze. 

Ce ratat de doi bani! 

Asta dacă nu cumva Haley Daley tipa pentru că găsise 
de fapt cealaltă ieşire. 

Gândul îi stârni râsul. 

Imposibil! 

Deşi era frumuşică, Haley Daley, regina clasei a şaptea, 
era complet cu capul în nori. Nu era posibil ca o fată 
prostuta ca ea să-l întreacă pe Charles Chiltington. 

Era vremea să-şi verifice teoria. 

Dr. Zinchenko spusese chiar de două ori că „Personalul 
bibliotecii este aici pentru a vă ajuta să găsiţi orice vă 
trebuie”. Prima oară a spus asta când erau pe cale să intre 
în bibliotecă. A doua oară a spus-o când citea pomelnicul 
de reguli. 

Ei bine, ceea ce căuta Charles era o ieşire din clădire 
care să nu fie uşa de la intrare şi nici să nu declanşeze 
vreo alarmă. 

De aceea continua să dea târcoale holului de la intrare, 
unde se afla fântâna arteziană. De aceea continua să 
studieze atent vitrina cu recomandările personalului. 

— „Personalul este aici ca să ajute”, mormai el. Si 
„personalul recomandă”. Ipso facto“, cred că e un indiciu 
foarte valoros. 

În vitrina ferecatá, Charles observă douăsprezece cărţi. 

Una pentru fiecare dintre cei doisprezece concurenți? 
cugetă el. 

Obiectele din vitrină nu erau cărţi adevărate. Erau 
coperte montate pe mulaje de spumă poliuretanică în 


4 Chiar prin aceasta, în limba latină în original (n. Red.). 


forma de carti. Pe fiecare raft erau asezate cate trei 
coperte. Din moment ce nu aveau cotoare, nu le putea 
vedea cotele. 

Charles se concentra asupra celor trei carti de pe raftul 
de jos. 

O biografie a lui James Dean era în stânga. În careu: 
Johnny Unitas şi cu mine era în centru. În dreapta, 
Secretele chimiei pentru toţi. 

Charles decise să-şi îndrepte atenţia asupra cărţii 
despre Johnny Unitas. Se întoarse în Rotondă pentru a da o 
căutare în catalog. Tastând „In careu” găsi o copertă 
identică. 

Dar nu şi cota. 

Casuta în care ar fi trebuit să apară numărul era tăiată 
cu o dungă neagră şi văzu în schimb mesajul: „Cotă 
temporar retrasă din sistem”. 

Citind restul fişei pe monitor, Charles găsi încă un mesaj 
neobişnuit: „Doar nu credeai ca-ti dăm totul pe tavă, nu-i 
asa?”. 

Charles ränji. 

Computerul li transmitea ca era pe drumul cel bun. 

Ridicá privirea. Sala Copiilor era chiar ín fata lui. Cartea 
despre Johnny Unitas, cu coperta ei pe care aparea 
desenat un jucător de fotbal cu tricoul numărul 
nouăsprezece, care îşi lua avânt pentru o pasă, era foarte 
probabil o carte pentru copii. 

Desigur, era şi o biografie cu temă sportivă. 

Deci se putea regăsi printre cărţile despre sport, printre 
biografii sau printre cărţile pentru copii? 

Charles reveni la catalogul electronic. Citi descrierea 
cărţii. „Billy vrea să ajungă un mare fundaş, la fel ca eroul 
lui, Johnny Unitas. Antrenorul lui însă se teme că se va 
accidenta.” 


Părea să fie ficţiune. O poveste inventată. Trebuia sa fie 
la secţiunea pentru copii. 

Traversând podeaua de marmură, un alt gând îi trecu 
prin cap. 

Era oare ca jocul ăla de memorie cu numere şi litere pe 
care îl jucase la grădiniţă? Trebuia să găsească o pereche 
pentru coperta cărţii despre fotbal pe care tocmai o 
memorase vizual. Era, de fapt, încă un joc de memorie - 
de aceea recomandările din vitrină erau subintitulate 
„memorabile”. 

— Bine jucat, Lemoncello, mormăi el. Bine de tot. 

Charles intră în Sala Copiilor. Nu îi luă mult să găsească 
cartea, pentru că În careu era expusă pe un mic stativ, 
deasupra unui raft. 

— Am găsit-o! proclamă Charles, apoi, savurand 
momentul, citi titlul cu voce tare: În careu: Johnny Unitas şi 
cu mine. 

Brusc, un cârd de gâşte animatronice începură să 
gâgâie şi să cânte dintr-un colţ al camerei. 

„Regele careului. Eseu după eseu. Regele careului este 
chiar el.” 

Zarva păsărilor îl sperie aşa tare pe Charles, încât scăpă 
cartea din mână. 

În clipa aceea, un cartonaş pătrat zbură dintre paginile 
cărţii. 

Charles se aplecă să îl ridice. 

Desenul de pe cartonas înfăţişa o siluetă alb-negru. Un 
fundaş, cu tricoul cu numărul nouăsprezece (la fel ca 
Johnny Unitas), se pregătea să paseze mingea la distanţă. 


Charles zambi multumit. 

Era cu siguranta pe drumul cel bun. 

Ascunse cartonasul in buzunar si se se intoarse degraba 
în hol, pentru a memora şi alte coperte de cărţi. 


— Au! Sunt blocata! Ajutor! 

Tipetele ascutite ale lui Haley Daley rasunau pe scari tn 
timp ce Kyle cobora treptele in goana spre Teancuri. 

— Şi ce anume sunt Teancurile? întrebă Akimi, cu câţiva 
paşi în urma lui Kyle. 

— E locul în care biblioteca depozitează toate 
materialele documentare, spuse Sierra, care venea în 
urma lui Akimi. 

Cei trei ajunseră la subsol. Era ticsit cu rânduri ordonate 
de rafturi, până în tavan. 

— Ajutor! 

Haley părea să fie în capătul opus al încăperii, dincolo 
de zidurile formate din rafturile de metal pline de cutii, 
cărţi şi coşuri. 

— Ce sunt toate chestiile astea? întrebă Kyle, căutând 
să-şi croiască drum spre locul în care se afla Haley. 

— In mare parte cărţi rare şi documente pe care nu le 
poţi împrumuta. Dar, dacă vei completa un buletin de 
cerere, vei putea consulta materialele astea în sala de 
lectură. 

Cu un foşnet şi un bâzâit al motorului său electric, un 
robot nou-nout, la fel de alb ca un stormtrooper din 
Războiul stelelor, traversă o intersecţie dintre rafturi. 
Părea să se deplaseze pe şenile şi să împingă un cărucior 
ataşat în partea din faţă. 

— Hai sa ne luăm după robotul ala! spuse Kyle. Poate 
ştie cum să ajungem mai repede la Haley. 

Cei trei parcurseră un culoar îngust până în punctul în 
care robotul, cu braţul său mecanic cu patru îmbinări, luă 
o cutie metalică subţire şi lată dintr-un compartiment. 
Cutia provenea dintr-o secţiune intitulată, conform unui 
afişaj electronic, „Ziare şi Reviste. 1930-1940”. 

— Cineva de sus vrea o revistă veche? întrebă Akimi. 


— Probabil cauta informatii despre cladirea bancii Gold 
Leaf, spuse Sierra. Am impresia că a fost construită în anii 
'30. 

— Ajutor! ţipă Haley. Sunt blocată! 

— Încă un pic! strigă Kyle. Venim acum! 

— Grabiti-va odată! 

— Pe aici, spuse Kyle. 

Traversara in goana inca un culoar, cotira la dreapta si o 
vazura pe Haley. Avea mana blocata intr-o deschizatura 
orizontala din tavanul subsolului. Pentru a ajunge acolo, se 
urcase pe o banda rulanta suspendata, lunga de peste 
zece metri. Din moment ce banda rulanta era pornita, 
Haley trebuia să alerge pe loc pentru a nu a cădea în nas. 
Banda rulantă high-tech era acționată de cilindri. De o 
parte şi de alta erau aliniate zece cărucioare robotizate, 
două câte două, astfel încât nicio pereche nu stătea faţă în 
faţă. 

— Cred că e un automat de triere a cărţilor, spuse 
Sierra. Raza laser de la picioarele lui Haley scanează 
probabil eticheta unei cărţi şi indică benzii rulante în care 
dintre cele zece tăvi trebuie pusă. 

— Fraţilor? ţipă Haley. Salvati-ma mai repede de-aici! 

Kyle făcu un pas în spate, încercând să evalueze 
situaţia. 

— Ce e deschizătura aia de care ai rămas agatata? 

— E partea de jos a gurii de returnare a cărţilor, spuse 
Haley, alergând pe bandă. Am observat-o în planul clădirii. 
Oamenii pot returna cărţile direct din stradă, 
introducându-le în deschizătura asta. Am bănuit că aici ar 
trebui să fie celălalt capăt. 

— N-ai gândit rău, spuse Kyle. Ai putea sá te strecori pe 
acolo şi să evadezi. 

— Dacă ai fi de dimensiunile unei cărţi, spuse Akimi 
sarcastic. 


— N-am ajuns aşa departe, zise Haley. În clipa in care 
am pus piciorul pe bandă, a început să se mişte. 

Kyle incuviinta. 

— Probabil se activează de la greutate. 

— Când pică o carte, se activează mecanismul de triere. 

— Ce chestie deşteaptă, spuse Kyle. Pe lângă asta, e 
practic prima capcană din jocul nostru. 

— Jocul ăsta nu-i deloc amuzant dacă eşti prins în 
capcană, spuse Haley. 

Kyle se întoarse spre Sierra. 

— Trebuie să oprim cumva banda rulantă, astfel încât 
Haley să-şi poată extrage mâna fără să cadă în fund sau 
să-şi spargă capul. Ai citit vreodată o carte unde eroul 
trebuie să se întreacă cu o scară rulantă sau cu banda de 
la casa de marcat? 

— Nu, răspunse Sierra. Nu chiar. 

— Dar vreuna unde eroul foloseşte maneta de urgenţă? 
întrebă Akimi. Pentru că eu asta aş face, dacă, ştii tu, aş 
găsi-o. 

Akimi stătea ligă un panou de perete cu o manetă. Trase 
de ea. Banda rulantă încetini treptat până se opri de tot. 

— Voilă! Încă un capitol din autobiografia mea incredibil 
de uimitoare - dacă o voi scrie vreodată. 

Haley îşi smulse mâna din deschizătura din tavan, care îi 
trosni în clipa în care reuşi în sfârşit să o desprindă. Căzu 
în genunchi pe banda rulantă îngheţată. 

— Mi-am turtit mâna, se plânse ea. 

— Eşti rănită? întrebă Kyle. Poate ar trebui să le spunem 
agenţilor de securitate că... 

— Ce să le spunem? Că am făcut buba şi că trebuie să 
mă duc acasă? Nici vorbă, Kyle Keeley. Nu ai să mă învingi 
aşa uşor. 

— Nici nu încercam... 

Haley îi întoarse spatele. 


— Scuteste-ma, Keeley! 

Se dadu jos de pe banda rulanta. 

— Voi castiga eu cumva jocul asta. Sper doar ca 
reclamele domnului Lemoncello se platesc bine. 

Bajbai printre rafturi, înapoi spre scara care ducea în 
sala de lectură. 

După ce plecă, Akimi ridică o mână: 

— Întrebare? 

— Da, spuse Kyle. 

— Cum se face că tipii de la panoul de control nu au 
oprit banda rulantă când au văzut-o pe Haley topáind pe 
ea? 

Kyle ridică din umeri: 

— Poate că nu s-au uitat aici. 

— Ba da, spuse Sierra, arătând către o placă din podea 
de lângă banda rulantă, cred că s-au uitat aici. 

Kyle privi în jos. Placa era aprinsă, ca un ecran de 
computer din sala de lectură. 

— Felicitări, citi el cu voce tare cuvintele ce se perindau 
pe suprafaţa luminoasă. Pentru c-ai fost de treabă şi ai 
scos-o pe Haley din încurcătură, ai căpătat mai mult decât 
o notă bună. 

Placa din podea se deschise. 

Înăuntru, într-un mic compartiment se afla un sul de 
hârtie cu un cartonaş galben prins în capăt. 

— O, spuse Akimi. Cineva chiar s-a uitat aici. 

Kyle desprinse cartonaşul galben de sulul de hârtie. 
Mirosea a lămâie. 

— Ce scrie? întrebă Sierra. 

Kyle întoarse cartonasul si citi: 

SUPER-MEGA INDICIU BONUS. 


— Frate, chiar a fost o prostie! 

Lui Haley nu-i venea să creadă ce tâmpenie făcuse. 

— Cine m-a pus să încerc să mă strecor pe-acolo? Mda. 
De parcă ar fi mers vreodată... 

Se certa singură în timp ce urca treptele spre parter. 

În Rotondă îl văzu pe Charles Chiltington venind din nou 
dinspre hol. 

Chiltington era ca un şarpe. Mai rau chiar - ca un melc 
de grădină. Ca o lipitoare. Ceva moale şi lunecos, care lasă 
o dâră scârboasă în urmă şi se adapă din ideile celorlalţi. 
De aceea se tinuse de coada celor doi şoareci de 
bibliotecă, Peckleman şi Fernandez, cu o seară înainte, 
când căutaseră desertul. Haley era suficient de deşteaptă 
încât să-şi dea seama că Chiltington umbla să fure ideile 
tocilarilor. 

Haley era de fapt mai deşteaptă decât toţi cei pe care îi 
cunoştea (cu excepţia profesorilor şi a celorlalţi care aveau 
acelaşi IQ). Cu anumite categorii, mai ales părinţii sau 
băieţii pămpălăi, era avantajos să o facă pe prinţesa 
răsfăţată ca să obţină ce voia. 

lar ce voia cel mai mult acum erau banii. O grămadă de 
bani. Tatăl ei rămăsese somer de aproape un an. lsi 
cheltuiseră si ultimele economii pentru zile negre. 
Fuseseră nevoiţi să se împrumute de la tot felul de rude. 

Dacă Haley ar fi câştigat competiţia şi ar fi devenit 
reprezentanta domnului Lemoncello, ar fi pus capăt 
problemelor financiare ale familiei ei. Aşa nu ar mai fi 
nevoiţi să-şi vândă casa. lar după reclamele domnului 
Lemoncello putea primi şi alte contracte. Lumea ar fi aflat 
de ea. Alte reclame. Filme. Poate chiar propriul serial. 
Ceva de la Disney Channel. 

Dar pentru ca toate astea să devină realitate, Haley 
trebuia să vină cu o idee câştigătoare - repede. Ceva mai 
strălucit decât „strecoară-te printr-o deschizătură pe unde 


abia iti încape încheietura mâinii”. Poate că ar trebui sa 
încerce să evadeze prin toaletă, trăgând apa după ea, ca 
Charles în jocul ăla video. 

Se îndreptă spre Bibliocafenea în căutarea unui loc unde 
să stea un pic pe gânduri. 

Intrând în încăpere, inspectă oferta de pe masă. Tăvi cu 
fursecuri, căpşuni, banane şi negrese. Apucă o bezea şi 
scrută cu privirea rafturile cu cărţi de bucate aliniate de-a 
lungul peretelui. 

Una îi atrase atenţia în mod deosebit: Ghidul ierburilor şi 
al mirodeniilor. 

Coperta îi părea extrem de cunoscută: un mojar plin cu 
seminţe şi un mănunchi de ierburi de grădină împrăştiate 
pe un tocător. Haley mai văzuse undeva coperta. 

În hol! 

Era în vitrina cu lecturi memorabile recomandate de 
personalul bibliotecii. 

Luă cartea de pe raft. Deschizând-o, descoperi două 
cartonaşe. 

Unul era patratos, cu un desen alb-negru al unei frunze 
şi câteva litere care nu-i spuneau nimic. 


Celalalt era galben, de marimea unui cartonas ce 


reprezenta „cufarul comunităţii” la Monopoly. Haley 
adulmeca şi simţi un miros de lămâie. 
Zambi larg. 


— Lămâie. De la Lemoncello!* 

Pe o parte a cartonaşului era scris: 

SUPER-MEGA INDICIU BONUS 

Pe cealaltă parte: . 

PENTRU MEMORIA TA MINUNATA MERIT] MAI MULTE 
AMINTIRI. CONTINUA IN LEMONCELLEU. 

CAUTA OBIECTUL #12. 

Haley îndesă ambele cărţi în buzunarul de la spate al 
blugilor şi scoase planul clădirii. Localiză Lemoncelleul. Era 
la etajul doi. 

Asigurându-se ca n-o urmăreşte nimeni (Charles 
Chiltington, de pildă), Haley se strecură discret pe scări în 
sus. Uitându-se încă o dată după Chiltington, păşi pe 
vârfuri pana la o uşă cu inscripţia „Lemoncelleu: 
Minimuzeu de fleacuri personale şi nitelus ciudate”. 

Haley deschise uşa şi intră. 

Anticamera era ca o magazie. Cutii peste cutii, din 
carton, lemn sau de plastic, unele pline cu hârtii. Toate 
erau numerotate. Privirea îi căzu pe eticheta 4576. 

— Se pare că domnul Lemoncello nu aruncă niciodată 
nimic, remarcă ea, trecând în vedere teancurile, căutând 
#12, aşa cum cum scria pe cartonaşul-bonus. 

Strecurându-se printre şirurile de cutii, Haley găsi în cele 
din urmă Super-Mega Bonusul. Obiectul #12 era o cutie 
veche de ghete, de la un magazin de pantofi din 
Alexandriaville de care Haley nu auzise niciodată. Cineva 
lipise o etichetă pe care scria: „Dichisuri, maruntisuri şi 
giumbuslucuri din al doisprezecelea an de viata al 
domnului Lemoncello”. 


> Lemon: lămâie, în limba engleză (n. Tr.). 


Haley săltă capacul. Cutia era plină cu maruntisuri, unul 
mai greu de priceput ca altul: prototipuri de jocuri scrise 
de mână, un nasture „H-H-H Humphrey” în culorile 
steagului american, un plic ferfenitit lipit cu o grămadă de 
scotch. 

Cineva scrisese cu marker permanent „Prima şi cea mai 
groaznică idee din istorie” pe partea din faţă a plicului. 

Mai erau un stegulet de la Disneyland şi un set de 
cartonaşe cu desene umoristice, legate cu elastic, dintr-o 
serie numită Ambalaje Trăsnite. (Cartonaşul din vârful 
teancului parodia o reclamă la cereale.) 

Haley îşi dădea seama că această cutie trebuia să fie un 
indiciu important. 

Dar ce anume? Habar nu avea. 


„25 


Kyle intoarse cartonasul parfumat Super-Mega Bonus si 
citi ce scria pe spate: 

VEI GĂSI CEA MAI NOUĂ VERSIUNE A ACESTUI JOC LA 
BALCONUL DE LA ETAJUL ÎNTÂI CU VEDERE SPRE 
ROTONDĂ. 

— Ce e? întrebă Akimi. Ce înseamnă asta? 

— Nu ştiu. Hai să desfăşurăm sulul de hârtie şi să 
vedem. 

Akimi şi Sierra îl ajutară pe Kyle să fixeze marginile foii 
pe podea. 

— OK, spuse Kyle. Pare să fie schiţa unui joc. Vezi cercul 
din mijlocul celuilalt cerc? Probabil acolo pui titirezul. Muti 
piesele prin cele zece camere... 

Se opri brusc. 

— Stai aşa! 

— Ce-i? întrebă Akimi. 

— Recunosti jocul? întrebă Sierra. 

— Dap, spuse Kyle. L-am jucat săptămâna asta cu 
fratele meu, Curtis. Este Năucitoarea şi Nebanuita 
Biblionebunie. Se petrece într-o bibliotecă imaginară. 

— Şi cum rămâne cu „cea mai nouă versiune” de la 
etajul întâi? întrebă Sierra. 

Kyle zâmbi larg. 

— O să vezi. 

Urcând înapoi la parter, Kyle îl văzu pe Andrew 
Peckleman în sala de lectură deschizând o cutie metalică 
lungă, aflată pe masa din mijloc. 

Imaginea holografică a doamnei Tobin era lângă el, 
zâmbind răbdător, în timp ce Peckleman scotea un fel de 
revistă din cutie. Miguel era de asemenea prin preajmă, 
aşteptându-şi rândul ca să se consulte cu doamna Tobin. 

— Aia e cutia pe care am văzut-o la robotul din subsol, 
şopti Akimi. 


Kyle incuviinta. Le făcu semn celorlalţi să vină dupa el si 
se strecură de-a lungul pereţilor. Akimi şi Sierra îl urmară 
tiptil. 

In partea din spate a camerei o vazura pe Haley Daley 
coborând pe aceeaşi scară pe unde ei tocmai urcaseră: se 
ducea înapoi la subsol. 

Kyle se întrebă dacă găsise cumva vreo altă 
deschizătură prin care să se strecoare. Dacă da, spera că, 
de data aceasta, era ceva mai mare decât o cutie poştală. 

— Asta e o revistă adevărată? îl auziră pe Andrew tipand 
la hologramă. 

— Da, ANDREW. Cu asta ţi-ai epuizat varianta de a 
consulta un bibliotecar. Următorul? Cu ce pot te pot ajuta, 
MIGUEL? 

— Nu aşa repede, răbufni Andrew. Nu am terminat. 

— Aă, ţi-ai epuizat varianta, spuse Miguel. 

— Da? Şi cine zice? 

— Bibliotecara. 

— MIGUEL? spuse holograma doamnei Tobin. Cu ce te 
pot ajuta pe tine? 

— Îmi pare rău, frate. Ti-am zis. 

— E la fel ca doamna Yunghans la şcoală, se rásti 
Peckleman. Toate bibliotecarele se poartă mai frumos cu 
tine. 

— Hai, măi, calmează-te! 

— Ei lasă, o să vedeţi, doamnă Tobin! O să vedeţi cu 
toţii! O să-l bat pe Miguel Fernandez, şi încă cum! lar când 
o să câştig o să-i spun domnului Lemoncello să vă 
concedieze! 

— E o hologramă, spuse Miguel printre hohote de râs. 
Nu poţi concedia pe cineva care nu există. 

— Atunci o să-i zic lui Lemoncello s-o scoată din priză. 
Peckleman îşi luă revista şi se napusti în hol. 


— Am impresia ca Andrew vrea să încerce ceva cu usa 
de la intrare, îi sopti Kyle lui Akimi. 

— Aia, da, pierdere de timp. Ne-au spus deja ca nu 
putem iesi pe unde am intrat. 

— Poate ca Andrew nu crede ca Dr. Zinchenko ne-a spus 
adevarul, sugera Sierra. 

— Haide, zise Kyle, conducandu-si echipa spre cea mai 
apropiată scară care ducea la etajul întâi. 

Privind peste umăr, îl zări pe Miguel arătându-i doamnei 
Tobin o hartiuta. 

— Acest articol a fost retras temporar din Teancuri, 
MIGUEL, spuse doamna Tobin. Îl poţi găsi într-o vitrină 
lângă marionetele originale Winkle si Grimble. Îți pot 
explica unde se găseşte. 

Se auzi un sunet ca de räsnitä, apoi o hartiuta fu 
scuipată brusc de undeva dintr-o deschizătură a biroului 
din centrul sălii. Miguel o apucă şi dădu să plece. 

Încremeni când observă cum Akimi, Kyle şi Sierra se 
strecurau prin spatele lui. 

— Hei, spuse Miguel, ascunzand hartiuta la spate. Buna. 

— Buna, zise Kyle. Care-i faza? 

— Nimica. Doar, ştii tu, ne-am luat cu jocul, ca toată 
lumea. 


— Da. Si noi. 
— OK. Hai pa. 
— Pa. 


Ambii se loviră cu pumnul în piept, aşa cum fac jucătorii 
de baseball. Miguel se întoarse şi se repezi pe scări în sus. 

— Haideţi, zise Kyle, îndreptându-se către alt şir de 
scări. 

Când Kyle, Akimi şi Sierra ajunseră la balcon, îl văzură 
pe Miguel fugind la etajul al doilea. De îndată ce dispăru 
într-una din camerele de acolo, Kyle desfăşură schiţa 
jocului. 

— Uitaţi-vă la desen, apoi uitati-va la podea. 

— Sunt la fel! spuse Sierra. 

— Intocmai. O cameră circulară cu o masă rotundă în 
mijlocul cercului. 

— Super, spuse Akimi. Şi sunt şi zece uşi de jur- 
împrejurul balconului la etajul ăsta, la fel ca pe planşa de 
joc. 

Kyle puse degetul pe desenul titirezului, în colţul din 
dreapta al schiţei. 

— Vedeţi cum titirezul e împărţit în zece secţiuni 
colorate diferit, numerotate de la O la 9? 

— Parcă e Cupola Minunilor, spuse Akimi, atunci când nu 
proiectează luminilea alea caleidoscopice sau când 
simulează o călătorie pe deasupra Alaskăi, care mă face să 
am rău de înălţime. 

— Ei bine, jocul spune că trebuie să intri în toate 
camerele numerotate în sistemul zecimal Dewey şi să 
răspunzi la câte o întrebare legată de cărţi. Dacă răspunzi 
corect, capeti o carte pentru raftul tau şi treci mai departe. 


Cand ai zece carti, una din fiecare camera, trebuie doar sa 
iesi primul din biblioteca. 

— OK, spuse Akimi incantata. Asta-i minunat. E chiar 
foarte tare. 

— Cu o singură excepţie, zise Kyle. 

— Care? întrebă Sierra. 

— Domnul Lemoncello strecoară întotdeauna o 
scurtătură în joc. De exemplu, în Familiomania... 

— Poţi să foloseşti jgheabul de cărbune ca să aterizezi în 
conacul milionarului la sfârşit, spuse Akimi. 

— Exact. lar în jocul cu castelul, Charles găsise ieşirea 
prin canale. În fine, când am pierdut la jocul ăsta... 

— Ai pierdut? întrebă Akimi surprinsă. 

— Se mai întamplă. Câteodată. Dar numai pentru că 
există scurtătura asta şi Curtis a folosit-o. Arătă cu degetul 
o căsuţă neagră pe diagrama jocului. Asta l-a dus direct în 
stradă. A fost de ajuns să învârtă titirezul o singură dată ca 
să câştige. 

— Nu văd vreo căsuţă neagră pe podeaua din Rotondă, 
spuse Akimi. 

— Poate că pentru jocul ăsta Domnul Lemoncello a pus 
căsuţa secretă în altă parte. 

Kyle incuviinta. 

— Şi poate că, pentru a câştiga jocul cel nou, trebuie să- 
| jucăm pe cel vechi. 

— Eşti un geniu! spuse Akimi. 

— Nu, fratele meu Curtis este geniul. Mie îmi place doar 
să mă joc. Oare putem împrumuta jocul din bibliotecă? 

— Desigur, spuse Sierra. Aşa cred. Cel puţin la biblioteca 
din oraşul tatălui meu au mereu jocuri. 

— In ce secţiune? 

— Adolescenti. 

Akimi consulta planul. 

— Etajul doi. Scarile de-acolo. 


— Haideti sa mergem! spuse Kyle. 

Însă, înainte de a apuca să se urnească, auziră vocea 
domnului Lemoncello răsunând în Rotondă. 

— Eşti pregătită pentru Provocarea Extremă, Bridgette? 

Kyle şi echipa lui traseră cu ochiul peste balustradă. 
Bridgette Wadge se afla singură în faţa biroului din mijloc, 
privind spre tavan. 

— Da, spuse ea solemn. 

— Eşti sigură? vui vocea domnului Lemoncello din 
boxele ascunse. Mai ai douăzeci şi două de ore ca să 
găseşti ieşirea. 

— Vreau să fac asta acum, să le-o iau înainte tuturor. 

— Foarte bine. Dr. Zinchenko, resetează statuile. 

Cele zece statui holografice pâlpâiră, dispărând din 
firidele lor. 

— Această provocare extremă se bazează pe clasicul joc 
de cărţi Jocul Autorilor, spuse Domnul Lemoncello. lată 
autorii din teancul tău. 

Ca prin farmec, noi statui holografice îşi făcură apariţia, 
în timp ce domnul Lemoncello le rostea numele: 

— Charles Dickens, James Eliroy, Edgar Allan Poe, 
Agatha Christie, Patricia Highsmith, Mario Puzo, Frederick 
Forsyth, John Le Carre, Dashiell Hammett şi Feodor 
Dostoievski. 

— A scris Crimă şi pedeapsă, spuse Bridgette cu 
entuziasm. 

— Într-adevăr. 

— De fapt, spuse Bridgette, toţi au scris romane cu 
crime. 

— Ai dreptate din nou. Totuşi asta-i partea cea mai 
uşoară. Dr. Z.? Cum putem face acest joc cu autori să fie 
îndeajuns de îngrozitor de greu pentru a fi demn de o 
Provocare Extrema? 


— Simplu, rasuna vocea bibliotecarei sub cupola. Vei 
avea doua minute pentru a numi patru carti scrise de 
fiecare autor. 

Kyle înghiţi în sec. 

— E imposibil, şopti el. 

— Nu chiar, zise Sierra. 

Era gata să înceapă să înşire titluri când domnul 
Lemoncello spuse: 

— Start! 

Ticăitul unui cronometru reverbera în sala. 

— Hm, OK, spuse Bridgette de jos. Agatha Christie: 
Crima din Orient Expres, Zece negri mititei, Moarte pe Nil, 
Cursa de soareci. 

De undeva se auzi un clopotel, iar doamna britanica cu 
pantofi eleganti disparu. 

— Poe. Crimele din Rue Morgue, Masca mortii rosii, 
Scrisoarea furata, Butoiul de Amontillado. 

Încă un clopotel. Încă o statuie dispăru. 

Bridgette continuă. 

— Frate, şopti Kyle, în ce clasă e? La facultate? 

— E clasa a şaptea, spuse Akimi, la fel ca noi. 

Bridgette continua să bifeze autori. Clopotelul continua 
să sune. 

Dar şi cronometrul continua să ticăie. 

— Zece secunde, anunţă domnul Lemoncello. 

Bridgette lăsase greul la urmă. . 

— Feodor Dostoievski. Crimă si pedeapsă. Aa, aia cu 
fraţii... Fraţii... 

Se poticni. 

Nu mai avea timp. 

Se auzi un claxon strident. 

— Îmi pare rău, Bridgette, spuse Dr. Zinchenko, însă 
după cum te-am avertizat, Provocările Extreme sunt foarte 
dificile. Vei pleca acasă cu adorabilele noastre cadouri de 


ramas-bun. Te rog sa-i predai permisul lui Clarence. 
Multumim ca ai ales sa joci Evadare din Biblioteca 
Lemoncello. 

— Gata, mormai Kyle. Acum stiu sigur ca n-o sa cer 
niciodata o provocare din asta extrema. 

— Nici eu, spuse Akimi. 

— Eu s-ar putea, spuse Sierra. Cine stie... 

Le arata atunci lui Kyle si Akimi foaia mototolita pe care 
notase cinci titluri de carti pentru fiecare dintre cei zece 
autori. 


Akimi apasa clanta usii de la sala pentru adolescenti. 

— E încuiată. 

— Uite, spuse Sierra, foloseşte permisul meu. 

— Ce? zise Akimi. Şi tu ai alte cărţi pe spatele 
permisului? 

— Cred că-i aşa pentru toată lumea. Eu am Noi de 
Evgheni Zamiatin şi Iliada. 

— Două cărţi traduse din alte limbi? spuse Kyle. Tare. 

Akimi scană permisul Sierrei în aparatul de deasupra 
clantei. Cu un declic, uşa se deschise, iar Kyle o împinse. 

Pereţii din sala pentru adolescenţi erau zugrăviți în 
violet şi galben. Pe jos erau mochete imprimate cu zebre şi 
câteva fotolii-sac. Câteva dintre canapele arătau ca nişte 
suporturi de Scrabble, cu perne pătrate cu litere. 

Akimi îi trase un ghiont lui Kyle: 

— Fii atent! 

În colţul cel mai îndepărtat se afla un chioşc de bilete la 
carnaval cu o păpuşă mecanică înăuntru. Un banner pe 
care scria „Glume şi Jocuri” atârna de copertina în dungi a 
chioşcului. lar păpuşa mecanică... 

Arăta ca domnul Lemoncello. 

Deşi nu purta turban, marioneta îi amintea lui Kyle de 
celebrele automate de ghicit viitorul Zoltar, pe care le 
văzuse prin filme şi în sălile de jocuri video. 

— Nu este chiar el, nu-i aşa? spuse Akimi din spatele lui 
Kyle. 

— Nu, e o păpuşă mecanică. 

Marioneta nemişcată purta un joben negru şi o haină 
roşie de circar. Din moment ce toneta promitea „Glume şi 
Jocuri”, Kyle se gândi că trebuia să intri în vorbă cu păpuşa 
pentru a obţine un joc. 

— A, bună, spuse el. Am vrea să jucăm un joc. 


Varianta mecanica a domnului Lemoncello prinse viata, 
printre sunete de clopotei, fluieraturi si luminite clipind 
intermitent. 

— Daca vrei un joc, spune-i numele pe loc. 

Maxilarul marionetei clămpăni de câteva ori, aproape în 
acelaşi timp cu cuvintele. 

— Ai Năucitoarea şi Nebanuita Biblionebunie? 

— Joey Pigza a scăpat de sub control? Era Ella 
fermecată? 

— Ce? 

— Spune doar da, sugeră Sierra. 

— Da, spuse Kyle. 

— Măi, să fie, spuse marioneta Lemoncello, poftim! 

Kyle auzi nişte sunete metalice şi un huruit. Apoi, cu o 
bufnitură, cutia jocului alunecă afară dintr-o deschizătură. 

— Distracţie plăcută! spuse marioneta. Si nu uitaţi, nu e 
vorba despre pierdut sau câştigat, contează doar cum 
jucaţi. Aşa că nu uitaţi să citiţi instrucţiunile - pentru a afla 
cum să jucaţi. 

Kyle aşeză cutia pe o masă. 

— OK, spuse el ridicând capacul. Hai să aşezăm piesele 
Si... 
Cu un bipäit, usa se deschise... 

— Unde e? 

Andrew Peckleman se napusti în camera fluturând într-o 
mana o revista din anii 1930, cu titlul Stiintele pe intelesul 
tuturor. 

— Pe cine cauti? 

— Pe domnul Lemoncello. L-am auzit. E aici? 

Kyle arătă spre marioneta încremenită din chioscul de 
carnaval. 

— E o păpuşă. 

Peckleman clătină vehement din cap. 

— E vreo cameră de luat vederi pe-aici? 


— Deasupra uşii. 

Pecklman se întoarse cu fata la ea. Kyle, Akimi şi Sierra 
formară un scut în jurul cutiei cu Biblionebunia. 

— Vreau să folosesc a doua variantă ajutătoare! strigă 
Peckleman spre cameră. Vreau să vorbesc cu un expert! 

— Prea bine, spuse o voce calmă pe care Kyle o 
recunoscu imediat ca fiind a Yaninei Zinchenko. Cu cine 
doreşti să vorbeşti? 

— Cu tipul care a scris articolul ăsta tâmpit despre cum 
să spargi un seif bancar în anii '30! 

— Mă tem că nu pot face asta, Andrew. 

— De ce? Tipul e un idiot. N-a zis nimic despre cum se 
deschide uşa de la intrare, iar pe Google scria că pot să 
aflu din revista asta! 

— Ti-am spus însă că ieşirea nu este pe unde ati intrat. 

— Aţi spus asta doar ca să ne derutati. E o diversiune ca 
să ne trimiteţi pe o pistă falsă. 

— Nu, Andrew, nu-i deloc aşa. Care e titlul articolului? 

— „Cele mai noi seifuri - spaima spărgătorilor”. 

—A, păi, ar fi trebuit să prinzi ideea. Concluzia 
reporterului este că hoţii nu pot sparge uşa unui seif. 
Atunci când te documentezi pe internet, este important 
să... 

— Lasă-mă să vorbesc cu idiotul ăla tâmpit! 

— Îmi pare rău. Revista e din 1936. Reporterul nu mai 
este printre noi. 

— Atunci vreau să vorbesc cu domnul Lemoncello! 

— Poftim? 

— Vreau să vorbesc cu domnul Lemoncello! 

— Este total împotriva regulamentului pe care... 

— La fel este şi jocul ăsta. L-ati aranjat în aşa fel încât sá 
câştige Miguel Fernandez. Lasă că ştiu eu! De-aia domnul 
Lemoncello nu are curajul să vorbească cu mine. 


Kyle auzi marioneta din chioscul de carnaval cum prinde 
viata si incepe sa turuie. 

— Buna, Andrew. Cu ce te pot ajuta? 

Vocea aceasta nu parea sa fie o inregistrare. Adevaratul 
domn Lemoncello se folosea de papusa ca Sa vorbeasca. 

— M-am săturat de biblioteca ta împuţită! strigă 
Peckleman. 

— Aoleu! V-aţi jucat din nou jocul ala cu canalele de 
scurgere din castel? 

— Nu! Dar articolul ăsta tâmpit ar trebui să-mi ofere 
răspunsul, însă tâmpitul care a scris tâmpenia asta nu a 
fost în stare să scrie ce trebuie. 

— Înţeleg. Şi poţi să reformulezi asta ca o întrebare? 

— Câte întrebări am voie să-ţi pun? 

— Doar una şi gata. 

— OK. Tu eşti expertul acestui joc nou tâmpit din 
bibliotecă. Aşa că unde-i concurentul tău preferat? Unde e 
Miguel? 

— Asta e întrebarea ta finală? 

— Da! 

— Luându-ne dupa monitoarele video, domnul 
Fernandez se află în partea cealaltă a etajului doi, 
documentându-se în sala de Arte şi Artifacte. 

— Mersi! 

Andrew o zbughi pe uşă. 

Marioneta Lemoncello redeveni imobilă. 

Kyle sări de la masă. 

— Haideţi, le spuse el fetelor. 

Akimi oftă. 

— Acum unde mai mergem? 

— Să ne asigurăm că Peckleman nu face vreo tâmpenie 
care să-l scoată pe Miguel din joc. 

— Şi de ce-am face asta? 

— Pentru că Miguel e prietenul nostru. 


Akimi consulta planul. 

— Sala de Arte si Artifacte e in partea cealalta a 
cercului. 

— Sierra, rămâi aici şi păzeşte cutia. Haide, Akimi. 

Kyle şi Akimi ocoliră întregul etaj până în capătul opus al 
balconului. Kyle îşi consultă ceasul de mână. Era aproape 
ora trei. Ar fi fost momentul să se concentreze odată 
asupra jocului si să nu mai fie intrerupti de tot felul de 
aiureli. 

Apropiindu-se de Sala de Arte şi Artifacte, auziră un 
strigăt, apoi uşa se deschise şi Andrew ieşi în goană de 
acolo. 

În urma lui veneau o femeie cu cap şi coadă de leu şi un 
faraon cu o mască de cobră. 

Faraonul se opri: 

— Fie ca din ceara din urechi să-ţi crească cepe! 

Atunci un şir de hieroglife holografice dansară prin aer. 

Andrew Peckleman se repezi spre o scară. Se prinse de 
ambele balustrade şi cobori în grabă la etajul întâi. 
Egiptenii dispărură. 

Kyle si Akimi intrará în Sala de Arte şi Artifacte, unde Il 
găsiră pe Miguel la o masă, studiind nişte documente ce 
păreau a fi schiţe de construcţie. 

— Eşti bine? întrebă Kyle. 

— Da, omule, sunt bine. Mulţumesc. 

— Chestiile alea care îl alergau pe Andrew de unde-au 
apărut? 

— Sunt hologramele exponatelor din jocul de lego uriaş 
cu sfinxul şi piramidele. 

— Şi de ce s-au luat de Andrew? întrebă Akimi. 

— Nu ştiu. Andrew tipa la mine si, în secunda 
următoare, faraonul şi Sehmet au început să urle la el. 

— Seh... şi mai cum? spuse Kyle. 


— Sehmet, zise Akimi. E o zeiţă războinică egipteană cu 
cap de leu. N-ai citit Piramida roşie de Rick Riordan? 

— E pe listă, spuse Kyle. Sau urma să fie. 

Trebuia neapărat să-şi facă o listă de lecturi, ca să poată 
tine pasul cu toată lumea. 

— Pun pariu că tipii de la panoul de control au dezlantuit 
hologramele egiptene când l-au văzut pe Andrew că O ia 
razna pe-aici, spuse Akimi. 

— Foarte bine au făcut. O bibliotecă ar trebui să fie un 
loc unde să te poţi gândi în linişte. 

În clipa aceea Sierra dădu buzna pe uşă. 

— Fiţi atenţi! Chiar dupa ce-ati plecat, marioneta 
domnului Lemoncello a scuipat un cartonaş-bonus! 


— Foarte bine jucat, spuse Charles, extragand încă un 
cartonaş cu o siluetă dintr-o carte. 


Coperta aceasta fusese uşor de găsit. Era coperta primei 
cărţi de pe al doilea raft de sus al vitrinei cu recomandări. 
Imaginea de pe copertă era un indicator cu majuscula P, 
albă pe fond albastru. Titlul? Semne de circulaţie 
universale, de „cunoscuta expertă traficolog” Abigail Rose 
Painter. Charles îi găsise perechea în camera 300 de la 
etajul întâi. Zecimalele 300 catalogau ştiinţele sociale, 
inclusiv subiecte precum comerţul, comunicațiile şi - uraa! 
— transporturile. 

Charles mai descoperise o pictogramă în sala 700, în 
cartea denumită Arbitrul contraatacă. Era o carte despre 
baseball a cărei copertă se regăsea pe al doilea raft al 
vitrinei, iar cartonasul înfăţişa postura clasică a unui 
arbitru semnalând o lovitură în afara terenului. 


Charles bănuia că imaginile trebuie citite de la stânga la 
dreapta şi de sus în jos - aşa cum ai citi o carte. 

In mod clar, dacă găsea toate cele douăsprezece siluete, 
recomandările aveau să îi arate drumul afară din 
bibliotecă (deşi habar nu avea deocamdată cum se legau 
imaginile între ele, mai ales prima pe care o găsise, cea cu 
fotbalistul). 

— Incă nouă, spuse Charles, făcând cu ochiul celei mai 
apropiate camere de luat vederi. Domnule Lemoncello, 
daca mă vedeţi, îmi permiteti să va transmit că sunteţi o 
persoană deosebit de înzestrată? 

Charles nu se linguşise niciodată pe lângă o cameră 
video, dar socotise că merită să încerce. Poate că domnul 
Lemoncello avea să îi trimită un indiciu-bonus. 

În schimb, atunci când Charles părăsi camera 300, 
Andrew Peckleman îi ieşi în cale. Şoarecele de bibliotecă 
cu ochelari cu rame groase bombănea înfuriat coborând în 
goană scările şi tropăind. 

— Tampenia asta de bibliotecă. Tâmpitul de Lemoncello. 
Tampenia aia de sfinx si tampita aia de Sehmet. 

— Cine te-a suparat, Andrew? striga Charles. 

— Jocul asta e-o porcărie. Domnul Lemoncello a trimis 
nişte holograme să arunce cu hieroglife după mine. Ar 
putea să-ţi scoată ochii. 

— Cu o holograma? 

— Da, doar sunt lasere, nu-i aşa? 

— Intr-adevar. Apropo de hieroglife, unde as putea găsi 
o carte despre limbajul pictorial? 

— Ha! Si de ce te-as ajuta? 

— Deoarece Kyle Keeley lucreaza deja alaturi de Akimi 
Hughes si Sierra Russell. Foarte probabil, in scurt timp, si 
prietenul tau Miguel Fernandez o sa li se-alature. 


— Miguel nu e prietenul meu! În afară de asta, mă 
descurc mai bine într-o bibliotecă decât se va descurca el 
vreodată. 

— Ştiu. De aceea te vreau în echipa mea. 

— Pe bune? 

Charles zâmbi. Copiii ca Andrew Peckleman erau foarte 
uşor de manipulat. 

— O, da. Hai să lucrăm împreună şi îţi garantez că toată 
lumea va şti ca meriti să fii şeful asistentilor de bibliotecari 
la Şcoala Gimnazială din Alexandriaville. 

— La 400! izbucni Peckleman. 

— Poftim? 

— Acolo vei găsi cărţi despre hieroglife şi tot felul de 
limbi. Dacă vrei coduri secrete, alea sunt în camera cotelor 
care încep cu 600. Pe la 650, mai exact. 

Charles îi întinse mâna. 

— Bine ai venit în Echipa Charles, Andrew. 

Noii colegi intrară în camera 400. Nu se ştie din ce 
motiv, era întuneric beznă şi mirosea a pin. 

— Bienvenida! Bienvenue! Witamy! Kuwakaribisha! Bine 
aţi venit! 

Din boxele din tavan răsuna o voce tunătoare: 

— Aceasta este camera 400, patria limbilor străine. Aici, 
CHARLES şi ANDREW, puteţi afla totul despre moştenirea 
voastră americană. 

Un set de reflectoare se aprinseră dintr-odată. 

Charles şi Andrew se pomeniră faţă în faţă cu patru 
marionete fără chip, aliniate. Un fascicul de lumină se 
revărsă asupra marionetei numărul doi, dând la iveală 
imaginea unei insotitoare de zbor simpatice. 

— Salutare şi bine aţi venit la întâlnirea cu moştenirea 
voastră americană. Eu sunt Debbie. Haideţi să pornim la 
drum! 

— E în regulă, spuse Charles. Suntem destul de ocupati. 


— Haideti sa pornim la drum, repeta marioneta. 

Charles suspina. Se pare că nu avea cum să oprească 
acel spectacol stupid. Putea mai bine să scurteze toată 
povestea spunându-i marionetei ce voia să audă. 

— OK. Dar putem face asta pe scurt? Ne cam grăbim 
puţin. 

— Da, adăugă Andrew. Trebuie să evadăm de aici până 
mâine la prânz. 

Femeia, a cărei siluetă rămânea nemişcată, în timp ce 
un retroproiector îi insufletea trăsăturile feţei şi uniforma, 
îi aducea lui Charles aminte de statuile funerare din 
Conacul Bântuit de la Disney World. 

— În timp ce ne documentăm asupra genealogiei 
voastre, spuse ea, vă rog să vă delectati cu acest scurt 
film informativ. 

— Asta face parte din joc? îi şopti Andrew lui Charles. 

— Posibil. Fii atent, poate apar indicii-bonus. 

— OK. Cum arată? 

— Cine poate şti exact? 

Un ecran din spatele marionetelor se lumină, aducând la 
viaţă imagini dintr-un film vechi, uşor sacadat, cu oameni 
adunaţi la bordul unui vapor lângă Statuia Libertăţii. 

— Timp de decenii, povesti vocea din tavan, bibliotecile 
publice au venit în ajutorul celor mai noi cetăţeni 
americani. Imigranții veniţi în număr mare pe acest 
pământ, râvnind după libertatea de a-şi construi propriile 
vise americane. 

Pe Charles nu prea îl interesau chestiile de genul ăsta. 
Strămoşii lui erau cu toţii americani, iar singura limbă pe 
care o vorbiseră vreodată era engleza. 

— Da, biblioteca este locul unde multi nou-sositi 
poposesc mai întâi. Pentru a învăţa limba noii lor patrii. 
Pentru a păstra o legătură cu lumea pe care au lăsat-o în 


urma. Pentru a cauta locuri de munca si a deveni membri 
productivi ai societatii care i-a adoptat! 

Filmul se intrerupse brusc, iar ecranul se facu negru. 

— Va multumesc pentru atentia acordata, ciripi voios 
Debbie. V-am alcatuit arborele genealogic. Haideti sa-i 
cunoasteti pe primii vostri stramosi americani! 

Două marionete căpătară trăsături iluminate, amândouă 
purtând costume tradiţionale de pelerini, aşa cum vezi de 
Ziua Recunostintel. 

— Ştiu deja cine sunt, spuse Charles. Acela e John 
Chiltington împreună cu soţia lui, Elinor. Au venit în 
America pe ,Mayflower” şi s-au stabilit în colonia 
Plymouth. Putem să trecem la familia lui Andrew, vă rog? 

— Desigur, spuse Debbie. 

Marionetele trecură repede în revistă istoria familiei 
Peckleman, al cărei nume, se pare, fusese la început 
Pickleman® pentru că puneau murături. După o paradă 
îndelungată a murăturarilor, marionetele luară înfăţişarea 
celui mai cunoscut înaintaş al lui Andrew, un tip cu 
ochelari cu ramă de baga şi un sacou sport din tweed, pe 
nume Peter Paul Peckleman. 

— Am apărut într-o emisiune TV numită Concentrarea în 
1968 şi am câştigat mobilier pentru o cameră şi lambriuri 
de lemn pentru amenajarea pivnitei. 

Charles zâmbi. Ştia că emisiunea Concentrarea semăna 
mult cu Enigma Fenomenală Lexical-Vizuală, unul dintre 
jocurile Lemoncello pe care le cumpărase de la magazinul 
de jucării. Momentul de glorie al lui Peter Paul Peckleman 
nu făcea decât să-i confirme că întregirea puzzle-ului cu 
imagini era calea de a evada din bibliotecă. 

Avusese dreptate. 

Marionetele îi dăduseră un indiciu-bonus. 

Uimită de apariţia celui de-al doilea cartonas-bonus, 
Sierra îl citi cu voce tare: 

— Doi plus doi pot face mai mult de patru. Adunați două 
câte două şi veţi găsi o cale nouă. 

Akimi ridică mâna. 

— Da? spuse Sierra. 

— Eşti conştientă de faptul că Miguel nu e în echipa 
noastră? 

— Oh, aşa e. Scuze. 

Miguel se întoarse spre Kyle. 

— Sunteţi o echipă? 

— Dap. Vrei să ni te-alături? _ 

— Poate. Nu sunt sigur, răspunse Miguel. Intrebati-má 
mai târziu. 

— Nicio problemă, zise Kyle. 

Se bătu cu pumnul în piept, iar Miguel repetă gestul. 
Amândoi ridicară două degete pentru a forma semnul 
păcii, iar Sierra spuse: 

— Cred că asta înseamnă că ar trebui să jucăm cu toţii 
în echipă. Tineti minte ce scria pe fântâna de la intrare? 
„Cunoaşterea neimpartasita rămâne necunoscută.” 

— Poate, spuse Miguel. După cum am zis, o sá iau O 
decizie mai târziu. Acum lucrez la nişte idei personale. Pe 
cont propriu. 

— Sigur, nicio problemă. 

Kyle era pe cale de a repeta ritualul cu pumnul în piept 
şi semnul păcii, când o idee îi fulgeră prin minte. 

— Miguel. O întrebare rapidă. Ce e trecut pe permisul 
tău de bibliotecă? 

Miguel ridică din umeri. 

— Numele meu şi numărul unu. 

— Altceva? Pe spate? 

— Nimic deosebit. Nişte cărţi. 

— Două? 


— Da. 

— Care sunt titlurile? 

Miguel isi musca buza. 

— N-as vrea Sa spun. 

— Pentru ca banuiesti ca ar fi indicii. 

— Nu vreau să spun ce banuiesc eu si ce nu, frate. 

Kyle incuviinta. 

— Pe spatele fiecarui permis sunt trecute doua carti, 
spuse Akimi. ,Adunati doua cate doua si veti gasi o cale 
noua.” Titlurile chiar sunt un fel de indiciu. Cartile mele 
sunt O mi... 

— Aa, Akimi? Kyle clătină din cap, gesticulând spre 
Miguel. 

— Ah, scuze. N-am vrut. 

— 0... K, Miguel, spuse Kyle. Când te hotărăşti sa te 
înhăitezi cu noi, poţi să ne arăţi atunci ce cărţi ai pe 
spatele permisului. O să ţi le arătăm şi noi pe ale noastre. 
Şi impärtim premiul în patru. Batem palma? 

— Batem. 

— Haideţi, spuse Kyle, îndreptându-se spre ieşire. 

— Unde mergem? întrebă Sierra. 

— La Centrul Electronic de Studiu. 

— Vrei să te joci jocuri video? întrebă Akimi. Acum? Pe 
bune, Kyle, poate că e nevoie să rediscutăm statutul tău 
de căpitan. 

— Nu vreau sa mă joc jocuri video. Vreau să arunc o 
privire în bolul ăla. 

— Ce? 

— Permisele celor eliminaţi au fost adunate toate în acel 
bol de sticlă! 

— Vin şi eu cu voi, spuse Miguel. M-am tot gândit la 
permisele alea în plus. 

— Fie, spuse Kyle. Cum vrei tu. 


Când ajunseră în sala cu jocuri, fură intampinati de 
Clarence, cu mâinile încrucişate la piept, ca un djinn. Era 
pironit chiar în faţa bolului cu pricina. 

— Vă pot ajuta cu ceva? întrebă el. 

— A, da, spuse Kyle. Vrem să verificăm permisele din 
bol. _ 

— Imi pare rău, spuse Clarence. Nu vi le pot da. 

— Dar, spuse domnul Lemoncello, chipul său apărând 
brusc pe fiecare ecran din cameră, le puteţi câştiga! 

Purtând o cravată cu buline şi un sacou pestrit, 
asemenea unui moderator de concurs televizat, domnul 
Lemoncello se sprijinea cu o mână de un pupitru 
transparent. În spatele lui, Dr. Zinchenko - dichisită într-o 
rochie mini roşie - arăta ca o animatoare din concursurile 
cu premii de la televizor. 

— Sunteţi gata să jucăm Hai să facem un pact? spuse 
domnul Lemoncello apăsând un buton mare şi roşu de pe 
pupitrul lui. 

Un ropot de aplauze şi urale înregistrate se auziră în 
fundal. 

— Aa, ce e Hai să facem un pact? întrebă Kyle. 

— E primul meu joc care a fost adaptat pentru 
televiziune. Prezentat de Pronto! 

Dr. Zinchenko completă sloganul: 

— Pronto. Ştergi praful mai rar şi mai cu spor. Pronto, 
mereu gata să-ţi sară în ajutor... 

— Mulţumesc, Dr. Z.! spuse domnul Lemoncello, 
apăsând pe buton pentru a îndemna publicul să aplaude 
din nou. 

— Acum, copii, iată cum stă treaba: rezolvati acest şir 
de pictograme şi veţi câştiga cele cinci permise din bol. 

— lar dacă pierdem? 


— Simplu. Cel care pierde rămâne fara permis şi îl 
depune în bol, lăsând loc unui alt concurent să-şi încerce 
norocul. 

Apăsă din nou butonul. Publicul aplaudă la fel ca înainte. 

Kyle se întoarse spre ceilalţi. 

— Voi ce ziceti? 

— Hai să încercăm, spuse Akimi. 

Sierra incuviinta. 

— Miguel? 

— Ma bag, frate. 

— Te alaturi echipei noastre? 

— Categoric. 

Lovindu-si pumnii, pecetuira intelegerea. 

Domnul Lemoncello apăsase probabil încă odată 
butonul, căci publicul înregistrat vuia acum din nou. 

Kyle se întreba care ar fi fost oare efectele sonore dacă 
el şi prietenii lui îşi pierdeau permisele jucând Hai să 
facem un pact. 

Probabil oftaturi. 

Şi plânsete. Hohote de plâns. 


E, 


— Asadar, spuse domnul Lemoncello, sunteti gata sa 
jucati Riscam totul pentru cinci permise amarate? 

Kyle inghiti tn sec. Apoi incuviinta. 

— În regula, muschetarilor, iată şirul vostru de 
pictograme. Categoria este Citate Faimoase. Aveţi şaizeci 
de secunde să rezolvati acest rebus. 

— Stai un pic, spuse Akimi, ce-i ăla un rebus? 

— Trebuie sá ghiceşti cuvintele dintr-o expresie în 
funcţie de nişte desene sau simboluri, spuse Kyle. 

— De exemplu, adăugă Miguel, literele R şi E lângă poza 
unui nimbus, din care scoţi silaba nim, ar forma cuvântul 
„rebus”. 

— Ah, OK, spuse Akimi. Dacă ziceti voi... 

— Sunteţi gata să incepeti? întrebă domnul Lemoncello. 

Kyle îşi privi colegii de echipă, iar aceştia încuviinţară. 

— Da, suntem! 

— Atunci, pe locuri... fiţi gata... haideţi, start! 

Imaginea domnului Lemoncello dispăru. Un ceas începu 
să ticăie în fundal. Toate ecranele afişară următoarea 
poză: 


— Suntem oficial terminati, souse Akimi. 

— Cincizeci si cinci de secunde, anunţă domnul 
Lemoncello. 

— Hai să o impártim la patru, spuse Kyle. Primul si al 
treilea rând sunt asemănătoare. Le iau eu. 

— Eu îl iau pe ultimul, spuse Akimi. 

— Eu pe-al doilea, zise Miguel. 

— Şi eu iau rândul patru, spuse Sierra. 

Toată lumea se puse pe treabă. 

— La mine e un „grătar”, un ou, literele „ch”, apoi litera 
»0”, mormái Akimi. Apoi simbolul planetei Marte, unde 
scoatem ,te” şi adăugăm „x”? Ce înseamnă asta? Alo? 
Kyle? Să fie la mine a doua jumătate ,,Marx”? 

Kyle nu răspunse, era mult prea prins cu propria 
provocare. 

— „În” plus ,a”, plus „far”, rezultă „în afara”! mormaia 
el. 

— Patruzeci de secunde. 

— Câine! exclamă el sărind la rândul trei. Avea nevoie 
doar de primul cuvânt. O carte şi un bunic? 

— Treizeci de secunde. 

Kyle privi spre Miguel care silabisea bucata lui de citat. 
Sierra la fel. 

— Sunteţi gata? şopti Kyle. 

— Numai un pic, spuse Miguel. 

— Douăzeci de secunde. 

— OK. Gata. 

Kyle citi prima propoziţie: 

— În afara unui câine... 

Miguel continuă: 

— O carte este cel mai bun prieten. 

Kyle relua: 

— Înăuntrul unui câine... 

Sierra completă: 


— ... este prea întuneric ca să citeşti. 

Akimi încheie citatul: 

— Groucho Marx! 

— Acesta este răspunsul vostru final? 

— Da, spuse Kyle, apoi repetă fraza în întregime: „În 
afara unui câine, o carte este cel mai bun prieten. 
Inauntrul unui câine, este prea întuneric să citeşti.” - 
Groucho Marx. 

Bătăi de clopot. Lumini intermitente. Un ropot de 
aplauze. Akimi şi Sierra chiuiau de mama focului şi se 
imbratisau. 

— Ati raspuns corect! striga domnul Lemoncello. Nu ati 
ajuns la capat de drum, nu astazi! Luati, va rog, cele cinci 
permise. Le-ati castigat pe merit! 

Charles si Andrew auzira zarva de la etajul doi. 
Clopotele, publicul dezlántuit. Fetele tipánd de bucurie. 

— Ce se întâmplă acolo? şopti Andrew. 

— E posibil să fi obţinut un avans, şopti Charles. Trebuie 
să grăbim pasul. Repede - unde aş putea găsi o carte care 
se numeşte Insemnari dintr-o tara mare de Bill Bryson? 

— In camera 900, raspunse Andrew. 

— Haide. 

Charles si Andrew se furişară din nou la etajul unu, în 
camera 900. 

Acolo dădură nas în nas cu Haley Daley, care ţinea în 
mână cartea Insemnari din tara arsă de soare de Bill 
Bryson. 

— O, salutare, spuse ea, închizând cartea brusc. 

Charles făcu un pas spre ea. Cu mare atenţie. 

— Ai găsit ceva interesant în cartea aia, Haley? 

— Nu, nu chiar, chicoti ea. Doar nişte chestii 
neinteresante despre Australia. 

Charles era sigur că fata ascundea ceva. 


— Mă întrebam, Haley, dacă nu ai vrea să schimbăm 
câteva cuvinte, spuse el întorcându-se în acelaşi timp spre 
Andrew. Între patru ochi. 

— Asta înseamnă că trebuie să plec? 

— Da, Andrew. E pentru binele echipei. Crede-mă. 

— OK. Dar sunt chiar de partea cealaltă a uşii, să ştii, în 
caz că îţi vine vreo idee să mă trădezi. 

— Mersi, Andrew. N-o să dureze mai mult de un minut. 

Peckleman părăsi camera. 

Zambind, Charles se apropie şi mai mult de Haley. Era 
atât de aproape, încât simţea mirosul gumei pe care o 
mesteca. Sau era oare şamponul ei? Sau poate amândouă. 

— Haide aici, spuse el, apucând-o pe Haley de cot. Am 
găsit încă o carte fascinantă care sunt sigur că ţi-ar plăcea 
enorm. O duse spre un unghi ferit, în spatele unui raft, 
unde conversaţia lor nu putea fi urmărită de camera de 
luat vederi ce pâlpâia în tavan. 

Haley îl urmă pe Charles. 

Dacă şi el venise după aceeaşi carte pe care tocmai o 
găsise ea, atunci însemna că juca jocul după aceeaşi 
parametri. Charles Chiltington ar fi putut avea indicii care 
i-ar fi folosit lui Haley. Indicii de care ea avea nevoie. 

— Umblă vorba că, sopti Charles, părinţii tai ar fi scris de 
fapt eseul în numele tău. 

În sinea ei, Haley se amuza. Bineînţeles, Charles avea să 
facă presiuni ca ea să treacă de partea lui. In regulă. Se 
putea preface intimidată. 

— Ce? şopti ea, prefäcändu-se înspăimântată. E o 
minciună. Tata m-a ajutat doar puţin cu ortografia. 

— Aha! Deci recunoşti. Ortografia din eseul tău nu este 
a ta? 

OK. Era nevoie să joace mai mult teatru ca de obicei. Să 
ceri cuiva să-ţi verifice ortografia nu era împotriva 
regulamentului. 


Haley căscă ochii mari şi întrebă cu buzele tremurânde: 

— Ce vrei de la mine, Charles? 

— Să intri în echipa mea. 

— De ce-aş face asta? 

— Din două motive. Unu, dacă esti de partea mea, 
plagiatul tău flagrant va rămâne micul nostru secret. Ştiu 
ce trebuie să faci cu cartonasul pe care l-ai găsit în cartea 
cu Ţara arsă de soare. 

— Ştii? 

— O, da. Dacă ne unim indiciile, pozele vor forma o 
frază care ne va spune unde se găseşte cealaltă ieşire. 

Haley zâmbi. Pe bune. Mergea ca pe roate. Avea să 
adune toate indiciile şi chiar dacă urmau să câştige 
împreună, domnul Lemoncello tot pe ea ar fi făcut-o 
adevăratul star al reclamelor sale. Ea îl avea pe „vino- 
ncoace”. Nu Charles şi Andrew. 

— OK, spuse ea. Batem palma. Sunt în echipa ta. 

li înmână apoi lui Charles indiciul pe care îl găsise în 
ultima carte: 


— Bineinteles! spuse Charles. La urma urmei, Australia 
este o tara arsă de soare! 


— Frate, spus Kyle, conducându-şi echipa de jur- 
împrejurul balconului, înapoi spre sala pentru adolescenţi. 

— Nouă permise. E de-a dreptul fantastic! 

Se aşezară cu toţii la masă. 

— OK, toată lumea. E momentul să întoarcem permisele. 

Membrii echipei îşi scoaseră fiecare permisul. Kyle înşiră 
pe masă şi cele cinci permise din bolul de sticlă. Akimi 
întocmi pe o foaie de hârtie o listă cu toată informaţiile de 
care dispuneau. 

CARTI/AUTORI DE PE SPATELE 

PERMISELOR DE BIBLIOTECĂ 


#1 Miguel Fernandez 
Intamplari neobisnuite de Jules Verne/ Nopti albe 
de F.M. Dostoievski 


#2 Akimi Hughes 
O mie si una de nopti/Noua povestiri de J.D. 
Salinger 


#3 POSESOR NECUNOSCUT 

#4 Bridgette Wadge 

Peter Pan de J.M. Barrie/ Războiul ciocolatei de 
Robert Cormier 


#5 Sierra Russell 
Iliada de Homer/Noi de Evgheni Zamiatin 


#6 Yasmeen Smith-Snyder 
Inima de cerneala de Cornelia Funke/ Un erou al 
timpului nostru de Mihail Lermontov 


#7 Sean Keegan 


Scoala noptii de Deborah Harkness/ lepurele de 
catifea de Margery Williams 


#8 POSESOR NECUNOSCUT 


#9 Rose Vermette 
Un spion desavarsit de John le Carré/ Alice in Tara 
Minunilor de Lewis Carroll 


#10 Kayla Corson 
Insula comorilor de R.L. Stevenson/ Numele 
trandafirului de Umberto Eco 


#11 POSESOR NECUNOSCUT 


#12 Kyle Keeley 
Aventurile baronului Munchausen de Rudolf Erich 
Raspe/O tolbă plină cu săgeți de Jeffrey Archer 


— Uau, spuse Sierra. Sunt o grămadă de cărţi bune. Dar 
ce înseamnă de fapt autorii şi titlurile astea? 

— Inseamná ca vom aveam nevoie de permisele lui 
Charles, Andrew şi Haley, spuse Kyle. 

— Pe bune? Pentru că, daca mă întrebi pe mine, avem 
deja mult prea multă informaţie. 

— Ei, spuse Kyle, poate mai încolo vom găsi şi un indiciu 
care să ne spună cum să citim indiciul ăsta. 

— Şi cum vom face? întrebă Miguel. 

— Ai jucat vreodată chestia asta? îl întrebă Kyle arătând 
spre cutia cu Biblionebunia. 

— Nup. Dar îmi doresc de mult. 

— Tocmai eram pe cale să-i dăm drumul la joc. 

— Are cumva legătură cu evadarea din bibliotecă? 

— Noi aşa sperăm, spuse Akimi. 


— Supertare. 

— Apropo, îi spuse Kyle lui Miguel. Ce-ai găsit in Sala de 
Arte si Artifacte? 

— Da, spuse Akimi. Ce erau hartiile alea pe care incercai 
să le ascunzi de noi? 

Miguel zâmbi larg. 

— Schitele originale ale Băncii Gold Leaf. 

— Bine gândit, spuse Kyle. Aşa poţi verifica dacă nu au 
rămas ieşiri vechi în spatele pereţilor nou construiți. 

— Exact. 

— Şi ai găsit vreo ieşire suplimentară? întrebă Akimi. 

— Nu. Nici ferestre ascunse. 

— Da, care-i faza cu asta? Cum de-au construit un loc 
fără ferestre? 

— Ca să descurajeze spărgătorii, banuiesc, spuse Kyle. 

— Dap, zise Miguel. Singura intrare era pe uşa din faţă. 
leşirile de incendiu puteau fi deschise doar din interior, ca 
la cinema. lar seiful era jos de tot, la subsol. 

— Domnul Lemoncello a păstrat toate măsurile de 
securitate ale clădirii şi a adăugat unele noi. 

— Aşa se pare. 

— Să sperăm că Biblionebunia ne va conduce la o ieşire 
alternativă. 

— Şi repede, spuse Akimi. Nu uitaţi. Nu suntem singurii 
care joacă jocul ăsta. Vreunul dintre ceilalţi e posibil să fie 
deja cu un picior afară. 

_ — OK, spuse Kyle. Regulile jocului sunt destul de simple. 
Invarti titirezul şi înaintezi numărul de căsuțe indicat de 
vârful acestuia. Trebuie să te aventurezi prin bibliotecă 
pentru intra în fiecare dintre cele zece camere cu zecimale 
Dewey, de unde vei aduna câte o carte, răspunzând la o 
întrebare de pe un cartonaş. Dacă nu ghiceşti, extragi alt 
cartonaş cu altă întrebare, următoarea dată când îţi vine 


randul. Castiga primul care are toate cele zece carti pe 
„raft” şi reuşeşte să iasă din biblioteca. 

— Seamănă un pic cu Trivial Pursuit, spuse Sierra. lar 
întrebările nu-s chiar aşa de grele pentru că sunt, în mare 
parte, cu variante de răspuns. 

— Hai să auzim una! zise Miguel entuziasmat. 

Cartonaşele erau împărţite în teancuri mici, multicolore. 
Unul pentru fiecare cameră. Kyle înşfăcă un cartonaş 
verde. 

— OK, asta este pentru camera 800. Literatură. „Rănit 
mortal şi urmărit de nazguli, Frodo Baggins trece râul 
Bruinen călare pe un cal alb ca zăpada al elfilor din 
Glorfindel, pe nume: A) Asphodel, B) Asphalot, C) 
Almarian, D) Anglachel. 

Akimi clătină din cap năucită. 

— Cee... cum? 

— Cred că răspunsul ar putea fi A, spuse Miguel. 

— Sunt toate cu A, spuse Kyle. Asphodel, Asfaloth, Al... 

— Răspunsul e B, Asfaloth, zise Sierra. E din Stăpânul 
Inelelor, de J.R.R. Tolkien. 

Kyle întoarse cartea şi citi răspunsul. 

— Răspuns corect, primeşti un exemplar din Stăpânul 
Inelelor pentru raftul tău. 

— Dar, Kyle, zise Akimi, la ce ne foloseşte să ştim 
numele unui cal al elfilor pentru a ieşi din bibliotecă? 

— Poate e un cod secret, sugera Miguel. lar cele zece 
titluri de cărţi vor forma o propoziţie care ne va spune cum 


să ieşim. 
— Posibil, spuse Kyle. Dar avem o problemă. 
— Ce anume? 


— E prea la întâmplare. Domnul Lemoncello n-ar putea 
şti ce cărţi o să nimerim. 

— Ei bine, spuse Sierra, poate că sunt numai zece 
întrebări. Una pentru fiecare cameră. 


Akimi apuca un teanc si cerceta cartonasele. 

— Nu. Sunt toate diferite. 

— Stai un pic, zise Kyle. 

Îşi adusese aminte de alt joc. Vânătoarea de Nimicuri 
Pretioase - în casă şi în aer liber. 

Mama lui contactase compania pentru a obţine un nou 
set de cartonaşe. 

Se întoarse spre camera de supraveghere din colţ şi 
spuse: 

— Aş vrea să consult un bibliotecar, vă rog. 

Holograma doamnei Tobin apăru în spatele ghişeului din 
sala pentru adolescenţi. 

— Cu ce te pot ajuta, KYLE? 

— Prietenii mei şi cu mine vrem să jucăm Biblionebunia, 
dar am fi vrut să ştim dacă există un set nou de cartonaşe. 

— Da, KYLE, iata-l. 

Un set nou-nout de cartonase răsări dintr-o deschizătură 
de pe suprafaţa biroului. 


— O să jucăm doar un singur raft, spuse Kyle. 

— Pentru că suntem o echipă acum, nu-i aşa, frate? 
spuse Miguel. 

— Corect. Şi, pe lângă asta, nici nu avem toată ziua la 
dispoziţie. 

— De fapt, spuse Akimi, am avea. Avem timp tot restul 
zilei de astăzi şi până mâine la prânz. 

— În total, vreo nouăsprezece ore, spuse Miguel. 

— Dar Charles şi cu ceilalţi, zise Sierra, ne-ar putea-o lua 
înainte. 

— Corect, zise Kyle. La urma urmei, chiar e din familia 
Chiltington. Şi potrivit spuselor lui Sir Charles, cei din 
familia lui nu pierd niciodată. Miguel, tu eşti cel mai nou 
membru al echipei, tu invarti primul. : 

Miguel îşi frecă palmele, apoi îşi dezmorti degetele. Isi 
încordă apoi de câteva ori degetele mari şi arătătoarele în 
aer, asigurându-se că aveau mobilitatea necesară. 

— Ai putea sá te grabesti putin cu invártitul înainte să- 
mi explodeze creierul? îl imploră Akimi. 

— Categoric. 

Miguel învârti titirezul, care parcurse de mai multe ori 
planşa împărţită în zece triunghiuri colorate. 

— luhuu! Trei de zero. Cunoştinţe de cultură generală. 

— Aa, nu e chiar aşa grozav, spuse Kyle. 

— Cum aşa? 

— Nu înaintezi în nicio căsuţă, dacă ai trei de zero. 

— Ah, la naiba. 

Akimi ridică mâna. 

— Chiar trebuie să învârtim şi să numărăm căsuțe si tot 
tacâmul? Timpul este limitat. Toate ceasurile ticăie 
împotriva noastră. 

— Poate că putem extrage pur şi simplu un cartonas roz, 
sugeră Sierra. 

— Dar nu aşa se joacă jocul, zise Kyle. 


— Dar nu jucam neaparat jocul asta, Kyle, souse Akimi. 
Noi jucăm jocul celălalt. Jocul cel Mare. Cu premiul uriaş. 

— Sunt de acord cu Akimi, spuse Miguel. 

— Bine, zise Kyle. E împotriva regulilor, dar haideţi, să 
luăm cartonaşul roz. 

— Eşti sigur, frate? 

— Trage odată cartonasul! 

Miguel împărţi rapid setul cel nou de cărţi în zece 
teancuri. 

— Hmmm. Astea sunt altfel decat cartonasele obisnuite. 

Îl întoarse şi le arătă si celorlalţi. 

O + 27 + 0,4 =???? 

— Floare la ureche, spuse Akimi. Răspunsul e douăzeci 
şi şapte virgulă patru, pentru că zero nu schimbă nimic. 

— În matematică, da, zise Miguel. Dar asta nu e 
matematică. E sistemul zecimal Dewey, unde ai 
întotdeauna trei cifre înainte de zecimală. 

— Trebuie să găsim o carte cu cota 027.4, adăugă 
Sierra. 

— În regulă, spuse Akimi. Dar vă garantez că nu-i o 
carte de matematică! 

* 

Echipa traversa balconul pana în dreptul camerei pe 
care o căutau. 

— Hai să vedem, spuse Miguel şi îşi scană permisul în 
cititorul uşii cu inscripţia ,000”. 

— OK, continuă Miguel, aici e sala de cultură generală: 
almanahuri, enciclopedii, bibliografii, cărţi despre 
biblioteconomie... 

— Biblioteco... ce? întrebă Akimi. E ca la economie? 
Unde fac calcule? 

— Da, calculează numărul de cititori, glumi Sierra, care 
devenise între timp mult mai jovială. Nu mai citise nicio 
pagină de câteva ore. 


— Am găsit-o, spuse Miguel, ridicându-se pe vârfuri ca 
să extragă o carte de pe raft. 027.4. Mamă, e chiar veche. 
Uite ce pagini îngălbenite are. 

— Şi ce titlu are terfelogul ăsta? întrebă Akimi. 

— Cunoaste-ti propria bibliotecă, de Amy Alessio si Erin 
Downey. 

Miguel le arătă tuturor coperta. llustratia infätisa un 
detectiv aproape caricatural, cu o sapcá în carouri si o lupă 
îndreptată asupra unui raft de cărţi. 

— Pare un ghid de bibliotecă pentru copii, spuse Miguel, 
deschizând cartea şi inspectând caseta tehnică. A fost 
publicată prima oară în 1952. 

Răsfoi apoi câteva pagini. 

— Explică sistemul zecimal Dewey, conţine un glosar de 
termeni de bibliotecă, o scurtă istorie a bibliotecilor... 

Ajunse la sfârşitul cărţii. 

— Super. 

— Ce? întrebă Kyle, iar toţi se apropiară să vadă ce 
descoperise Miguel. 

— E un vechi buletin de cerere. Din biblioteca publică 
din Alexandriaville. 

— Cea pe care au demolat-o? 

— Dap. lar cartonaşul asta, din buzunarul lipit pe 
interiorul copertei din spate e de pe vremea când 
ştampilau data la care o carte a fost împrumutată, într-un 
tabel, şi tu trebuia să-ţi completezi numele în dreptul 
rubricii cu data. 

— Şi? 

— Şi uite cine a împrumutat cartea asta pe 26 mai 
1964! 

Kyle şi ceilalţi citiră numele: 

— Luigi Lemoncello! 

* 


La parter, Charles se folosi de permisul de biblioteca 
pentru a deschide usa de la sala de sedinte A. 

— Cine doriţi să aibă acces în sala? 

— Eu si membrii echipei mele, spuse Charles. Andrew 
Peckleman si Haley Daley. 

— Va multumesc. ANDREW PECKLEMAN si HALEY DALEY 
sunt rugati sa isi scaneze permisele. 

Cei doi facura intocmai. 

— Va multumesc. Accesul in sala de sedinte va fi permis 
doar celor aprobati de gazda, CHARLES CHILTINGTON. 
Sedinta placuta! 

Charles si echipa lui păşiră în sala de conferinţe 
ultramodernă, alb pe alb. O masa de sticlă cu 
douăsprezece scaune confortabile se afla în centru, lângă 
o comodă cu echipament audiovizual de ultimă generaţie. 

— Poti scrie pe pereţi, zise Andrew. Sunt ca tablele 
magnetice de la şcoală. 

— Excelent, spuse Charles, împreunându-şi mâinile la 
spate şi păşind apăsat prin jur. Acum, după ce vom găsi 
toate cele douăsprezece pictograme şi le vom aranja în 
funcţie de poziţia cărţilor din vitrina de recomandări, vor 
forma un rebus cu o frază, care, sunt sigur, ne va spune 
exact cum să ieşim de aici fără să declanşăm alarma. Aşa 
că e momentul să ne unim cartonaşele. 

Haley incuviinta. Scoase încă două siluete din buzunarul 
de la spate al blugilor. 

— Pe-asta am găsit-o într-o carte de bucate. Cealaltă, la 
secţiunea de Artă şi Hobby-uri, în biografia lui James Dean 
de David Dalton. 

— În sertarul ăsta sunt cartonaşe goale pentru notițe, 
anunţă Andrew. Le putem folosi în locul celor pe care nu le 
avem încă, până le găsim. 

Aranjară tot ce aveau pe patru rânduri, fiecare cu câte 
trei cartonaşe. 


lipsă 


— Ce înseamnă chestia asta? întrebă Andrew. 
— E simplu, înseamnă că trebuie să găsim celelalte şase 
cărţi! 


— Deci are cineva idee de ce-am gasit cartea asta? 
întrebă Kyle. 

Kyle şi echipa lui se întorseseră la secţiunea pentru 
adolescenţi, holbändu-se cu toţii la coperta de la 
Cunoaste-ti propria bibliotecă. 

— E prea devreme pentru a spune precis, zise Miguel. 
Trebuie să continuăm jocul. Odată ce vom avea indicii şi 
din alte camere, poate că şi cartea asta va avea vreun 
sens. 

— Cine e la rând? întrebă Akimi. 

— Tu, spuse Kyle. Învârte titirezul. 

Cu un bobârnac, Akimi reuşi să pună titirezul în mişcare. 

— Violet! La 800, strigă ea când titirezul se opri în cele 
din urmă. 

— Asta înseamnă că înaintezi opt căsuțe, mormäi Kyle. 

— Mai putin astăzi, spuse Akimi, întinzând mâna dupa 
un cartonaş din teancul violet. Citind textul, se încruntă. 

— Care e indiciul? Întrebă Kyle. 

— E ceva despre literatură, retorică sau critică? întrebă 
Miguel. 

— Nu, zise Akimi. E un cartonaş-atu. Cu o ghicitoare. 

— Citeşte-o! spuse Sierra. 

— „Rimez cu parte si dramă-n patru acte. Vizitati-ma şi 
găsiţi o rimă pentru Andy”. 

— Peckleman? întrebă Kyle. 

— Omule, spuse Miguel. Nimeni nu-i spune lui Andrew 
Peckleman „Andy”. Desigur, ar putea fi Andrew Jackson. Al 
şaptelea preşedinte al Statelor Unite. 

— Sau Andy, ursul panda din desenele animate, zise 
Akimi. 

— Sau Andrew Carnegie, spuse Sierra. A fost un mare 
filantrop, care a finanţat multe biblioteci. 


— OK, spuse Kyle. Hai sa ne concentram asupra primei 
parti a ghicitorii. Ce rimeaza cu „parte si dramă-n patru 
acte”? 

— Carte şi contracte? sugeră Miguel. 

— Arte şi ştiinţe exacte? spuse Sierra. 

— Arte şi Artifacte! îşi dădu Akimi seama. 

Intrară în grabă în Sala de Arte şi Artifacte. 

— Toată lumea - verificaţi toate vitrinele, spuse Kyle. 
Vedeţi dacă nu rimează ceva cu ,Andy”. 

— Nu ştiu, aici e o statuie a lui Bambi, poate asta o fi, 
spuse Miguel. lar covorul ăsta oriental mă duce cu gândul 
la „efendi”, un titlu onorific otoman. 

— Intr-adevár, spuse Kyle, deşi nu părea convins de 
niciuna dintre variante. 

— Fiţi atenţi, strigă Akimi, care cerceta cu privirea un şir 
de pălării expuse într-o vitrină. Pălăria asta de fetru în 
carouri din 1968 a aparţinut unui tip pe nume Leopold 
Loblolly, zis lenupăru'. 

— Aşa, şi? spuse Kyle. 

— Conform plăcuței, Loblolly a fost unul dintre vestitii 
bandiți Dandy. ,Dandy” rimeaza cu „Andy”. 

— Chiar rimează, zise Miguel. Dar „Loblolly” nu rimează. 

— Nici „Leopold” nu rimează, adăugă Kyle. 

— Bomboane, în engleză - „candy”. Rimează cu „Andy”! 
strigă Sierra, care privea îndelung obiectele dintr-o vitrină 
intitulată „Magica şi Minunata Lume a lui Willy Wonka”. 

— Supertare! zise Miguel, repezindu-se sá admire 
colecţia de figurine din celebrul roman, expuse pe un 
suport de catifea purpurie. 

— Domnul Lemoncello e un fel de Willy Wonka, zise 
Kyle. 

— Adică vrei să zici că e la fel de ticnit? spuse Akimi. 

— Prefer termenul „excentric”. 

— lar Dr. Zinchenko e Umpa-Lumpa, spuse Sierra. 


Toată lumea râse. 

— Nah, glumi Akimi, e prea înaltă. 

— Şi nu e suficient de portocalie, adăugă Miguel. 

— Cartea cu Willy Wonka a fost scrisă de Roald Dahl, 
spuse Sierra. 

Kyle bănuia că fata putea numi vreo douăsprezece alte 
titluri de acelaşi autor. La un moment dat în poveste, 
Charlie, împreună cu bunicul lui şi cu domnul Willy Wonka, 
tasnesc din acoperişul fabricii de ciocolată într-un lift de 
sticlă zburător. 

Toată lumea căzu o clipă pe gânduri. 

— Deci acum trebuie să găsim un lift de sticlă? întrebă 
Akimi. Pentru că în planul clădirii nu apare niciunul. 

— Dar domnul Lemoncello e suficient de trăsnit încât să 
construiască unul, spuse Kyle. lar dacă e adevărat, atunci 
probabil nu l-ar trece în planul clădirii. 

— Categoric nu, pentru că toată lumea ar vrea să-l 
încerce, zise Miguel. 

— Eu una chiar aş vrea, spuse Sierra. 

— Deci chiar căutăm un lift de sticlă secret? spuse 
Akimi. 

— Poate, spuse Kyle. Poate că nu. Asta nu e decât o 
piesă dintr-un puzzle gigantic. Nu putem vedea imaginea 
de ansamblu până ce nu adunăm toate piesele. 

— Sau până ce nu ne uităm pe capacul cutiei, glumi 
Akimi. 

— Uite, e abia ora şase, zise Kyle. Şi am adunat o 
grămadă de informaţii folositoare. 

— Vrei să spui o grămadă de informaţii la întâmplare, 
spuse Akimi. 

— Păi, interveni Miguel, dupa ce vom avea mai multe 
indicii, vom putea aplica celebrul „raţionament deductiv” 
al lui Sherlock Holmes pentru a stabili conexiuni logice 
între toate chestiile astea întâmplătoare. 


— Mie îmi convine, spuse Kyle. Dar, dacă o să ne jucăm 
de-a Sherlock Holmes, ar fi bine să mai învârtim o dată 
titirezul ăla, pentru a obţine mai multe indicii. 

— Vânătoarea poate începe, spuse Sierra. 

— Ce? întrebară Kyle şi Akimi în cor. 

— Scuze. E o chestie pe care i-o zice Sherlock lui Watson 
când e entuziasmat în legătură cu un caz. 

Sherlock Holmes. Incă nişte cărţi de adăugat pe lista de 
lectură a lui Kyle. 


— OK, Sierra, spuse Kyle. E rândul tău. 

Sierra învârti titirezul. Vârful se opri în dreptul zonei 
galbene cu 200, aşa că extrase un cartonaş galben. 

— In mod clar e pentru secţiunea 200, spuse ea, 
arătându-le cartonaşul, mai întâi lui Miguel, apoi lui Kyle şi 
lui Akimi. 

— Ciudat, zise Miguel. 

— Ce? spuse Akimi înaintea lui Kyle. 

— Păi, la 200 se află cărţi despre religiile lumii. 

— Dar sunt două numere pe cartonaşul ăsta, spuse 
Sierra. 

— Poate ca, de data asta, trebuie să găsim două cărţi? 
sugeră Kyle. 

— Nu ştiu, spuse Sierra, examinând cartonasul. 
220.5203 e în mod evident o cotă. 

— Evident. 

— Dar celălalt număr nu are formatul potrivit. Doi- 
douăzeci-cincisprezece. 

—E o dată? 20 februarie 1915?’ Repede, ce s-a 
întâmplat în ziua aia? 

— Atunci a avut loc deschiderea expoziţiei 
internationale Panama-Pacific in San Francisco, spuse 
Sierra. 

Toţi rămaseră cu gura căscată. 

— Scuze, sunt un mare fan al târgurilor internaţionale. 

Ceilalţi incuviintara fără alte comentarii. 

În cele din urmă, Miguel rupse tăcerea. 

— Uitaţi, haideţi mai bine să mergem în camera 200 şi 
să găsim cota 220.5203. Putem vedea cum stă treaba cu 
cealaltă parte mai târziu. 

Echipa mărşălui din nou până la etajul unu, înconjurând 
balconul circular. 


7 În Statele Unite, datele sunt notate luná/zi/an (n.tr.). 


— Hei, spuse Sierra, ridicându-şi privirea spre statui. 
Tineti minte cum au schimbat toţi autorii holografici când 
Bridgette Wadge a încercat Provocarea Extremă. 

— Dap, zise Kyle. S-a descurcat atât de bine până la 
rusul ăla. 

— Care rus? întrebă Miguel, care nu fusese de faţă la 
eliminarea lui Bridgette. 

— Unul care a scris vreo cinci-şase cărţi despre care 
poate să-ţi povestească Sierra. 

— Dar, uite, spuse Sierra, acum autorii sunt tot cei de 
aseară. 

— Deci, spuse Kyle gânditor, dacă îi pot schimba... 

— Înseamnă că sunt indicii pentru jocul nostru! exclamă 
Akimi scoțând un carnetel. O sá le notez numele. 

— Începe cu tipul de sub secţiunea cu 000 a Cupolei 
Minunilor, sugeră Kyle. 

— Da. 

Akimi citi inscripţiile de pe socluri şi înşiră în carnetel 
toate numele autorilor: 

Thomas Wolfe, Booker T. Washington, 

Shel Silverstein, Ken Kesey, 

Raymond Chandler, Julian Barnes, 

Dr. Seuss, Susan Sonntag, 

Elias Canetti, Viadimir Nabokov. 


— Deci, spuse Akimi, dupa ce termina de scris, credeti 
ca jocul asta poate fi mai complicat de-atat? 

— Probabil, zise Kyle. E posibil ca domnul Lemoncello sa 
fi lasat mai multe cai de a ajunge la aceeasi rezolvare. 

— Eu, personal, spuse Akimi, nu pot să mă ocup decât 
de una pe rând. Aşa că hai să aflăm care e faza cu 
numărul ăla, doi-douăzeci-nu ştiu cât... 


— Ar trebui sa fie in urmatorul rand de carti, spuse 
Miguel. lat-o, 220.5203. Biblia Regelui lacob. 

— Ach der lieber! O alegere excelentă, spuse un domn 
cu puternic accent nemtesc. 

Cei patru copii se întoarseră spre el. 

Erau faţă în faţă cu un tip semitransparent, în straie 
medievale, cu o căciulă de blană şi o barbă care părea mai 
degrabă a fi două cozi de raton împletite sub nas şi bărbie. 

— Eu sunt Johannes Gensfleisch zur Laden zum 
Gutenberg, spuse imaginea holografică, ce avea degetele 
pătate de cerneală. 

— Dumneavoastră aţi tipărit Bibliile Gutenberg, la 
tiparnita dumneavoastră, spuse Sierra fascinata. 

— Ja, ja, ja. Un mare bestseller. Dacă aveţi nevoie de 
ajutor cu die Bibel, vă stau la dispoziţie, zise el făcând o 
reverență. 

— 0... K, spuse Akimi, întorcându-se spre Miguel. Preia 
tu comanda, te rog. 

— Herr Gutenberg, domnule, noi căutăm ceva cu doi- 
douăzeci-cincisprezece. 

— Das ist einfach. 

— Ce? 5 

— Este uşor. DOI, DOUAZECI, CINCISPREZECE este 
IEŞIREA, capitolul DOUĂZECI, versetul CINCISPREZECE. 

— Bineînţeles! zise Miguel. leşirea este a doua carte din 
Biblie. Douăzeci şi cincisprezece sunt capitolul şi versetul. 

Răsfoi câteva pagini: 

— lata. lesirea, capitolul douazeci, versetul 
cincisprezece. Este una dintre cele Zece Porunci: „Să nu 

— Haideti sa punem cele doua cartonase noi pe masa, 
spuse Charles. 

El si aşa-zişii sai colegi de echipă, Andrew si Haley 
(Charles plănuia să-i lase baltă chiar înainte de a pasi 
singur, victorios, afară din bibliotecă), scormoniseră prin 
bibliotecă ore în şir, căutând perechi pentru copertele din 
vitrină. 

Peckleman nu era chiar atât de priceput la clasificarea 
zecimală Dewey pe cât pretindea. lar Charles avea nevoie 
de cineva care să se ocupe de partea asta pentru el. Tatăl 
lui îi angajase mereu meditatori sau asistenţi atunci când 
avusese de pregătit eseuri sau referate importante. 

În cele din urmă, în jurul orei şase, chiar în camera 600, 
dăduseră lovitura. De două ori, găsind Incălzirea cu lemne 
(641.33 72) şi Istoria radiocomunicatiilor (613.2522). 

Acum rebusul lor avea doar patru piese lipsă: 

— OK, spuse Andrew. Mie mi se pare destul de clar: 


ule lipsă 
S lipsă lip 


— Interesant, spuse Charles încuviinţând, chiar daca ştia 
că Peckleman era complet pe lângă. 

— Poftim? spuse Haley. Nu are niciun sens. 

— Ba da, are, zise Andrew. 

— Ba n-are deloc. 

În sinea lui, Charles decodase indiciile de până acum 
după cum urmează: LACUNA lesne afară p (e) unde AU 
pătruns LACUNA LACUNA din spate (fundaş) LACUNA. 

Dar spuse cu voce tare: 

— Cred doar că e nevoie să coafăm puţin traducerea lui 
Andrew. 

— Bine. Faceţi cum credeţi. Nu-mi pasă, spuse Andrew, 
cufundându-se morocănos în scaun. 

— Ce ziceti de „LACUNA lesne afară parcarea unde două 
mii de frunze LACUNĂ LACUNĂ rebel şi spate LACUNĂ”? 

— De unde-ai scos rebel? întrebă Haley. 

— De la James Dean. Cartonasul pe care ni l-ai dat tu. 

— Eu cred că James Dean mai degrabă reprezintă „din”. 
Pentru că Dean se pronunţă „din”. 

— Fascinant, spuse Charles. Nu mi-am dat seama. 

Îşi dăduse seama însă că Haley Daley era de fapt mai 
deşteaptă decât crezuse. Putea fi un adversar pe măsură. 
lar Charles nu avea de gând să-şi împartă premiul cu 
nimeni, cu atât mai puţin cu ea. 

— Şi cum de-ai ajuns la două mii pornind de la 
Australia? întrebă ea. 

— Simplu. În anul 2000, la Sydney s-au ţinut jocurile 
olimpice de vară. . 

— OK. Ce ziceti de: ,LACUNA lesne afara pe unde doua 
mii patrunse - pentru ca aia e o frunza de patrunjel minus 
jel”, plus „se” - LACUNA LACUNA din spate sau spatele, 
LACUNA”. 

Peckleman interveni: 

— Pare să aibă mai mult sens decât varianta ta, Charles. 


— Într-adevăr, spuse Charles cu falsă mărinimie. 

— Poate indiciile ne spun sá localizam un pasaj secret, 
la două mii de paşi distanţă faţă de un punct important din 
bibliotecă. 

Andrew era fascinat: 

— Este ca harta piraţilor din Insula comorilor! 

— Sau, spuse Haley, poate că indiciile astea ne transmit 
că e nevoie să găsim celelalte patru cartonaşe pe care nu 
le-am găsit încă. Ar trebui să impartim camerele între noi. 
Eu mă întorc în camera 400. 

— Am fost deja acolo, spuse Andrew. 

— Ei, poate v-a scăpat ceva. 

— Bună idee, zise Charles. 

Miza pe ideea că Haley Daley avea să piardă timpul 
reluând paşii pe care el şi Andrew îi parcurseseră deja. Nu 
avea să găsească nimic nou şi devenea astfel mai puţin 
periculoasă. 

— Haideţi să ne reîntâlnim aici - ce ziceti? — la ora 
şapte. 

— În regulă. 

Haley părăsi sala de şedinţe. 

Charles încuie uşa în urma ei. 

— Ştii de ce avem nevoie? îi spuse el lui Andrew. 

— De lapte cu cacao şi prăjiturele? 

Charles clătină din cap. 

— Nu, Andrew. Avem nevoie de indiciile pe care le-a 
găsit Kyle Keeley cu echipa lui. Mai ales dacă au 
cartonaşele care ne lipsesc. 


Cotind la stânga în clipa in care ajunse la etajul întâi, 
Haley se îndreptă către sala 400. 

Bănuia că Charles şi Andrew rataseră un detaliu 
important în sala de limbi străine, pentru că pierduseră 
timpul vorbind cu „manechinele astea supertari”, care le 
povestiseră totul despre „moştenirea lor americană”. 

Imediat după colţ, Haley văzu echipa lui Kyle Keeley 
năpustindu-se afară din sala 200. 

Miguel părea să aibă o Biblie în mâini. 

Dar Biblia nu era una dintre cărţile din vitrina cu 
recomandări. 

Urmăm căi diferite cu acelaşi scop, se gândi Haley. La 
un moment dat, căile astea se vor intersecta. 

Haley îşi strecură permisul în cititorul de pe uşa sălii 
400. Uşa se descuie cu un declic şi Haley intră în sală. 

Camera era luminată slab. 

— Bienvenida! Bienvenue! Witamy! Kuwakaribisha! 
Welcome! răsună o voce din boxele din tavan. 

— Scuze, zise Haley, încercând să înainteze bâjbâind si 
ciocnindu-se de un obstacol rigid. 

— Aceasta este sala 400, patria limbilor străine. Aici, 
HALEY, poţi învăţa totul despre moştenirea ta americană. 

Un set de reflectoare se aprinseră dintr-odată. 

Haley văzu că ţinea în braţe un manechin de haine. 

Un retroproiector revărsă un fascicul de lumină asupra 
manechinului din dreapta ei, dându-i înfăţişarea unei 
tinere arogante, ce părea să arate ca Haley cu vreo 
cincisprezece ani mai în vârstă. 

— Salutare, HALEY. Bine-ai venit la moştenirea ta 
americană. Haide să pornim la drum! 

— E în regulă, nu am timp acum. Mă numesc Haley 
Daley. La origini, familia mea e din Irlanda. Putem să sárim 
peste lecţia de istorie şi... 


Dintr-odata, cele doua manechine din capatul opus al 
randului se transformara în proiecţii sepia ale stră-stră- 
străbunicilor ei. Haley îi recunoştea din nişte fotografii 
vechi de pe peretele din sufragerie. Cele două manechine 
arătau exact ca Patrick şi Oona Daley din fotografia lor 
nuntă. 

— Cel mai călduros fular este imbratisarea fiicei tale, 
spuse Patrick cu un puternic accent irlandez. Tatăl tău e 
mândru de tine, Haley. 

— Mersi, dar chiar am nevoie să câştig această 
competiţie. 

— Ai grijă cu cei fatarnici şi ticăloşi, spuse Oona. Cei 
care ti-ar fura şi ultima letcaie. 

Haley zâmbi. Părea că străbunii ei făcuseră cunoştinţă 
cu Charles Chiltington. 

— Şi ţine minte, Haley, spuse Patrick. O femeie este 
mereu stăpână peste regatul minţii ei. Stăpâneşte-l cu 
înţelepciune, fata mea. 

— Încerc! 

— Biblioteca aceasta te poate ajuta, spuse stră-stră- 
străbunica ei, făcându-i cu ochiul. 

lar în clipa aceea un pasaj secret se deschise în perete. 

— Ce se întâmplă? 

— Eşti al treilea vizitator al nostru! răsună vocea veselă 
din tavan. 

— Şi asta ce înseamnă? 

— Conform Dicţionarului frazeologic - care poate fi 
consultat la sală, apropo -, „a treia oara-i cu noroc”! 
Aşadar, fiind al treilea vizitator al nostru, ai câştigat acest 
încântător bonus. 

Două bonusuri într-o singură zi? Lui Haley nu-i venea să 
creadă. 


Stia ea! Domnul Lemoncello voia tntr-adevar ca Haley sa 
câştige, pentru ca, în mod evident, îşi dăduse seama că ea 
ar fi fost modelul perfect pentru reclamele lui de sărbători. 

— Nu vă faceţi griji, domnule Lemoncello! rosti Haley 
către cea mai apropiată cameră de luat vederi. Nu vă voi 
dezamăgi! 

Trecu în grabă prin pasajul din perete în sala alăturată, 
300. 

Voila! 

Primul lucru pe care îl văzu fu una dintre cărţile pe care 
ea şi echipa ei le căutaseră toată ziua: Istoria infractorilor 
din Ohio: Cei mai temuti tâlhari, hoţi şi banditi din Buckeye 
State, de Clare Taylor-Winters. 

O deschise rapid şi găsi cartonaşul secret. Nu dură 
decât două secunde să descifreze indiciul: 


— Banditii? 

Haley îşi aminti încă un proverb irlandez pe care tatăl ei 
i-l spunea mereu: „Nu-ţi fereca uşa cu un morcov fiert!” 

Era ferm hotărâtă să păstreze noul indiciu numai pentru 
ea, departe de privirile lui Charles şi ale lui Andrew. 

Haley se descalta de adidasul stâng, împături cartonasul 
pe mijloc şi îl puse la păstrare înăuntru. După ce îşi legă 
din nou şireturile, luă cartea cu Istoria infractorilor din Ohio 
din capătul raftului şi o puse la locul ei de drept: fix între 
364.1091 şi 364.1093. Astfel ştia unde avea să o 
găsească, în caz că ar fi avut nevoie să consulte din nou 
cartea. 

Haley privi spre cea mai apropiată cameră de 
supraveghere şi zâmbi cu toată gura, ca într-o reclamă la 
pastă de dinţi. 

— Haaaaai, Le-mon-cell-ooo! Tocmai am inventat 
sloganul asta. Il putem folosi într-o reclamă - după ce 
câştig! 

— Accesul în sala de şedinţe B este permis numai lui 
KYLE KEELEY, SIERRA RUSSELL, AKIMI HUGHES si MIGUEL 
FERNANDEZ, anunta o voce blajina de femeie din boxele 
din tavan, după ce patru membri ai echipei îşi trecuseră 
permisele prin cititorul de pe uşa sălii. 

— E o idee bună, spuse Akimi. Avem nevoie de un spaţiu 
unde să organizăm tot materialul pe care îl avem, să-l 
punem pe pereţi, să desenam un grafic, aşa cum face FBI- 
ul la televizor, când e pe urmele mafiotilor. 

— Mi-ai copiat ideea cu sala de şedinţe, nu-i asa, 
Keeley? 

Charles Chiltington stătea proptit în pragul sălii de 
şedinţe A, de partea opusă a Rotondei. 

— Nu, spuse Kyle. Aveam nevoie doar de un loc unde să 
dăm o petrecere după ce câştigăm. 

— Nu va fi cazul, spuse Charles încrezut. Chiar trebuie 
să-ţi reamintesc? Cei din familia Chiltington nu pierd 
niciodată. 

Dispăru apoi din nou în sala de şedinţe A. 

Kyle îşi conduse echipa în sala de şedinţe B. 

Miguel prinse schiţele Băncii Gold Leaf pe perete, iar 
Sierra aşeză tabla jocului Biblionebunia pe masa de 
conferinţe. 

— Ce bine că nu mai poate intra nimeni aici, spuse Kyle. 

— Te referi la Charles Chiltington, nu-i aşa? întrebă 
Akimi. 

— Întocmai. 

Akimi înşfăcă un marker şi înşiră o listă ordonată pe 
pereţii care serveau şi pe post de tablă. 

CE INDICII AVEM 

INDICII CLARE 

1) Din sala 000: 

Cunoaste-ti propria bibliotecă 

2) Din sala de Arte şi Artifacte: 


Willy Wonka candy (rimeaza cu ,,Andy”) 

Liftul de sticla? 

3) Din sala 200: 

Verset din Biblie: „Să nu furi”. 

PROBABIL TOT INDICII 

CĂRŢI ŞI AUTORI DE PE SPATELE 

PERMISELOR DE BIBLIOTECA 

#1 Miguel Fernandez 

Întâmplări neobişnuite de Jules Verne/Nopti albe de F.M. 
Dostoievski 

#2 Akimi Hughes 

O mie şi una de nopti/Nouá povestiri de J.D. Salinger 

#3 POSESOR NECUNOSCUT 

#4 Bridgette Wadge 

Peter Pan de J.M. Barrie/Războiul ciocolatei de Robert 
Cormier 

#5 Sierra Russell 

Iliada de Homer/Noi de Evgheni Zamiatin 

#6 Yasmeen Smith-Snyder 

Inima de cerneala de Cornelia Funke/ Un erou al 
timpului nostru de Mihail Lermontov 

#7 Sean Keegan 

Scoala nopții de Deborah Harkness/ lepurele de catifea 
de Margery Williams 

#8 POSESOR NECUNOSCUT 

#9 Rose Vermette 

Un spion desăvârşit de John le Carré/ Alice în Tara 
Minunilor de Lewis Carroll 

#10 Kayla Corson 

Insula comorilor de R.L. Stevenson/ Numele trandafirului 
de Umberto Eco 

#11 POSESOR NECUNOSCUT 

#12 Kyle Keeley 


Aventurile baronului Münchausen de Rudolf Erich 
Raspe/O tolbă plină cu săgeți de Jeffrey Archer 

INDICII, POATE??? 

Statuile din jurul cupolei: 

Thomas Wolfe, Booker T. Washington, 

Shel Silverstein, Ken Kesey, Raymond Chandler, 

Julian Barnes, Dr. Seuss, Susan Sonntag, 

Elias Canetti, Vladimir Nabokov. 

— Uau, spuse Akimi, dându-se un pas în spate pentru a 
vedea mai bine peretele. Ce aiureală. 

— Da, zise Kyle. OK, toată lumea - au rămas încă opt 
săli de explorat şi cine ştie câte alte cartonaşe speciale. 
Cine era la rând? 

— Tu, spuse Sierra. 

Kyle invarti titirezul. 

— Verde. 500. Ştiinţe. 

Trase cartonasul verde din vârful teancului. 

— O pasăre galbenă-n cioc, fluieră-un cântec cu foc. În 
598.367 ai putea afla mai multe pe loc. 

— O mierlă? spuse Miguel. 

— Probabil. 

— Păi, spuse Akimi, hai atunci să consultăm încă o carte. 
Tot ne-au mai rămas câţiva centimetri nescrişi pe perete. 

Sala 500 era ca un muzeu în miniatură de ştiinţele 
naturii. 

In afară de rafturile impunătoare cu cărţi, sala era 
dotată si cu un planetariu ale cărui constelații erau 
proiectate pe tavan. Planete se roteau pe orbite şi comete 
cu cozi sclipitoare străfulgerau prin colţuri. 

Kyle şi colegii săi traversară încăperea până la 590 - 
Zoologie. 

Rafturile erau dispuse în forma unui pătrat de 
aproximativ cinci metri pe cinci. Când echipa păşi în 
centru, luminile păliră şi un tip cu păr lung ondulat se ivi 


de nicăieri. Purta un fel de cojoc din blană de urs si tinea în 
mâini o puşcă de vânătoare. 

— Bonjour, spuse holograma. 

— Este John James Audubon, zise Sierra. Celebrul 
ornitolog. 

— Face aparate dentare? întrebă Kyle. 

— Nu, spuse Siera râzând. A studiat şi a pictat păsări 
toată viaţa. 

O mierlă cu ciocul galben zbură către mijlocul încăperii 
şi se adăposti în coroana unui copac. Atât copacul, cât şi 
pasărea erau holograme. 

— Această frumoasă mierlă din Alexandriaville, Ohio, 
spuse semitransparentul Audubon, poate imita în cântecul 
ei sunetele pe care le aude. 

Pasărea şuieră dintr-odată. 

— Uau, exclamă Akimi. Parcă e o sirenă de poliţie. 

— Frate, zise Miguel. E ciudat. 

— Pentru a afla mai multe, spuse Audubon, citiţi vă rog 
Ciripituri, triluri şi fluierături, scrisă de Dr. Diana Victoria 
Garcia, cu ilustraţii clasice realizate de moi. 

Audubon se aşeză apoi pe un scaunel pliant, în fata lui 
apăru un şevalet, iar mierla îşi întinse aripile. Artistul 
începu să picteze pasărea, fredonând melodia Blackbird a 
celor de la Beatles. _ 

— OK, spuse Kyle. Asta e cel mai ciudat indiciu de până 
acum. 

— Cel puţin avem cartea, spuse Sierra, care localizase 
598.367 pe raft. 

— Deci ce-au a face trilurile de mierlă cu evadarea din 
bibliotecă? întrebă Akimi. 

Chiar atunci auziră un sunet foarte diferit. 

Din spatele unor rafturi, ceva mârâi. Apoi un răget 
zgudui camera. 

— Ati auzit si voi? spuse Sierra. 


— Da, zise Akimi. Nu cred c-a fost vreun macaleandru. 

Un exemplar rar de tigru bengalez, cu ochi albastri 
glaciali, se furişă din spatele unui rând de rafturi şi pasi în 
mijloc, unde Audubon încă picta tabloul mierlei. 

— Aaa, asta e tot o hologramá? întrebă Miguel. 

Încă un răget prelung. 

Nimeni nu mai zăbovi pe-acolo ca să afle exact. 


La parter, Charles si Andrew parcugeau rafturile cu carti 
de fictiune, dispuse in semicerc si inalte cat trei etaje, ce 
se inaltau pana in varful cupolei din Rotonda. Era aproape 
ora opt. 

— Trebuie sa gasim odata cartea aia blestemata, spuse 
Charles, ridicandu-si din nou privirea. 

— Mie mi-e cam foame, mormai Andrew. 

— Taman ce-ai luat o gustare, se rasti Charles. 

— Da, dar acum e ora cinei. 

— Nu. Trebuie să găsim mai întâi Cartea junglei. 

Romanul clasic al lui Rudyard Kipling era prima carte de 
pe primul raft din vitrina cu recomandări. Charles, Haley şi 
Andrew îl căutaseră fără succes în toată biblioteca, dar 
simțeau că sunt foarte aproape. 

— Din păcate, spuse Andrew, au şters temporar cota 
cărţii din baza de date. 

— Şi habar n-avem ce să tastam pe panoul de control al 
scării plutitoare, mormăi Charles. 

— De fapt, e posibil să se găsească şi în sala copiilor. 
Sau la 800, la Literatură. Poate fi şi în camera 400, pentru 
că e despre India, deci are oarecum legătură cu limbile 
străine. 

— Ai mai spus asta de-o mie de ori, Andrew. Dar am 
căutat deja acolo. Şi nu o dată. Trebuie să fie undeva, 
alături de celelalte titluri de ficţiune. Trebuie doar să 
pluteşti până sus şi să o găseşti. 

— Ştii, zise Andrew, mie mi-e destul de frică de înălţime. 

— Bine. Nu contează. Ma duc eu după ea. Dar da-mi 
măcar o cotă, ca să programez scara. 

— Rudyard Kipling a mai scris şi o continuare. Avem A 
doua carte a junglei... 

Charles se repezi la cea mai apropiată masă şi activă un 
touch screen. 

— Aşa. A doua carte a junglei de Rudyard Kipling. R-KIP. 


— Da, zise Andrew. De obicei, cartile de fictiune sunt 
aranjate pe rafturi in ordine alfabetica, in functie de 
numele autorului. Cărţile de non-fictiune sunt catalogate în 
funcţie de sistemul zecimal Dewey. 

— De când ştii chestia asta? 

— Din clasa a doua, răspunse Andrew, incretindu-si 
nasul. 

— Deci tot ce trebuia să ghicim era R-KIP? Am fi putut 
găsi cartea asta în câteva minute? 

Andrew înghiţi în sec. 

— Sunt foarte dezamăgit de tine, pufni Charles, 
clătinând din cap, cocotat deja pe una dintre scările 
plutitoare. Tastă rapid R, K, | şi P şi îşi fixă picioarele în 
clăpari. Îmi eşti dator pentru tot timpul pierdut, Andrew. 
Îmi eşti dator vândut. Dacă mă mai dezamăgeşti o singură 
dată, jur că o să le spun tuturor că eşti un mucos vai de 
tine. O să scriu şi pe Twitter, şi pe Facebook. 

— Nu-ţi face griji. O să te fac mândru că m-ai ales în 
echipa ta, Charles, promit! 

Scara plutitoare se ridică de la podea şi îl purtă pe 
Charles până în dreptul secţiunii K din perete. Deplasându- 
se în lateral, se opri în faţa raftului unde se aflau toate 
cărţile lui Kipling. 

Apucă un exemplar din Cartea junglei. 

În clipa următoare, scara începu coborârea. 

— Ce-ai găsit? întrebă Andrew când Charles ateriză în 
sfârşit. 

— Indiciul de care aveam nevoie. 

Îi arătă lui Andrew cartonasul dintre paginile cărţii. 


— OK, spuse Andrew. Deci avem Cartea junglei! Ce-o fi 
însemnând? 

— Bravo, Andrew, zise Charles, cu toate că ştia că 
indiciul se citea de fapt A plus „junglei” minus LE. Adică 
„ajungi”, completând aşadar rebusul „Ajungi lesne afară 
pe unde au pătruns LACUNA LACUNA din spate LACUNA.” 

Pe unde au pătruns cine? se întrebă el. Şi ce înseamnă 
exact „din spate”? 

Charles avea nevoie disperată de cele trei pictograme 
lipsă. 

Brusc, vocea domnului Lemoncello răsună din boxele 
Rotondei. 

— Hei, Charles! Hei, Andrew! Hai să facem un pact! 

Muzica de concurs TV împânzi sala, urmată de aplauze 
înregistrate. 

Charles se întoarse şi văzu trei plicuri iluminate în culori 
diferite pe biroul rotund din mijloc. Clarence păşi în sala de 
lectură cu braţele încrucişate la piept şi se aşeză în dreptul 
plicurilor. 

— Avem un plic verde, un plic albastru si un plic roşu, 
spuse domnul Lemoncello. In două dintre ele se găsesc 
două dintre cele trei pictograme de care aveţi nevoie. Intr- 
un plic este un Cartonaş-Capcană. Dacă alegeţi un plic cu 
un indiciu, puteţi să îl păstraţi - şi puteţi să jucaţi mai 
departe. Dar dacă aţi ales Cartonaşul-Capcană, s-a 
terminat... şi veţi suporta consecinţele. 

Andrew ridică mâna. 

— Da, Andrew? 

— Care sunt consecinţele? 

— Ceva rau, spuse domnul Lemoncello. Ceva rau se va 
abate asupra voastră. Vreti să facem un pact? 

— Da! zise Charles. 

Înregistrarea cu publicul aplaudă. 

— În regulă! Charles, tu arunci primul cu zarurile. 


— Poftim? 

— Atinge ecranul cel mai apropiat cu degetul, îl indemna 
domnul Lemoncello. Aplicatia pentru zaruri este deja 
pornita! 

Aplauzele înregistrate izbucniră din nou. Publicul părea 
să fie mai interesat de aplicaţia pentru zaruri decât de 
orice altceva. 

Charles atinse ecranul, iar zarurile virtuale se 
rostogoliră. 

— O! exclamă domnul Lemoncello. Doi de şase. 
Doisprezece. 

— E de bine, domnule? 

— Poate că da, poate că nu. OK, Andrew - e rândul tău! 

Peckleman folosi aplicaţia. 

— Încă o dublă. Dublă de unu. 

— E de rău? întrebă Andrew. 

— Poate ca da, poate ca nu, zise domnul Lemoncello. 
OK, băieţi - ce plicuri vreţi să deschideţi? 

Charles rămase un moment pe gânduri, în timp ce un 
pendul ticăia în fundal. 

Li se oferise şansa să joace Hai să facem un pact după 
ce găsiseră Cartea junglei. Coincidenta? Nu prea credea. 

— Aleg plicul verde. 

Clarence i-l oferi ceremonios. 

— Deschide-l! zise Andrew. Deschide-l odată! 

Charles îl desigilă. Scoase un cartonaş. 

Un ZBANG! asurzitor zgudui sala. 

Cartonaşul era negru, cu un mesaj tipărit cu litere albe. 

— Aoleu, mormai Andrew. Ce scrie pe el? 

— Îmi pare rău, copii, aţi dat-o-n bară, citi Charles. lar 
acum din săli veţi sta afară. 

Clarence strânse celelalte două plicuri şi se retrase în 
direcţia holului de la intrare. 

— Ce înseamnă asta? spuse Andrew. 


— Ei bine, zise domnul Lemoncello, Charles a nimerit 
doisprezece, iar tu ai nimeri doi. Cât face asta în total? 

— Paisprezece, răspunse prompt Charles, aşa cum făcea 
întotdeauna la oră, când voia să-i reaminteasca 
profesorului că era cel mai bun la matematică şi cel mai 
deştept din clasă. 

— Ooo, exclamă domnul Lemoncello. Nu-i a bună. E 
chiar îngroziribil. 

— Îngroziribil? se miră Andrew. Ăsta e măcar un cuvânt? 

— Da, începând de acum, zise domnul Lemoncello. J.J.? 
Spune-le ce-au pierdut. 

O voce fermă de femeie răsună din boxele din tavan: 

— Atenţie: din cauza unui Cartonas-Capcaná, toate cele 
zece săli Dewey se vor închide în zece minute, la ora opt 
fix. Dacă vă aflaţi într-una din aceste săli, sunteţi rugaţi să 
o päräsiti imediat. Cele zeci uşi de la etajul întâi vor 
rămâne încuiate paisprezece ore. 

Andrew intră în panică. 

— Ce? Paisprezece ore? 

— V-am zis eu că doisprezece plus doi n-a fost a buna, 
spuse domnul Lemoncello pe un ton glumet. Bineînţeles, 
putea să fi fost şi o veste bună. Dacă aţi fi ales unul dintre 
celelalte plicuri, aţi fi primit un indiciu şi un abonament la 
Revista bibliotecii pe paisprezece luni. 

Charles calculă rapid în minte: 

— Domnule Lemoncello? Asta înseamnă că nu vom 
putea intra în sălile cu zecimale Dewey până mâine la ora 
zece? 

— Bingo! zise Domnul Lemoncello. Chiar asta înseamnă. 

— Ce porcărie, se plânse Andrew. Avem nevoie de sălile 
alea tämpite ca să rezolvăm rebusul tău tämpit! 
Cartonaşele-Capcană sunt o porcărie. Jocul ăsta e o 
porcărie. Penalizările de paisprezece ore sunt o porcărie. 


Charles făcu tot posibilul sá ignore váicárelile lui 
Andrew. 

Trebuia să se poată concentra. 

Atunci îi veni o idee: Kyle Keeley şi echipa lui urmau o 
altă cale de evadare din bibliotecă. Doar aşa putuseră 
Charles şi echipa lui să găsească toate cele nouă indicii pe 
care le aveau deja. Mai mult ca sigur, dacă şi Keeley ar fi 
jucat acelaşi joc de memorie, ar fi găsit cel puţin o 
pictogramă înaintea lui Charles, Andrew sau Haley. 

Probabil folosesc cu totul alte mijloace. 

Charles era sigur că putea profita de timpul de repaus 
pentru a afla ce anume ascundeau Kyle şi echipa lui în sala 
lor de şedinţe. lar în combinaţie cu rebusul, ar fi câştigat 
cu siguranţă. 

— Nu ai de ce să te descurajezi, Andrew, spuse Charles 
cu încredere în glas. Tot noi vom câştiga. 

— Cum? 

Charles se apropie de el şi, făcându-şi palma căuş, îi 
şopti ceva la ureche, astfel încât nicio cameră de luat 
vederi să nu-i poată înregistra. 

— Nu uita că îmi eşti dator pentru tot timpul pierdut cu 
Cartea junglei, îi spuse el cu un glas şoptit. 

— Ce? Tu eşti ăla care ales plicul ăla tâmpit cu tâmpenia 
aia de Cartonaş-Capcană! 

Charles miji ochi şi şopti amenintator: 

— Poftim? 

— Aaa, nimic, zise Andrew intimidat. Am vrut doar, ştii, 
să-ţi reamintesc. 

Ochii lui Charles devenira necrutatori. 

— Deci, sopti Andrew, înghițind în sec, ce anume ai vrea 
să fac? 

— Să găseşti o cale să te strecori în sala de şedinţe B. 

Andrew era în pragul unui atac de panică. 

— E imposibil! 


— Nu-ti face griji. Am o idee. 
— Ce idee? 
— Doua cuvinte: Sierra Russell. 


— V-ati gandit vreo clipa ca s-ar putea sa fie chiar mai 
oribil de-atat? zise Akimi. Eu nu cred ca s-ar putea. 

— Frate, niciunul dintre noi nu a tras Cartonasul- 
Capcană, bombăni Miguel. Ceea ce înseamnă că l-a tras 
cineva din echipa lui Charles. 

— Akimi si Miguel au dreptate, Kyle, spuse Sierra. Chiar 
nu e corect. 

— Ştiu, adăugă Kyle. Dar e ca la Familiomania, atunci 
când un jucător nimereşte cartonaşul cu Ortodontul şi 
toată lumea trebuie sá dea înapoi şapte căsuțe ca să le 
cumpere copiilor aparat dentar. 

Kyle şi colegii lui de echipă erau din nou în sala de 
şedinţe B, citind şi recitind lista cu indicii de pe pereţi, 
întrebându-se care era legătura dintre mierla vuind ca o 
sirenă, Willy Wonka şi cele zece porunci - nemaivorbind de 
lista nesfârşită de cărţi şi toate statuile. Atunci o voce din 
tavan îi anunţă că toate sălile Dewey aveau să fie încuiate 
timp de paisprezece ore. 

— Sper că domnul Lemoncello are o scuză bună pentru 
treaba asta, zise Akimi. 

— O, chiar am, spuse domnul Lemoncello. 

Chipul său era proiectat pe unul dintre pereţii sălii, ce 
avea încorporat un ecran cu plasmă gigantic. 

— Echipa Kyle nu va fi penalizată pentru boacána 
echipei Charlie, spuse el. Dimpotrivă, veţi fi răsplătiți. 

Akimi ridică neîncrezătoare o sprânceană. 

— Pe bune? Cum? 

— Penalizarea celeilalte echipe vă conferă o buclă în 
timp. 

— O buclă în timp? spuse Kyle. E un indiciu? 

— Nu. Este titlul unei cárti.? Şi câteodată, Kyle, o carte 
este doar o carte. Dar mulţumită Cartonaşului-Capcană, aţi 


? Este vorba despre cartea pentru copii O buclă în timp, de Madeleine 
L'Engle, apărută la Editura Arthur, Bucureşti, 2015 (n. Red.). 


căpătat această buclă temporală in care puteţi căuta 
indicii în afara camerelor Dewey. Şi, apropo de timp, este 
timpul ca voi să mâncaţi de seară. 

— Deci jocul este practic suspendat până mâine la ora 
zece? zise Kyle. 

— Asta depinde de tine, Kyle. Poţi folosi timpul ăsta ca 
bonus. Ca timp de gândire, timp de citit şi de explorat. Sau 
poţi să dai fuga la etaj, ca să joci jocuri video toată 
noaptea. Tu alegi! 

— Vrem să câştigăm jocul ăsta! spuse Kyle. 

Colegii lui de echipă incuviintará cu toţii. 

— Minupomenit! zise domnul Lemoncello. Continuati sa 
descrifrati indiciile. lar înainte de a adormi în seara asta, 
poate veţi avea chef să petreceti putin timp cu o carte. 

— A, dar de-abia ce s-a anunţat că toate camerele cu 
cărţi sunt încuiate, zise Akimi. 

— Doamna cea amabilă din tavan a precizat că este 
vorba doar despre cele zece camere Dewey. Dr. Zinchenko 
a pregătit şapte cărţi, alese special pentru ultimii noştri 
şapte concurenţi. Le puteţi lua de la biroul din Rotondă 
după ce mâncaţi. 

Spunând acestea, domnul Lemoncello le făcu cu ochiul. 

— Cred că veţi avea o revelaţie citind cărţile care vi s-au 
pregătit. Poate chiar vă va lovi inspiraţia. 

Apoi le făcu din nou cu ochiul. 

— lar acum trebuie să mă întorc la oile mele. Ne vedem 
mâine, copii! Am mari speranţe de la voi toţi! 

Imaginea domnului Lemoncello dispăru de pe perete. 

— OK, spuse Akimi, dac-ar fi sá ne luăm dupa cum ne-a 
tot făcut cu ochiul, ori avea nisip în ochi, ori lista de lecturi 
recomandate e un alt indiciu. 

De cealaltă parte a Rotondei, Charles şi Andrew se 
înghesuiau într-un colţ al sălii de şedinţe A. 

— Nu am încredere în Haley, zise el. 


— De ce nu? 

Charles îşi sprijini mâna de umărul lui Andrew. 

— Ei bine, prietene, nu ştiu dacă ar trebui să-ţi zic asta, 
dar Haley mi-a spus că nu te crede „suficient de arătos” 
pentru a apărea împreună cu noi de sărbători în reclamele 
domnului Lemoncello. 

— Din cauza ochelarilor mei? 

Charles îşi muşcă teatral buza inferioară şi Incuviintä din 
cap. 

— Desigur, eu nu sunt deloc de aceeaşi părere. 

— Inteleg, zise Andrew, îmbujorat până in vârful 
urechilor. Atunci nu ar trebui să-i arătăm ce-am găsit în 
Cartea junglei. 

— Prea bine, Andrew. Ai tot dreptul să întorci foaia. 

— Sigur că am. 

— In regulă. Hai să vedem ce-i de mâncare. Mor de 
foame. 

Echipa Keeley era deja la masă, umplându-şi farfuriile, 
când Charles şi Andrew intrară în cafenea. 

— Hei, bravo, Charles! glumi Miguel Fernandez. Aţi 
reuşit să trageţi un Cartonaş-Capcană. 

— Corect. Insă nici măcar acest ghinion nu poate sta în 
calea puterii noastre dezlantuite. 

— Ce? zise Akimi. 

— Adică tot noi vom câştiga! zise Andrew. 

Charles şi Andrew străbătură încăperea până în capătul 
opus, unde se aşezară în colţul în care stătea Haley. 

— Aţi mai găsit vreun indiciu după-amiază? întrebă ea. 

— Din păcate, nu, spuse Charles. 

— Tot ce-am găsit a fost Cartonasul-Capcana care ne-a 
blocat uşile, spuse Andrew, care putea minţi aproape la fel 
de bine ca Charles. 

— Dar tu, Haley? întrebă Charles. Ai găsit ceva 
interesant? 


— Nu. Mai nimica, spuse ea cascand si infulecand in 
viteză. Cred ca ma duc sus să má culc. 

— Pe bune? Nu e nici măcar ora noua. ` 

— Ştiu. Dar sunt ruptă de oboseală. Casca din nou. In 
afară de asta, vreau să mă trezesc devreme de tot, înainte 
să se redeschidă uşile sălilor cu zecimale Dewey. Mai 
avem indicii de găsit. Ne vedem mâine. Sau voiati să mai 
discutăm şi alte treburi de echipă? 

— Nu. Nimic. 

Haley părăsi cafeneaua. 


— Foarte interesant, spuse Akimi, urmărind prin pereţii 
de sticlă ai cafenelei ce se petrecea în Sala de Lectură 
Rotonda. 

— Ce anume? spuse Miguel. 

— Cred că tocmai ne-a adus Clarence cărţile. 

Kyle veni, de asemenea, lângă perete. Vedea silueta 
corpolentă a bodyguardului îndepărtându-se de biroul 
circular din mijlocul sălii. Lăsase în urmă un teanc de cărţi. 

— Haide, zise el. Hai să vedem cum vrea Dr. Zinchenko 
să ne inspire. 

— Cum rămâne cu ăia doi? întrebă Miguel, arătând spre 
masa unde Charles şi Andrew savurau acum desertul. 

Kyle şovăia. 

Pe de o parte, nu voia să dea cu piciorul bonusului pe 
care echipa lui îl primise datorită penalizării celorlalţi. 

Pe de altă parte, nu voia ca oamenii să spună după 
aceea că echipa lui câştigase pentru că domnul 
Lemoncello le servise un indiciu pe tavă. 

Găsi un compromis. 

— Hei, Charles, Andrew? Noi o să citim un pic, ca să mai 
treacă timpul până mâine. Poate vreţi să faceţi şi voi la fel. 

— Nu, mersi, zise Charles ridicându-se. Noi ne-am cam 
prins cum stă treaba. De fapt, am impresia că domnul 
Lemoncello ne-a băgat Cartonaşul-Capcană ca să nu 
câştigăm prea uşor. Adică n-ar da bine dacă am evada din 
biblioteca lui în mai puţin de douăzeci şi patru de ore. 

— Da, n-ar da deloc bine, zise Andrew. 

— Intr-adevár, spuse Charles. Probabil că nimeni n-ar 
mai cumpăra jocuri Lemoncello dacă le-am arăta cât sunt 
de necomplicate şi uşor de câştigat. În fine, noi mergem 
sus, pentru că vreau să-i fac lui Andrew un tur al 
apartamentului meu personal. Mai vrea să vină cineva? 

— Nu, mersi, spuse Akimi. 


— Cum doriţi. O, apropo, domnul Lemoncello are o 
consolă video adevărată la etaj. 

Kyle simţi cum i se pune un nod în gât. 

— E cel mai sofisticat echipament. Şi poţi să joci jocuri 
adevărate. Nu doar chestii educaţionale. N-ai vrea să vii cu 
noi, Keeley? 

— Aaa... 

— Vom Juca Divizia Veveritelor Sase. Noua versiune. Pe 
cutie scrie ca nu se va lansa pentru public decat abia la 
începutul lui decembrie. 

Kyle simţea cum i se scurge transpiratia pe frunte. 
Palmele i se umeziseră. Degetele îi zvâcneau, tânjind să 
butoneze telecomanda unei console. 

Dar, în cele din urmă, după ce gura i se uscase complet, 
reuşi să spună: 

— Nu, mulţumesc, Charles. Noi doar o să citim, nimic 
mai mult. 

După ce Charles şi Andrew se retrăseseră sus pentru a 
juca probabil cea mai incredibilă versiune a celui mai 
incredibil joc Lemoncello din câte există (asta dacă Charles 
Chiltington nu îl mintise), Kyle şi colegii lui de echipă se 
repeziră jos pentru a vedea ce cărţi îi aşteptau pe birou. 

Găsiră şapte ediţii diferite ale aceleiaşi cărţi: Integrala 
Sherlock Holmes. Una era o ediţie limitată legată în piele, 
alta era o ediţie ferfenitita de buzunar, trei erau ediţii 
cartonate cu ilustraţii diferite pe copertă, una era o ediţie 
necartonată mai mare cu multe eseuri critice incluse, iara 
şaptea era singurul titlu dintr-un e-reader. 

— Cred că domnul Lemoncello vrea să infiintam un cerc 
de lectură, zise Sierra. 

— Cum adică? întrebă Kyle. 

— Ştii - toată lumea citeşte aceeaşi carte şi se 
întâlneşte să o discute şi să schimbe impresii. 


— E distractiv, zise Miguel. Avem un cerc de lectură la 
şcoală. 

— Şi tu eşti membru? întrebă Sierra. 

— Da. Ar trebui să vii şi tu la o întâlnire. 

— As veni. Mersi, Miguel. 

Akimi îşi drese glasul. 

— Şi acum ce facem? îl întrebă ea pe Kyle. 

Kyle ridică din umeri. 

— Păi, după cum i-am zis lui Charles, citim. 

Toată lumea înşfăcă un exemplar din Sherlock Holmes. 

Nimeni nu alese e-readerul. 

* 

Sus, la etajul doi, Haley se furisase in Lemoncelleu. 

Cánd vizitase muzeul ín miniaturá mai devreme, nu se 
uitase cu atenţie în jur. Acum spera să găsească încă o 
carte din vitrina cu „lecturi memorabile”, o cárticicá 
numită Soldatelul de plumb, probabil ceva din copilăria 
domnului Lemoncello. 

Haley trecu pe lângă teancurile ordonate de cutii, apoi 
dincolo de o uşă, şi păşi în ceea ce părea a fi o 
reconstituire a camerei din copilărie a domnului 
Lemoncello - un spaţiu înghesuit cu două paturi suprapuse 
împărţite de patru fraţi. Lângă patul de jos se afla un mic 
raft de cărţi improvizat dintr-o ladă pentru sticle de lapte. 

Aici găsi cartea pe care o căuta, printre alte câteva zeci 
de cărţi cartonate cu poze. 

Haley o rásfoi şi un cartonas patratos zbură dintre 


pagini. 


ÎI îndoi rapid şi îl îndesă în pantof, lângă indiciul cu 
BANDITII. 

Acum era destul de sigură că era vorba despre banditii 
care au pătruns „târâş-grăpiş” în clădirea băncii. 

Harta Australiei nu trimitea la anul 2000, asa cum 
insistase Charles, ci la „au”, conform codului internaţional 
al ţării: AU. 

Dimineaţă, la prima oră, când se redeschideau uşile, 
avea să scotocească prin camerele Dewey pentru a afla 
exact şi „pe unde” se târâseră bandiții. 

Printr-un tunel? Pe-o gură de aerisire? Un pasaj secret 
de la etajul întâi sau de la etajul al doilea, între bancă şi 
clădirea anexată birourilor? 

Un lucru era sigur, nu se strecuraseră prin gura de 
returnare rapidă a cărţilor. 


Toata lumea din sala de lectura citea de zor povestiri cu 
Sherlock Holmes. 

Kyle tocmai terminase de citit o povestire destul de tare 
cu titlul „Un scandal în Boemia”, despre un rege care urma 
să se căsătorească cu o moştenitoare de viţă regală cu 
vreo şase nume. Dar regele era şantajat de o fostă iubită, 
o cântăreaţă de operă din New York, pe nume Irene Adler. 

Ceva ce Sherlock Holmes îi spusese doctorului Watson 
la începutul poveştii îi rămăsese lui Kyle întipărit în minte: 
„Tu vezi, dar nu observi”. 

Kyle bănuia că acesta era motivul pentru care domnul 
Lemoncello voia ca ei să ia o pauză de la vânătoarea de 
indicii şi să citească în schimb aceste mistere clasice. Nu 
pentru a găsi indicii noi, ci pentru a deveni mai iscusiti la 
rezolvarea enigmelor bibliotecii. Şi văzuseră oare lucrurile 
fără a le observa cu adevărat? Foarte probabil. 

lar povestirile erau, de asemenea, superdistractive. Kyle 
îşi închipuia apartamentul lui Holmes din 221b Baker 
Street, regele îngâmfat şi trăsurile trase de cai de pe 
străzile înnegurate ale Londrei. Vedea cu ochii minţii 
deghizările lui Holmes, bomba fumigenă aruncată pe geam 
de Dr. Watson şi toată lumea din stradă tipand. 

Era ca şi cum ar fi urmărit un film IMAX 3D doar în 
mintea sa. Kyle abia aştepta să se apuce de următoarea 
povestire din carte - „Liga roscatilor”. 

— Cum merge? întrebă Akimi. 

— Cartea asta e destul de tare. Sir Arthur Conan Doyle 
chiar ştie cum să menţină cititorul în suspans. 

— Personajele parcă prind viaţă dintre pagini, spuse 
Sierra. 

— Da, zise Miguel. Îmi place faza cu „detectiv 
consultant”. 

— Ce? întrebă Kyle. 

— Aşa îşi spune Holmes câteodată. 


— Aha. N-am apucat să citesc decât o povestire şi... 

Dintr-odată, ceva i se păru straniu lui Kyle. 

— Hei, de ce nu e Conan Doyle printre statuile de sus? 

— Ce vrei să spui? întrebă Akimi. 

— E un autor faimos, nu? De ce proiectează statuia unui 
autor contemporan, ca Julian Barnes, şi nu a unui autor 
clasic, precum creatorul lui Sherlock Holmes? 

— Bună întrebare, spuse Miguel. 

— Am nevoie să mă consult cu fratele meu Curtis. 

— Cum aşa? 

— Curtis a citit mai multe cărţi decât toţi cei pe care îi 
cunosc, poate cu excepţia Sierrei. A luat punctajul 808 la 
testul SAT" de literatură. 

— Hei, Kyle, punctajul maxim de la orice test SAT este 
800, spuse Akimi. 

— Da, însă după ce Curtis a dat testul, au fost nevoiţi sa 
ridice ştacheta. 

— Poate că ne poate ajuta să ne dăm seama care e faza 
cu statuile, zise Miguel. 

— Da, exact. De ce autorii ăştia zece? De ce nu alţii? 

— De ce nu aceiaşi pe care Bridgette i-a avut la 
Provocarea Extrema? adauga Sierra. 

Kyle privi în jur. 

— Doamnă Tobin? Doamna Tobin, puteţi veni puţin? 

Holograma translucidă a bibliotecarei din anii '60 apăru 
de nicăieri. 

— Cu ce te pot ajuta, KYLE? 

— Aş vrea să vorbesc cu un expert. 

— Şi cu cine ai vrea să vorbeşti? 

— Cu domnul Curtis Keeley. 

— Fratele tău. 


10 Scholastic Assesement Test (test de evaluare şcolară) se referă la o 
serie de teste standardizate pentru admiterea în colegiile şi 
universităţile americane (n. Red.). 


— El are ultimul cuvant de spus in materie de literatura, 
autori si alte chestii de tip literar. 

Dintr-odată, holograma disparu, iar vocea Yaninei 
Zinchenko se auzi din boxele din tavan. 

— Este o cerere la limita regulilor, domnule Keeley. 

— Hei, spuse Akimi, tot jocul e la limita regulilor! 

— Avem nevoie de câteva informaţii în plus, spuse Kyle. 
Pentru că, exact aşa cum îi spune Sherlock lui Watson, 
este o greşeală capitală să vii cu teorii înainte să ai 
informaţiile. 

— Să înţeleg că îţi place cartea? spuse bibliotecara. 

Kyle făcu un gest aprobator cu degetul mare spre cea 
mai apropiată cameră de luat vederi. 

— Supertare! Abia aştept să vad care-i faza cu liga aia 


de roscati. 
— A, da, spuse Dr. Zinchenko. O povestire fascinanta, 
am recitit-o chiar de curând. Prea bine, Kyle. II vom 


contacta pe fratele tau pentru a stabili daca poate fi 
considerat expert literar. Va dura un pic. 

— Nu e nicio graba, zise Kyle. Am o carte buna sa-mi 
tina companie. 

Kyle era absorbit de lectură, ajutându-l pe Holmes sa 
desluşească misterul ligii roscatilor, un tertip al unor 
spărgători de bănci pentru a-l face pe un domn roscat, 
proprietarul unei case de amanet, să-şi părăsească 
prăvălia, iar ei să poată săpa un tunel din subsolul său 
până în subsolul băncii de alături. Cam atunci îl întrerupse 
vocea  bibliotecarei,  smulgându-l din Londra si 
transportându-l înapoi în Ohio. 

— Îmi cer scuze că vă întrerup. 

Akimi, Miguel şi Sierra închiseră la rândul lor cărţile. 
Toată lumea avea priviri somnoroase, uşor buimace, căci 
toţi atipisera putin în fotoliile confortabile de lectură. 

— Ce e? spuse Kyle. 


— Putem sa vă facem legătura cu expertul solicitat, 
domnul Curtis Keeley. 

— Super! Cum procedam? 

— Puteţi discuta cu expertul vostru cinci minute pe 
ecranul computerului meu, din spatele biroului principal. 

Kyle se repezi spre biroul rotund din mijlocul sălii, cu cei 
trei colegi de echipă alergând în urma lui. 

— Consultatia începe... acum. 

Kyle îl vedea pe Curtis, aşezat în faţa computerului din 
camera lui. 

— Hei, Curtis! 

— Bună, Kyle. Cum stă treaba acolo? 

— Super! 

Fratele cel mare al lui Kyle, Mike, apăru scurt în cadrul 
uşii din spatele lui Curtis, scandänd: 

— Ky-le, Ky-le! luhuuu! 

Lui Kyle nu-i mai făcuse nimeni niciodată galerie. 

— Trebuie să dai tot ce ai mai bun! exclamă Mike 
privind peste umărul lui Curtis. Cine sunt ceilalţi? 

— Colegii mei de echipă, Miguel, Sierra şi Akimi, pe care 
o ştii. 

— Sunteţi o echipă? Bine gândit. Nici măcar eu nu pot 
câştiga un meci de fotbal fără ajutorul celorlalţi zece. 

— Aa, Mike? spuse Kyle. Curtis şi cu mine nu avem 
decât cinci minute la dispoziţie. 

— Tare! Eu mă car de-aici. Mergi la sigur, frate, la sigur! 

Mike părăsi camera mergând cu spatele şi lovind cu 
pumnii în aer în tot acest timp. 

— Mai aveţi patru minute, îi avertiza Dr. Zinchenko. 

— OK, Curtis, uite care-i întrebarea: ce au toţi autorii 
ăştia în comun? 

Kyle insira lista de statui în ordinea dispunerii lor. 

Curtis privi îndelung în obiectivul camerei web. 

Rămase aşa o vreme ce păru o veşnicie. 


Apoi clatina din cap. 
— Imi pare rau, Kyle, habar n-am. 


— Pe bune? Kyle era socat. Chiar nimic? 

— Păi, singura legătură pe care o vad e ca Thomas 
Wolfe a scris Priveste, inger, catre casa, iar Julian Barnes a 
scris Privind în soare. Ambele titluri au ceva cu „a privi”. 
Dar, în rest, cele două cărţi sunt complet diferite. La fel şi 
autorii. 

Kyle şi restul echipei continuară să privească ecranul, 
fără să răspundă. 

Până când Sierra începu să topaie entuziasmata. 

— Desigur, ştiam eu! 

— Timpul vostru a expirat, anunţă Dr. Zinchenko. 

— Aha, OK, zise Kyle înspre ecran. Mersi, Curtis. A fost 
chiar, aaa, folositor. 

— Chiar a fost! spuse Sierra, vizibil încântată, bătând 
uşor din palme, ca o focă politicoasă. 

Ecranul computerului se făcu iarăşi negru. 

— Care-i faza? întrebă Miguel. 

— Cred că ştiu cum să descifrez codul statuilor. 

— E un cod? zise Akimi. Cine-ar fi crezut? 

— O să dureze ceva, spuse Sierra. Şi am nevoie de un 
computer. 

— 0... K, spuse Kyle, cam şocat să o vadă pe Sierra atât 
de vioaie. Ne găseşti în sala de şedinţe. O să facem o listă 
cu restul cotelor Dewey din Biblionebunia, ca să fim 
pregătiţi mâine când se redeschid uşile, la ora zece. 

Pe când Sierra se instala la o masă de lucru, ceilalţi se 
întoarseră la Biblionebunie. 

— Ar trebui să întoarcem restul cartonaselor, ca să 
notăm toate cotele de pe ele, sugeră Kyle. 

— Bună idee, zise Akimi. 

Luă un cartonaş violet din teanc. 

Stai o tură era tot ce scria pe el. 

— Încearcă altă culoare, o îndemnă Miguel. 

Akimi întoarse un cartonaş albastru. 


De data aceasta, mesajul era Învârte din nou. Aşa ca 
Akimi intoarse toate cartonasele albastre, iar Miguel, toate 
cartonasele violet. 

Toate cartonasele violet erau cu Stai o tură, iar cele 
albastre, cu Invarte din nou. 

Kyle verificase teancurile rosii si maro. 

— Cele roşii zic „la un galben”, anunţă el. lar cele maro, 
„la un verde”. 

— Şi cele gri zic să alegi o culoare, spuse Miguel. Doar 
că în cazul lor e „Alege roz”. Cartonaşele bej sunt cu 
„Apucă un portocaliu”. 

— Deci ne rămân culorile pe care le-am jucat deja. 

Kyle întoarse un cartonaş galben. 

— „În rădăcina pătrată din 48 629,20271209...” 

— Poftim? spuse Akimi. 

— Stai un pic, zise Miguel. E o aplicaţie de calcule pe 
computerul ăsta. 

Kyle citi restul cartonasului: 

— „... găseşte jumătate din 4-40-30.” 

— Păi asta e din nou 2-20-15, interveni Sierra. 

— lar rădăcina pătrată din patruzeci şi opt de mii nu ştiu 
cât este 220.5203, spuse Miguel. Biblia Regelui lacob, pe 
care o avem deja. 

— Şi următoarele sunt la fel. Toate ne trimit la secţiunea 
Religie pentru a găsi versetul acela din Biblie. 

— Aceeaşi poveste şi cu cartonaşele verzi. Toate 
indiciile duc la Ciripituri, triluri şi fluieraturi. 

— lar cele roz duc la 027.4, spuse Kyle. Se pare că voiau 
să se asigure că vom reuşi să găsim Cunoaste-ti propria 
bibliotecă. 

— Ceea ce înseamnă că nu ne rămân decât atuurile, 
spuse Akimi şi examină teancul portocaliu. „Găseşte o 
rimă pentru tarte şi subcontracte, Marte si valize 
compacte, pancarte şi teorii abstracte.” 


— Sala de Arte si Artifacte, souse Miguel cu un oftat. 

— Unde, continua Akimi, trebuie sa gasim o rima pentru 
„Randy”, ,Mandy” si „brandy”. 

— Cuvantul ,,candy”, zise Miguel. 

— Deci jocul Biblionebunia era menit pana la urma sa ne 
ajute sa gasim doar cele patru indicii pe care le-am gasit 
deja. 

— Dar trebuie sa aflam mai multe cote, spuse Miguel. 

Însă Kyle îşi dădu seama de ceva. 

— De-asta ne-a zis Lemoncello că pauza asta este un 
bonus. Ştia că vom avea nevoie de o grămadă de timp 
pentru a descoperi o nouă sursă de cote. 

Chiar în clipa aceea, Sierra dădu buzna în cameră. 

— Fiţi atenţi! Am găsit o grămadă de cote noi! 

— Ce? exclamară Kyle, Akimi şi Miguel. Unde? 

— Pe tavan! 


— Trebuie sa vă uitaţi la Cupola Minunilor, spuse Sierra. 

— Cum? zise Kyle. 

Întreaga echipă se afla acum lângă sala de şedinţe B. 
Sierra nu mai fusese atât de veselă şi de emotionata de 
foarte mult timp. 

— Aa, Sierra? spuse Akimi. De ce ne sugerezi să 
rămânem cu gâtul intepenit holbându-ne la tavan? 

— OK. Asta e un joc pe care l-am mai jucat online. Se 
numeşte Care-i legătura? Eu vin cu o listă de autori şi tu 
trebuie să-ţi dai seama cum se leagă între ei prin titlurile 
cărţilor scrise de ei. 

— Uau, zise Akimi, mai degrabă sarcastic. Pare 
distractiv. 

— Chiar e. Dar, crede-mă, nu e uşor. 

— Ce-ai descoperit? întrebă Miguel. 

— Păi, dupa cum a zis şi Curtis. Thomas Wolfe a scris 
Priveşte, înger, către casă, iar Julian Barnes a scris Privind 
în soare. Şi de-aici am început să mă gândesc. Şi să caut 
online. Vladimir Nabokov a scris o carte intitulată Priveste-i 
pe arlechini. Susan Sonntag a scris Privind suferinţa 
celuilalt, iar Elias Canetti a scris Jocul privirilor. 

— Toate au ceva cu „a privi” în titlu, spuse Kyle. 

— Dar cum rămâne cu ceilalţi cinci? întrebă Akimi. Şi ei 
au scris cărţi cu „a privi”? 

— Nu, sunt puşi acolo pentru alt cuvânt. 

— Care? 

— Raymond Chandler a scris Fereastra de sus, iar Shel 
Silverstein a scris Căzând în sus. 

— Si Dr. Seuss? spuse Kyle. 

—O zi grozavă pentru hopa-sus. lar Booker T. 
Washington si Ken Kesey au carti cu titlurile Ridicati din 
sclavie, respectiv Zbor deasupra unui cuib de cuci, 
sugerând tot aceeaşi idee. 


— Deci cele zece statui ne transmit un mesaj, spuse 
Miguel. 

— Dap. „Priveşte în sus”. Sau „priveşte deasupra”. Sau 
„ridică privirea”. Si am ridicat privirea. Spre Cupola 
Minunilor. Acolo! Ai văzut? Şirul ăla de numere care tocmai 
a străbătut ecranul zecimalelor 200 sub Steaua lui David? 

— 220.5203, spuse Miguel. 

Akimi îi trase un ghiont lui Kyle. 

— E ca la codul ăla bonus pe care mi l-ai arătat în 
autobuz! 

— Desigur, spuse Kyle. Doar e vorba despre un joc 
Lemoncello. Întotdeauna sunt chestii secrete ascunse în 
locuri trăsnite. Bravo, Sierra! 

— Mersi, spuse ea, dându-şi seama cat de distractiv era 
să joace jocul ăsta cu prieteni adevăraţi, şi nu cu unii 
virtuali de pe internet. 

— Dar am găsit deja o dată cota aia de la 200 jucând 
Bibliomania. 

— Aşa este, spuse Kyle. Hai să fim atenţi la cotele pe 
care nu le avem din cartonaşe. 

Toată lumea îşi lungi gâtul, concentrându-se asupra 
amalgamului de imagini care survolau cele zece panouri 
de deasupra capetelor lor. 

— Uite că vine încă una. E de la 600. Chiar sub 
stetoscopul plutitor. 

— Am notat-o! spuse Kyle. 624.193. 

— Este! exclamă Akimi. 

— Sierra, eşti noul meu erou, spuse Kyle. Ne-ai salvat pe 
toţi. 

Sierra roşi. 

— Mulţumesc. 

— Titirezul, spuse Akimi. 

— Ce? zise Miguel. 


— E încă un indiciu. Şi jocul Biblionebunia ne-a indicat sa 
ne uităm la tavan. Pentru că, atunci când înfăţişează 
sistemul zecimal Dewey, Cupola Minunilor arată ca titirezul 
din joc, în variantă 3D supradimensionată. 

— Supertare, Sierra, spuse Miguel. Tare de tot. 

Sierra şi colegii ei rămaseră cu ochii fixati în tavan mai 
bine de-o oră. La 12.30 se întinseră într-un final pe podea, 
ca să nu rămână cu gâtul intepenit. 

Odată la cincisprezece minute, tavanul animat dezvăluia 
pe rând cote pentru toate sălile cu zecimale Dewey din 
bibliotecă. 

Pentru toate, în afară de una. 

lar apoi secvenţa se repeta. 

— Cum de nu e nicio cota pentru sala 300? întrebă 
Miguel. 

— Probabil pentru că e singura carte de care avem 
nevoie disperată, zise Kyle. 

— Lemoncello ăsta! bombăni Akimi. Mereu pus pe şotii. 


Privind peste balustrada etajului doi, in jurul orei doua, 
Andrew Peckleman o zări pe Sierra Russell rămasă singură 
tn sala de lectura. 

Andrew petrecuse seara la etajul doi, pierzand runda 
dupa runda la toate jocurile video pe care le jucase 
împotriva lui Charles. 

lar în tot acest timp, ideea de a pătrunde în sala de 
şedinţe B, pentru a „împrumuta” orice indicii ar fi adunat 
echipa lui Kyle, nu îi dăduse deloc pace. Trebuia să se 
revanşeze faţă de Charles pentru tot timpul pierdut cu 
Cartea junglei, din cauza fricii lui „stupide” de înălţime. 

Andrew îi promisese lui Charles că avea să facă tot ce îi 
stătea în puteri, iar acum voia să se ţină de cuvânt. 

— Dintre toţi membrii echipei Keeley, fata aia timidă 
care citeşte încontinuu ne-ar putea fi de folos ca să ne 
strecurăm în cartierul lor general, spusese Charles. Ai 
obervat ce foloseşte Sierra Russell ca semn de carte? 

— Nu, răspunse sincer Andrew. 

— Permisul ei de bibliotecă. Cu care poţi accesa desigur 
şi sala de şedinţe B. Găseşte o cale de a-l împrumuta. 

— Nu e ilegal? 

— Bineînţeles că nu. Doar suntem într-o bibliotecă. 
Oamenii împrumută cărţi tot timpul, nu-i aşa? 

— Da, dar... 

— Am apucat să-ţi spun ca am trei mii de prieteni pe 
Facebook? Şi două mii de followeri pe Twitter? Fiecare 
dintre ei va auzi ce fraier pămpălău eşti dacă nu faci 
chestia asta ca să asiguri victoria echipei noastre. 

Aşa că Andrew cobori la parter. 

Sierra, ca de obicei, citea o carte. 

Apropiindu-se de ea, Andrew observă o sclipire albă. 

Charles avea dreptate. Sierra chiar folosea permisul alb 
lucios pentru a marca pagina la care se oprise într-o carte. 

Se apropie de fotoliile de lectură, incredibil de moi. 


— E o carte buna? 

Fata tresări. 

— Hei, salut. Da, este. 

— Pot să ma aşez lângă tine? întrebă el strecurându-se 
într-un scaun de piele din faţa ei. Deci, ăă, ce citeşti? 

— Charles şi marele ascensor de sticlă de Roald Dahl. 

— Da, am auzit de cartea asta. Unde-i restul echipei 
tale? 

— S-au dus la culcare. Vor să se trezească devreme, 
înainte să se deschidă din nou uşile de la etajul întâi. 

— Da. Şi Haley, şi Charles au capitulat. Cred că am 
rămas doar noi, şoarecii de bibliotecă, nu? 

— De fapt, e destul de târziu, spuse Sierra. O să mă duc 
Si eu sus să... 

— Pot să arunc o privire? 

— Hm? 

— La cartea ta. N-am citit-o niciodată, deşi de obicei nu 
recunosc asta. 

— Oh, desigur. 

Sierra îi înmână cartea. 

— Mersi. 

Andrew frunzări paginile până la semnul Sierrei. 

— Nu ar fi tare dacă biblioteca asta ar avea un lift 
zburător, ca în filmul ăla cu Willy Wonka? Mai ales dacă l-ai 
putea folosi pentru a tásni prin acoperiş, la fel ca si 
Charlie. Ar fi o evadare supertare din bibliotecă, nu? 

— Cred că da. _ 

Acela fu momentul în care Andrew făcu rocada. lsi 
strecură permisul în cartea Sierrei, iar pe al ei îl ascunse în 
palmă. 

Charles ar fi fost mândru de el! 

— Ai citit cumva Familia din lift? întrebă el, închizând 
cartea. 

— Nu, nu cred. 


— E despre o familie care locuieşte într-un lift dintr-un 
hotel din San Francisco. Poţi spune că povestea e la 
înălţime, în mare parte! 

Andrew începu să râdă în hohote, căci era unul dintre 
cele mai bune bancuri pe care le ştia. Sierra chicoti cu 
jumătate de gură. Andrew îi înapoie atunci cartea. 

Deasupra lor, Cupola Minunilor risipi afişajul sistemului 
zecimal Dewey cu un efect caleidoscopic. Infatisa apoi un 
dormitor în nuanţe intense de verde, cu două ferestre cu 
rame roşii şi vedere spre cerul unei nopţi înstelate cu Lună 
plină. 

Tavanul se transformase în dormitorul iepuraşului din 
Noapte bună, Luna’”?. 

O doamnă iepurică în vârstă, într-o rochie albastră 
ponosită, apăru topaind în sala de lectură, urmată de două 
pisici. 

— Super, încă o hologramă tâmpită. 

— Mie mi se pare drăguță, spuse Sierra. 

— Sss, spuse iepurica. Noapte buna, sosetica. Noapte 
bună, bavetica. Noapte buna, Sierra. 

— Noapte buna, iepurico. 

Sierra isi lua cartea si urca la etaj. 

— Noapte buna, Andrew, spuse iepurica. 

— Da, cum Sa nu. 

Andrew vari în buzunar permisul şterpelit. Deocamdată 
nu putea face nimic cu el. Nu atâta timp cât cei care 
manevrau iepuroaica holografică erau în spatele camerelor 
de supraveghere. 

Dar la primele ore ale dimineţii... 

— Noapte bună, iepurică dragutica, strigă el. 

Apoi mormăi printre dinţi: 

— Mâine dimineaţă vedeţi voi, o sa muriti de frică. 


11 Celebră carte pentru copii, scrisă de în 1947 de Margaret Wise 
Brown (n. Tr.). 


Trezindu-se devreme a doua Zi, Kyle porni direct spre 
sala de lectura. 

Era opt si un sfert. Salile cu zecimale Dewey aveau sa se 
deschidă peste o ora şi patruzeci şi cinci de minute. 

Kyle era în al nouălea cer. 

Sierra Russell, pe de altă parte, citea într-un fotoliu 
confortabil. 

— Hei, spuse Kyle. 

— Bună, răspunse Sierra, înăbuşindu-şi un căscat. 

— Ai citit toată noaptea? 

— Nu. M-am dus la culcare pe la două. Dar azi când am 
coborât am găsit un teanc nou de cărţi pe birou. 

— Pe bune? Ce-ai găsit? 

— Cinci exemplare din cartea asta. 

Îi arătă lui Kyle cartea din mână. Era A unsprezecea oră: 
un mister straniu. 

— E o carte cu rime şi poze despre elefantul Horace, 
care dă o petrecere în ziua în care împlineşte unsprezece 
ani şi cineva îi fură mâncarea. Paginile sunt intesate cu 
mesaje secrete şi coduri de descrifrat. 

— De ce se numeşte A unsprezecea ora? 

— Petrecerea trebuia să aibă loc la unsprezece 
dimineaţa. Dar din moment ce le-a fost furată mâncarea... 

— Unsprezece dimineaţa, râse Kyle. 

— Ce? 

— A unsprezecea oră! În ultimul moment posibil, spuse 
Kyle ridicându-şi privirea spre Cupola Minunilor. Pe cat 
punem pariu că, la ora unsprezece fix, indiciul de care 
avem cea mai mare nevoie va apărea în secţiunea 300? 

Sierra zâmbi. 

— Deci cartea cea nouă este un indiciu despre un alt 
indiciu. 

— Aşa cred. Ai mâncat de dimineaţă? 

— Nu încă. 


— Atunci ce mai aştepţi? spuse Miguel dând buzna în 
sală. Astăzi este ziua cea mare. Avem nevoie de energie 
pentru sprintul final. 

— Miguel are dreptate, spuse Akimi, coborând treptele 
scării în spirală. 

— Dar, zise Kyle celorlalţi din echipă, Sierra tocmai şi-a 
dat seama când o să primim marele indiciu pentru 300. 

Făcu semn către cartea cu ilustraţii: 

— În ultimul moment posibil. 

— Ce? spuse Akimi. La 11.59? 

— Pe-aproape. La ora unsprezece. 

— Super! zise Miguel. Trebuie să fie un indiciu tare de 
tot. 

Kyle şi colegii săi intrară în cafenea, unde o găsiră pe 
Haley Daley la masă, mâncând o jumătate de grepfrut şi 
privind pierdută la pereţii de sticlă cu vedere spre rotondă. 

— Bună, Haley, spuse Kyle. Cum îţi merge? 

— Aşa şi-aşa. Tie? 

— Bine. Nu contează că vom câştiga sau nu, ne distrăm 
de minune. 

— Noi suntem aia de gaşcă, zise Akimi. 

— Voi chiar vá impácati bine, nu? 

— O, da, zise Sierra. Nu m-am mai distrat aşa tare de 
când aveam şase ani. 

— Pe bune? 

— Care-i problema, Haley? spuse Akimi. Lucrurile nu 
stau tocmai pe roze în Echipa Charles? 

— E OK, oarecum. Adică am adunat împreună nişte 
indicii bune, gen... 

— Păi, spuse Miguel, dacă ai chef la un moment dat să 
schimbi tabăra, echipa noastră e mereu în căutare de noi 
membri. 


— Pot sa fac asta? Pur si simplu sa trec de partea 
voastra? Cu toate ca stiu tot ce-a facut Echipa Charles 
toata ziua de ieri? 

— Cred ca da, spuse Kyle. Adică nu era nimic în 
regulament despre echipe. 

— Ce? spuse Haley. Şi Andrew e în echipa cu voi acum? 

— Nu, spuse Kyle. 

Haley incuviinta, făcând semn către ferestrele din 
spatele lui Kyle. 

— Atunci de ce tocmai şi-a folosit permisul ca să intre în 
sala voastră de şedinţe? 


Traversând în goană podeaua lucioasă de marmură, 
Kyle şi echipa lui, urmaţi de Haley, năvăliră în sala de 
şedinţe B. 

Andrew Peckleman era aplecat asupra unui carnetel, 
notând tot ceea ce era scris pe pereţi. 

— Hei! strigă Akimi. Ce faci aici? Asta se cheamă ca 
trişezi! 

Andrew se întoarse spre ei. 

În spatele ochelarilor cu rame groase, avea ochii cât 
cepele. 

— Aaa... se bâlbâi el. Ati lăsat uşa deschisă. 

— N-am lăsat nicio uşă deschisă, spuse Kyle extrem de 
calm, în ciuda faptului că ar fi vrut mai degrabă să-l 
strângă de gât. Uşa se încuie automat, am verificat. 

— lar eu am verificat din nou uşa înainte să mă culc, 
spuse Miguel. 

Kyle fu surprins să afle asta. 

— Chiar ai făcut asta? 

— Cum să nu, frate? Doar de-asta suntem colegi de 
echipă. 

Se loviră pumn în pumn. 

— Oricum n-aveţi nimic, în afară de o listă tâmpită de 
cărţi tâmpite şi un verset tâmpit din Biblie. 

— Un verset pe care ai face bine să-l înveţi pe dinafară, 
domnule Peckleman, răsună vocea domnului Lemoncello, 
al cărui chip acoperea acum peretele-ecran. „Să nu furi.” 

Domnul Lemoncello purta o peruca alba carliontata şi o 
robă lungă neagră. Arata ca un judecător englez. Batu cu 
un ciocănaş de cauciuc în birou, ce scoase un sunet 
asemănător cu cel al unei perne cu parturi. 

— Toată lumea, urmati-ma vă rog în Sala de Lectura 
Rotonda. Imediat! 

Copiii părăsiră sala de şedinţe. În sala de lectură il 
văzură cu mare uimire pe domnul Lemoncello aşezat la 


biroul din centru. Nu era o holograma. Era chiar el, în 
carne şi oase. 

Charles, numai zâmbet, îşi făcu apariţia coborând lent 
una dintre scările în spirală. 

— Bună dimineaţa tuturor, salută el voios. De unde 
atâta agitaţie? Am pierdut ceva? 

— Nimic, în afară de faptul că tovarăşul tău Andrew 
încerca să trişeze, spuse Miguel. 

— Ce? Bună dimineaţa, domnule Lemoncello. Nu mă 
aşteptam să vă găsesc aici, în bibliotecă. Nu este cumva 
ziua dumneavoastră de naştere astăzi? 

— Ba da, Charles. Şi nu mi-aş dori să fiu nicăieri 
altundeva de ziua mea decât într-o bibliotecă, înconjurat 
de cărţi. Asta dacă nu cumva aş putea fi pe o punte spre 
Terabithia’. 

— Da, trebuie sa recunosc, aratati superbine. Ati lucrat 
cumva la sala? 

— Nu, Charles, am lucrat în sală, unde voi lucra şi astăzi. 

— Nu înţeleg... 

— Astăzi voi lucra aici, în sala de lectură, în bibliotecă, 
supraveghind ultimele ore ale competiţiei. 

— O, nu cred că au mai rămas câteva ore, spuse 
Charles. N-aş vrea să mă laud, dar suspectez că unii dintre 
noi vor pleca acasă foarte curând. 

— Intr-adevár. De exemplu, domnul Peckleman. El va 
pleca chiar acum. 

— Cee? întrebă Peckleman văicărindu-se. De ce? 

— Pentru ca ai trisat. Ai incercat sa furi informatiile 
pentru care cealalta echipa a muncit din greu. 

Peckleman privi panicat fn jur. 


12 Aluzie la cartea Punte spre Terabithia, de Katherine Paterson, 
aparuta la Editura Corint, Bucuresti, 2007 (n. Red.). 


— Nu-i vina mea, a fost ideea lui Charles, se smiorcai el, 
ridicând agitat braţul si arătându-l pe Charles cu degetul. 
El mi-a spus s-o fac. El m-a pus! 

— Domnule Peckleman, vă rog sa păşiţi spre banca 
acuzării, care în cazul de fata este acest birou. Arátati-mi 
permisul pe care l-aţi folosit ca să intraţi în sala de şedinţe 
B. 

Cu stânjeneală, Andrew îi înmână permisul. 

— Vă numiţi Sierra Russell? 

— Nu, spuse Andrew cu privirea în pământ. 

— Mi-a furat permisul? întrebă Sierra. 

Deschise ultima carte de care se apucase şi scoase 
permisul pe care îl folosea ca semn. 

— Al cui este permisul ăla, Sierra? întrebă Charles. 

— Al lui Andrew Peckleman. 

— Aha! spuse Charles. Le-a inversat. Smecheria clasica! 

— Pentru ca aşa mi-ai zis, spuse Peckleman. 

— Pe bune? zise Charles cu dispreţ în glas. Cum iti 
permiti să vii cu asemenea acuzaţii scandaloase? Ai vreo 
dovadă? 

— Nu am nevoie de nicio dovadă. M-ai intimidat ca să 
fur permisul Sierrei! 

Domnul Lemoncello lovi din nou cu ciocănaşul în birou. 

— Şi aşa se sfârşeşte povestea lui Andrew şi a zilei celei 
groaznice, oribile, foarte proaste, bune de nimic. 

O hologramă a doamnei iepurica din Noapte bună, Lună 
topai sus pe biroul din mijlocul sălii circulare. 

— Noapte bună, Andrew, spuse iepurica. Timpul tau 
alături de noi a luat sfârşit. 

Cei doi agenţi de pază, Clarence şi Clement, se iviră 
pentru a-l însoţi pe Andrew Peckleman afară din clădire. 

— Domnule Lemoncello? spuse Sierra. Doriţi să vă 
predau permisul lui Andrew? 


— Nu, mulţumesc. Permisul este acum proprietatea 
Echipei Kyle. 

Haley Daley ridică mâna. 

— Da, Haley? 

Kyle observă privirea necruțătoare pe care Haley i-o 
aruncase lui Charles. 

— Cu ce te pot ajuta, draga mea? întrebă domnul 
Lemoncello. 

— Păi, voiam să vă zic, dacă nu aveţi nimic împotrivă, că 
aş vrea să trec în echipa lui Kyle Keeley. 


— Badabum! zise domnul Lemoncello fluturándu-si 
bratele ca un magician. Bum-bum! Acum esti in echipa lui 
Kyle Keeley. 

— Haley? izbucni Charles. Cum ma poti abandona? 

— Aşa cum l-ai abandonat tu pe Andrew. 

— Aa, asta înseamnă că primim şi permisul ei de 
bibliotecă? întrebă Kyle. 

— Întocmai. Plus orice altă informaţie pe care Haley va 
dori să o împărtăşească cu voi. Aşa că, Charles, te întreb 
pe tine: ai dori să renunti la echipa ta şi să te alături lui 
Kyle? 

— Poftim? 

— Ştii tu, toţi pentru unul şi unul pentru toţi. 

— Domnule, cu tot respectul, poate că asta a mers 
pentru ăia trei muşchetari dintr-o poveste inventată, dar, 
îmi pare rău, nu aşa merg lucrurile în lumea reală. Aici e 
fiecare pentru el. La ce mai e bun un premiu, când toată 
lumea îl câştigă? 

— Înţeleg. Dar Haley ştie toate indiciile pe care le-ai 
adunat. 

— Într-adevăr, domnule. Însă nu cred că ea înţelege ce 
înseamnă vreunul dintre ele. 

Kyle văzu cum, la auzul acestor cuvinte, domnul 
Lemoncello strâmbă nemulţumit din nas. 

— Glumeam doar, spuse Charles, care probabil 
observase şi el nasul domnului Lemoncello strambandu-se 
deloc prietenos. 

— O, înţeleg. La fel ca gluma aceea despre un băiat pe 
nume Charles. Teribil de amuzant. Adu-mi aminte să ţi-o 
spun la un moment dat. În fine, fie cum o fi, consider că e 
cazul să primeşti câteva indicii în plus pentru a compensa 
faptul că toţi colegii tăi de echipă par să fi fost eliminaţi 
sau să se fi răzgândit, spuse domnul Lemoncello, 


scotocind sub masa si scotand un plic alb. Acesta, Charles, 
este doar pentru tine. 

Charles facu un pas in fata si lua plicul. 

— vă mulțumesc. Foarte generos din partea 
dumneavoastră. 

— Ştiu. Îmi poţi pune, de asemenea, o întrebare. Dar, te 
rog, nu pierde vremea întrebându-mă unde este cealaltă 
ieşire. Pentru că nu ştiu. 

— Nu ştiţi? rosti Kyle înainte ca Charles să poată scoate 
un cuvânt. 

— N-am nici cea mai mică idee. Tot jocul a fost creat de 
bibliotecara mea şefă, Dr. Yanina Zinchenko, ca dar de 
ziua mea. 

— Dar, zise Akimi, aţi putea să o întrebaţi pe Dr. 
Zinchenko pe unde se iese, nu-i aşa? 

— Akimi Hughes? Eşti unul dintre acei copii care citesc 
ultimul capitol dintr-o carte pentru a afla cum se termină? 

— Nu, dar... 

— Foarte bine. E mult mai distractiv atunci când finalul 
rămâne o surpriză. Dr. Zinchenko este singura care ştie pe 
unde se iese din această clădire fără a declanşa tot felul 
de alarme de incendiu. Toate indiciile pe care le-am 
transmis personal pe parcursul jocului au urmat scenariile 
Yaninei Zinchenko. 

— OK, spuse Charles. lată întrebarea mea... 

Domnul Lemoncello ridică o mână. 

— Înainte să pui întrebarea, te avertizez. Adversarii tăi 
vor putea auzi, de asemenea, răspunsul. 

— Bine. De ce pe noptiera din apartamentul 
dumneavoastră privat aveţi cartea Din dosarele încurcate 
ale doamnei Basil E. Frankweiler de E.L. Konigsburg? 

— Pentru că atunci când eram de vârsta ta, doamna 
Tobin, bibliotecara mea, mi-a făcut-o cadou. 

Miguel ridică mâna. 


— Da, Miguel? 

— Avem si noi dreptul la o întrebare-bonus? spuse el 
politicos. 

— Nu, zise domnul Lemoncello. Totuşi veţi aveţi dreptul 
la un răspuns-bonus, pe care Charles, desigur, îl va auzi şi 
el. Răspunsul vostru bonus este: chiparos, ienupăr, 
jneapan. 

— Trei specii de conifere? intreba Charles pentru a se da 
mare - si pentru a le atrage atentia celor din echipa lui 
Kyle ca raspunsul lor bonus nu le conferea niciun fel de 
avantaj. 

— Mi se transmite ca este corect, zise domnul 
Lemoncello atingându-şi casca din ureche. 

Scotoci din nou sub masă, iar de data asta scoase o 
clepsidră înaltă de un metru, o versiune gigantică a 
clepsidrelor roşii de plastic pe care le găseai în cutiile 
multor jocuri de-ale lui. 

O întoarse. 

— Este varianta XXL, cu durata de trei ore, spuse el, iar 
nisipul începu să se scurgă. Acum este ora nouă fix şi vă 
rămân trei ore pentru a găsi ieşirea din bibliotecă. Succes! 
Şi fie ca cea mai bună echipă sau - în cazul lui Charles - 
cea mai bună tentativă solo să câştige! 


— Hai sa vedem ce fel de indicii-bonus adevarate ne va 
servi domnul Lemoncello astazi, rosti Charles in sala goala 
de sedinte. 

Chiar nu era deloc deranjat de ideea de a fi pe cont 
propriu. Asta însemna că nu trebuia să-şi împartă premiul 
cu nimeni când avea să câştige. 

Câştigătorul câştiga totul. 

Perdantii pierdeau totul. 

Ăsta era de fapt stilul lui. 

lar Charles ştia că avea să câştige. 

La urma urmei, cei din familia Chiltington nu pierdeau 
niciodată. 

Nici măcar atunci când iroseau ocazii, cum fusese 
întrebarea despre cartea cu Cazurile încurcate, care se 
dovedise complet de prisos. Domnul Lemoncello era doar 
un naiv sentimental, la fel ca şi Kyle Keeley. Cartea aceea 
se afla acolo numai pentru că draga lui bibliotecară i-o 
dăduse nătărăului cadou când era de vârsta concurenţilor. 
Ce să spun! Mare scofală! 

Și ce mai era şi aiureala aia cu coniferele? 

N-avea nicio noimă. 

Deschizând plicul sigilat, Charles găsi două cartonaşe cu 
siluete. Amândouă erau numerotate, în cazul în care 
Charles nu-şi putea da seama din ce cărţi proveneau. 


Bebelus? se gandi Charles. Nu. Taras-grapis! 
Examina al doilea cartonas. 


Șase plus opt? Ce insemna numărul paisprezece atunci? 

Asta era chiar dificilă. 

Charles decise să aşeze cele două piese în locurile 
corespunzătoare din puzzle, să vadă dacă le putea 
interpreta mai uşor. 


Lui Charles nu-i lipsea decat un singur indiciu, in rest 
avea tot. 

— Ajungi afara lesne pe unde au patruns taras-grapis 
LACUNA din spate paisprezece. 

Nu. Nu avea niciun sens. 

De fapt, era sigur doar în privinţa primelor două rânduri: 
„Ajungi lesne afară pe unde au pătruns din spate”. 

Pe unde şi cine? Cum adică din spate? Din spatele 
clădirii? Oare chiar asta arăta imaginea cu fotbalistul? 

Provenea din cartea cu Johnny Unitas. Poate Johnny 
Unitas jucase pe vremea când domnul Lemoncello era de 
vârsta lui Charles şi marcase paisprezece eseuri? Dar cum 
se lega asta de clădirea băncii Gold Leaf? 

Ar putea fi ultima parte „din joc de fotbal”? 

Sau dacă Andrew Peckleman avuse dreptate şi numărul 
NOUĂSPREZECE era de fapt indiciul cartonaşului cu 
jucătorul de fotbal? Asta ar face ultima parte „din 
nouăsprezece...” CE? Sezoane? Eseuri? 

Charles clătină din cap. Ştia că fraza nu avea să aibă 
sens până ce nu completa şi al treila rând, cel care avea 
un cuvânt lipsă: PĂTRUNS, TÂRÂŞ-GRĂPIŞ, LACUNĂ. 

Nu. 

Dacă imaginea lipsă era un şarpe? Atunci un şarpe ar fi 
pătruns taras. 

Stai putin, singura carte din vitrina cu recomandări pe 
care nu o găsise încă nimeni era Istoria infractorilor din 
Ohio: Cei mai temuti tâlhari, hoţi şi bandiți din Buckeye 
State de Clare Taylor-Winters. Imaginea lipsă trebuia să 
reprezinte un infractor. 

Acea ultimă carte lipsă i-ar fi spus probabil lui Charles 
cine s-a strecurat în bancă şi, mai ales, pe unde. Oare asta 
se petrecuse în urmă cu nouăsprezece ani? 

Charles îşi dădu seama că avea nevoie de ajutor. 


Era momentul sa se foloseasca de varianta Intreaba un 
Expert. 

ÎI pufni râsul. 

Charles ştia exact cine era cel mai mare expert în 
biblioteci din toată America, dacă nu chiar şi din lume. 
Cineva mult mai important decât Dr. Yanina Zinchenko. 

Kyle Keeley şi ceilalţi din gaşca lui nu aveau nicio şansă. 


Avid sa afle tot ce se putea in ultimele minute dinaintea 
redeschiderii usilor cu zecimale Dewey, Kyle o asculta 
atent pe Haley Daley relatând în detaliu tot ce aflase din 
Echipa Charles. 

Între timp, Akimi adăugă permisele lui Andrew şi Haley 
la socoteală, notând titlurile de pe spate pe perete. 

— E vorba despre un puzzle cu pictograme, spuse Haley. 
E ca un joc de memorie sau ca emisiunea aia veche de la 
televizor, Concentrarea. 

— Am jucat şi noi o chestie de genul ăsta, spuse Miguel. 
Un rebus. 

— Da. Până acum sunt sigură ca zice ceva de genul 
„Ajungi lesne afară pe unde au pătruns bandiții”. 

— „Să nu furi”, zise Kyle, cu degetul pe versetul pe care 
îl găsiseră în camera 200. Şi asta e o aluzie la bandiți. 

— Şi mierla, spuse Sierra. Şuiera ca o sirenă de poliţie. 

— Pe urmele unor banditi! 

— Stati un pic, zise Miguel. Cum rămâne cu Willy 
Wonka? Existau infractori în fabrica de ciocolată? 

— Nu, spuse Sierra. 

— Şi cum rămâne cu asta? zise Akimi, arătând spre lista 
de permise. Am adăugat permisele noi, dar tot nu mi se 
pare să aibă vreun sens. 

CARTI/AUTORI DE PE SPATELE 

PERMISELOR DE BIBLIOTECA 

#1 Miguel Fernandez 

Întâmplări neobişnuite de Jules Verne/Nopti albe de F.M. 
Dostoievski 

#2 Akimi Hughes 

O mie si una de nopti/Nouá povestiri de J.D. Salinger 

#3 Andrew Peckleman 

Șase personaje în căutarea unui autor de Luigi 
Pirandello/Opt verişori de Louisa May Alcott 

#4 Bridgette Wadge 


Peter Pan de J.M. Barrie/Războiul ciocolatei de Robert 
Cormier 

#5 Sierra Russell 

Iliada de Homer/Noi de Evgheni Zamiatin 

#6 Yasmeen Smith-Snyder 

Inima de cerneala de Cornelia Funke/ Un erou al 
timpului nostru de Mihail Lermontov 

#7 Sean Keegan 

Scoala nopții de Deborah Harkness/ lepurele de catifea 
de Margery Williams 

#8 Haley Daley 

O regina pe esafod de Hilary Mantel/Emil si detectivii de 
Erich Kastner 

#9 Rose Vermette 

Un spion desăvârşit de John le Carré/ Alice în Tara 
Minunilor de Lewis Carroll 

#10 Kayla Corson 

Insula comorilor de R.L. Stevenson/ Numele trandafirului 
de Umberto Eco 

#11 POSESOR NECUNOSCUT/CHARLES CHILTINGTON 

#12 Kyle Keeley 

Aventurile baronului Münchausen de Rudolf Erich 
Raspe/O tolbă plină cu săgeți de Jeffrey Archer 

— Mamă! exclamă Haley. Ce aiureală! 

— Mie-mi spui?! zise Akimi. 

— Nu cred că e vorba despre alt joc cu autori şi titluri, ca 
statuile de sub Cupola Minunilor, spuse Sierra. 

— Poftim? întrebă Haley. 

— E o poveste lungă, spuse Miguel. O păstrăm pentru 
mai târziu. 

— Am avea nevoie, interveni Kyle, de un fel de indiciu 
care să ne spună cum să interpretam lista asta. Tineti 
minte ce-a zis Dr. Zinchenko la începutul jocului? 


„Permisele voastre sunt cheia voastră universală.” Indiciul 
asta este cel mai important. Trebuie să-l descrifrăm. 

In acea clipă, domnul Lemoncello vâri capul pe uşă. 

— Salutare, sper ca nu deranjez. Au mai rămas doar 
douăzeci de minute până la deschiderea uşilor. Se 
încumetă vreunul dintre voi la o Provocare Extremă? 


— In caz că ati uitat, zise domnul Lemoncello, 
Provocările Extreme sunt extrem de dificile şi câteodată 
extrem de periculoase. 

— Charles va accepta şi el o provocare? întrebă Akimi. 

— Posibil. O să-l întrebşi pe el. 

Domnul Lemoncello renuntase la costumul de judecător 
pentru un soi de costum de spărgător - pantaloni negri, 
pulover cu guler în dungi şi o beretă neagră pe-o ureche. 

— Costumul ăsta e un indiciu? întrebă Haley. Pentru că 
se potriveşte cu tema banditilor. 

— Nu ştiu. Dar Dr. Zinchenko mi-a spus să îl port pentru 
marea finală. Vom avea parte de o mare finală? 

— Poate cu Charles, mormái Kyle. Noi suntem cam 
blocaţi. 

— Cel puţin până la ora unsprezece, adăugă Sierra. 
Atunci va apărea un indiciu important pe tavan. 

— Chiar aşa? se miră domnul Lemoncello. Dr. Zinchenko 
chiar ştie cum să ne ţină în suspans. 

— Hai să facem Provocarea Extrema, zise Haley. Ce- 
avem de pierdut? 

— Aă, tot jocul, spuse Akimi. 

— Nu toţi dintre noi, spuse Kyle. Voi accepta eu 
provocarea. Doar sunt căpitan, nu-i aşa? 

— Eşti căpitan? întrebă Haley. 

— Am avut alegeri, zise Akimi. leri. 

— Aha, tare. 

— Dar, Kyle, spuse Miguel, dacă o dai în bară cu 
Provocarea Extremă, ai să pierzi, frate. 

— Nu şi dacă echipa mea va câştiga. 

— Nu, spuse domnul Lemoncello. Dacă pierzi, Kyle, chiar 
pierzi. Nu vei avea dreptul să imparti premiul cel mare. 

— Bine. 

— Merg cu tine, zise Haley. 

— Ba, deloc, spuse domnul Lemoncello. 


— Trebuie sa merg. Uite ce e, amandoi stim ca as fi un 
reprezentat extraordinar pentru jocurile dumneavoastra si 
restul, dar nu pot doar sa ma agat de tot ce-au descoperit 
Kyle si echipa lui. Trebuie sa-mi castig locul in echipa asta. 

— Îmi pare rău, Haley, dar Provocările Extreme sunt 
mereu pe cont propriu şi aşa vor rămâne. 

— Dar... 

Domnul Leoncello ridică ferm mâna. 

— Fără niciun „dar”. Kyle trebuie să înfrunte provocarea 
aceasta singur. Cu toate astea... 

— Da? 

— Voi îl puteţi urmări pe ecrane şi îi puteţi face galerie 
prin sistemul de interfon. Eşti majoretă, nu-i aşa, Haley? 

— Dap, răspunse Kyle în locul ei. Dar mie nu mi-a făcut 
niciodată galerie. 

— Promit să-ţi fac galerie acum. 

— Excelent, spuse domnul Lemoncello. Apropo, Kyle, nu 
există cale de întoarcere odată ce-ai acceptat provocarea. 

— În regulă, zise Kyle. Să-i dăm drumul. 

— Haide, Kyle, hai! strigă Haley. 

Akimi tresări. 

— Aa, data viitoare anuntá-ne înainte să te apuci să 
strigi... te rog! 

— Scuze. 

Domnul Lemoncello îşi atinse din nou casca din ureche. 

— lată Provocarea ta Extrema. Dr. Zinchenko îmi 
transmite: 

— Răspunsul căutat... 

Se întrerupse ca să asculte. 

— ... cheia mesajului codat... 

Este o cutie cu amintiri cu un conținut fără dezamăgiri. 

— Ce? 

Domnul Lemoncello ridică din umeri. 


— Scuze. N-am scris eu versurile astea, ci doar le-am 
recitat, nu mi-a fost greu. Stati asa. Nu s-a terminat: 

Uita de Revolutia Industriala 

Prima mea idee e solutia fara-ndoiala. 

Nimeni nu scoase o vorbă. 

Domnul Lemoncello duse din nou degetul la ureche şi 
continuă: 

— lar acum urmează şi un addendum. 

— Un ce? 

— O completare de ultimă oră: 

Cutia a fost aici, 

Acum este acolo, 

Bietul Kyle, nu se ştie care-ţi va fi soarta cea nouă. 

Preţ de câteva clipe, domnul Lemoncello rămase cu un 
zâmbet larg întipărit pe chip. 

— Asta-i tot? zise Kyle. 

— Da. Găseşte obiectul căutat înainte să se deschidă 
uşile de la etajul întâi şi-l vei putea păstra. În caz contrar, 
Kyle, vei fi eliminat din joc, iar echipa ta, din cauza unei 
serii de întâmplări nefericite, va fi nevoită să continue fără 
tine. Succes! Ai la dispoziţie cincisprezece minute. 

Domnul Lemoncello părăsi încăperea. 

— Frate, zise Miguel clătinând din cap. Te-ai fript. 

— Stai o clipă, zise Haley. Cred că ştiu despre ce vorbea 
domnul Lemoncello! 

— Ştii? exclamă Kyle. 

— Ar fi cazul să ştiu. E sunt cea care a mutat-o chestia 
asta de aici acolo! 


— Ei bine, Charles, souse domnul Lemoncello. Ai vrea sa 
apelezi la vreuna dintre variantele ajutatoare care ti-au 
rămas? Poate o Provocare Extrema? Sau Întreabă un 
Expert? 

— Într-adevăr, spuse Charles. Si, permiteti-mi să vá 
spun, este foarte amabil din partea dumneavoastră să 
veniţi aici şi să mă întrebaţi personal. 

— Pai, stă să plouă cu chiftele şi nu aveam ceva mai bun 
de făcut, zâmbi cu subinteles domnul Lemoncello. 

— Ce vreţi să spuneţi? 

— Nimic. Câteodată îmi zboară mintea spre o călătorie 
pe mare cu Zori-de-Zi. Aşadar, ce variantă ajutătoare vrei 
să foloseşti? 

— Întreabă un Expert. 

— Prea bine. Roag-o pe doamna Tobin la biroul principal. 
Eu mă voi retrage în biroul meu pentru a monitoriza 
Provocarea Extremă a lui Kyle. 

— El cu ce se ocupă? 

— Incearca să ţi-o ia înainte. Pe curând! 

Domnul Lemoncello salută săltându-şi bereta, se răsuci 
pe-un călcâi şi porni în direcţia unuia dintre rafturile din 
capătul opus al Rotondei. 

Charles îl urmări cu privirea cum împinge capul unei 
statuete şi scoate astfel la iveală un buton roşu pe care îl 
apăsă. O secţiune din raftul din faţa sa se deschise ca o 
uşă. Domnul Lemoncello dispăru în spatele ei. 

Charles se repezi la biroul din mijlocul Sălii de Lectură 
Rotonda. 

— Doamnă Tobin? strigă el bătând din palme. Doamnă 
Tobin, haideţi odată! Mă cam grăbesc. Uşile de sus se 
deschid în treisprezece minute. Doamnă Tobin? 

Bibliotecara holografică apăru într-un final. 

— Bună dimineaţa, CHARLES. Cu ce te pot ajuta? 

— Am nevoie să întreb un expert. 


— Prea bine. Cu cine doresti sa te consulti? 

— Cu cineva care chiar ştie cum stau lucrurile într-o 
bibliotecă. 

— Dacă de asta ai nevoie, CHARLES, atunci te pot ajuta 
chiar eu. 

— Am nevoie să vorbesc cu unchiul Jimmy. 

— Unchiul Jimmy? Ai putea fi mai precis? 

— Da, bineînţeles. James F. Willoughby al treilea. 

— Celebrul James F. Willoughby al treilea? 

— Chiar el. 

— Bibliotecarul-şef al Bibliotecii Congresului din 
Washington DC este unchiul tău? 

— Întocmai. Dacă fratele mamei mele, unchiul Jimmy, 
cel mai mare bibliotecar din America, nu mă poate ajuta 
să găsesc cartea de care am nevoie, atunci nimeni nu mă 
poate ajuta! 


— Cutia cu amintiri este jos, in Teancuri, îi spuse Haley 
lui Kyle. 

Prin urmare, Kyle o zbughi spre subsol. Pivnita, pe cat 
de lungă, pe atât de lată, era exact aşa cum şi-o amintea: 
plină de rafturi ordonate până în tavan. 

Kyle privi spre cea mai apropiată cameră de 
supraveghere. 

— Şi acum, încotro? 

— Am ascuns-o în capătul opus, se auzi vocea lui Haley 
din boxele din tavan. Pe un raft, lângă masinária aceea 
sinistră de triere a cărţilor. 

Kyle înaintă pe culoarul central. 

Brusc, un raft greu de metal se ivi huruind din dreapta 
lui, alunecând ca şi cum ar fi fost pe rotile. 

— Ai grijă! strigă Haley. 

Raftul încetini zgomotos, oprindu-se în cele din urmă şi 
blocând accesul lui Kyle. 

— la-o la stânga, sugeră Miguel. 

Întreaga echipă îl încuraja. 

Kyle coti la stânga. 

Un alt raft i se puse în cale. 

— Dă-te înapoi! strigă Akimi. 

Raftul se opri la doar câţiva centimetri de picioarele lui 
Kyle. 

— Kyle? Eşti bine? 

— Da. 

— Seamana cu labirintul de la sfârşitul Turnirului Celor 
Trei Vrăjitori, spuse Sierra. 

— Ce? 

— Volumul al patrulea din Harry Potter. Pocalul de Foc. 

— A, da. Şi pe-asta trebuie s-o citesc. 

Kyle îşi dădu seama, bineînţeles, că tocmai descoperise 
partea cea mai „extremă” a Provocării sale Extreme. 
Fiecare dintre rafturile mobile imense era intesat de cutii 


grele de carton, carti si cosuri metalice pentru depozitare. 
Probabil fiecare raft cantarea cateva tone. Daca s-ar fi 
aflat in locul nepotrivit, la momentul nepotrivit, atunci 
cand un raft se ivea dintr-o parte, ar fi putut sa fie turtit ca 
o clatita sub un buldozer. 

— Atentie, anunta o voce feminina grava din tavan. Va 
rămân douăsprezece minute pentru a încheia provocarea. 

Nu trebuia să se dea bătut. Aşa cum spusese şi domnul 
Lemoncello, acum nu mai era cale de întoarcere. Atâta 
timp cât nu voia să se întoarcă acasă ca marele învins. 

Niciodată! 

Kyle se repezi pe culoarul dintre două rânduri de rafturi. 

— La stânga! strigă Haley. Acum! 

Peretele din dreapta lui Kyle se trase în lături, 
dezvăluind şase secţiuni mobile. Fiecare raft culisant era 
înalt de aproape zece metri, oscilând rapid dintr-o parte în 
alta şi alunecând înapoi pentru a crea noi pereţi şi a 
reconfigura calea de acces. 

— Mai ai puţin, îl încurajă Haley. 

Kyle reuşi să se strecoare printre rafturile culisante. 

Dar de fiecare dată când reuşea să-şi croiască un drum 
cât de cât drept, pereţii îşi schimbau din nou poziţia. 

În cele din urmă, Kyle ajunsese pe un culoar atât de 
strâmt, încât trebui să se ţină de pereţi ca să treacă. 
Pereţii se opriră din mişcare cu un zgomot sacadat. 

Vocea din tavan reveni cu alt anunţ: 

— Atenţie. Vă rămân opt minute pentru a încheia 
această provocare. 

— Sunt blocat! strigă Kyle. Nu am pe unde să ies. 

Niciunul dintre colegii lui de echipă nu zise nimic, preţ 
de o clipă mult prea lungă. 

În cele din urmă, vocea Sierrei răzbi din boxele de 
deasupra. 

— Pune mâna pe peretele din dreapta, spuse ea. 


— Ce? De ce? 

— Cand eram mica am jucat multe jocuri cu labirinturi. 
Dacă pereţii sunt interconectati, nu trebuie decât sá 
urmaresti unul dintre pereti cu mana si, in cele din urma, 
vei gasi iesirea sau te vei intoarce la intrare. 

— Fă cum spune Sierra, îl instrui Akimi. 

— O sá reusesti, frate, adăugă Miguel. 

Kyle se sprijini ferm cu mána dreaptá de peretele din 
dreapta si incepu sá inainteze. 

— Haide, Kyle! îl încurajă Haley. La perete! La perete! 

Culoarul se lărgi. Kyle nu-şi desprinse mâna de peretele 
din dreapta şi coti când într-o parte, când în alta, până ce, 
în cele din urmă, se trezi într-un spaţiu deschis de lângă 
banda rulantă. 

— Ai reuşit! strigă Haley. Ura! 

Toate rafturile se înşirară din nou în ordine, unul în 
spatele celuilalt. 

— Foarte bine, spuse Kyle. Ar trebui să fie mai uşor la 
ieşire. Unde e cutia, Haley? 

— Am pus-o pe raft. 

— Care raft? 

— Ala de-acolo. 

— Atenţie, anunţă din nou vocea calmă. Vă rămân TREI 
MINUTE pentru a încheia provocarea. 

Kyle ridică privirea spre o cameră de supraveghere din 
preajmă. 

— A, Haley? Deci ce să caut mai exact? 

— O cutie de carton. Intr-un sertar. 

— OK. Dar aici sunt milioane de cutii... 

— Am însemnat-o cu un servetel roz. 

Kyle se repezi spre un raft. 

— DOUA MINUTE, anunţă doamna cu voce calmă. 

— Ăsta? zise Kyle. 

— Da! Uită-te în sertarul metalic. 


— Parca ziceai ca e de carton... 

— Este. Deschide capacul. Nu, celălalt capac. 

— Asta? 

— Nu! Cel de dedesubt! 

— UN MINUT. 

— Haide odată, Kyle. 

— Mă grăbesc, nu vezi? 

— Deschide-l. 

Kyle facu intocmai. Deschise capacul metalic si gasi o 
cutie veche de pantofi. 

Toţi membrii echipei strigară în cor: 

— la-o! 

— Si fugi! adauga Akimi. 

Kyle fugi. 

Luă cutia la braţ şi fugi cum nu mai fugise în viaţa lui. 

Traversă subsolul ca o săgeată, apoi urcă scările câte 
două odată. 

Odată ajuns în sala de lectură, inima îi bubuia gata să-i 
sară din piept. 

— TREIZECI DE SECUNDE. 

Îşi luă elan şi patină de-a lungul podelei de marmură. 
Era atât de alunecoasă, încât îşi pierdu echilibrul. 

Căzu în nas. 

Scăpă din mâini cutia, care ateriză pe podea şi trecu 
pragul sălii de şedinţe B ca un puc de hochei alunecând în 
poartă. 

Atunci se auzi şi soneria. 

— Timpul a expirat, anunţă vocea calmă. 

— Frate, strigă Miguel, ai reuşit! 

lar Kyle îşi recăpătă suflul. 


Odata ce si-a facut cunoscuta dorinta, lui Charles nu-i 
ramanea decat sa astepte. 

— Se pare ca unchiul Jimmy este o persoana foarte, 
foarte ocupată, spuse domnul Lemoncello revenind în sala. 
Dar este duminică dimineaţa. Vom încerca să dăm de el 
acasă. 

— Mulţumesc. l-am spus unchiului Jimmy să fie pe fază. 
l-am spus ca aş putea sá am nevoie de ajutorul lui 
weekendul ăsta. 

— Si, uită-te şi tu, e la fel de nestatornic precum vântul 
prin sălcii. Va trebui sa discuti asta cu el data viitoare când 
se adună toată familia în jurul mesei de Ziua 
Recunostintei. Acum, dacă îmi permiti, este deja ora 9.58. 
Mai sunt doar două minute până la deschiderea sălilor cu 
zecimale Dewey. 

Domnul Lemoncello deschise un fişet, de unde scoase o 
portavoce. 

— Aveţi vreo cameră în care ar fi bine să daţi buzna? N- 
aveţi vreun indiciu care trebuie neapărat găsit? Vreo 
carte? 

— Doar una, răspunse Charles. Şi am nevoie de unchiul 
Jimmy ca să îmi spună unde e. Puteţi încerca în continuare 
să îl contactaţi? Vă rog. 

— Desigur, spuse domnul Lemoncello, arătând spre o 
pată de pe cămaşa lui Charles. Dacă vrei, îl pot ruga şi pe 
Al Capone să-ţi spele cămaşa. 

Charles încuviinţă zâmbind, intrebändu-se în sinea lui de 
când îşi deschisese Al Capone o spălătorie. 


— Va rog sa fiti cu totii foarte atenti, striga domnul 
Lemoncello printr-o portavoce care îi pitigáia vocea. Sălile 
Dewey s-au redeschis, aşa că e cazul să vă repeziti la etaj! 

Kyle şi colegii săi de echipa auziră anunţul domnului 
Lemoncello, însă rămaseră în sala de şedinţe pentru a 
putea cerceta cutia prăfuită de pantofi. 

— E de pe vremea când domnul Lemoncello era de 
vârsta noastră, spuse Haley. Sunt sigură ca asta e ceea 
căutăm. 

Îi înmână lui Kyle un plic mare şi gălbui, sigilat cu mai 
multe straturi de scotch, etichetat „Prima şi cea mai 
groaznică idee dintre toate”. 

— Super! spuse Kyle dezlipind scotchul. Indiciul ăsta 
spunea că prima idee ar fi soluţia noastră. 

Înăuntru găsiră un teanc de cartonaşe, nişte ştampile, o 
tuşieră şi o foaie de hârtie ruptă dintr-un caiet cu spirală, 
acoperită de scrisul neglijent al unui copil de clasa a 
cincea. 

Kyle citi cu voce tare ceea ce tânărul Luigi Lemoncello 
scrisese cândva: 

— „Am plăcerea de a vă prezenta Prima Literă: Incredibil 
de Nemaipomenitul Joc cu Coduri Secrete.” 

Haley luă primele cartonaşe. Fiecare infatisa un desen 
caricatural şi o literă. A = Albină, B = Barcă, C = Cal şi aşa 
mai departe. 

Kyle citi mai departe instrucţiunile: 

— ,Vrei să-i scrii unui prieten un mesaj secret, ca să vă 
întâlniți după ore? Apeleazá la stampile.” 

Miguel examină câteva ştampile cu mânere de lemn. 

— Se potrivesc cu cartonaşele. 

— Şi cum foloseşti prostia asta pentru a scrie prietenilor 
să vă întâlniți după ore? 

— Chiar e o prostie, spuse Kyle. Nasture, Elefant, Varză, 
Elefant, Dinte, Elefant, Mână, Dinte, Uşă... 


Akimi ridică mâna. 

— OK, gata. Am priceput. 

— Poate e pentru copii mici, spuse Sierra. 

— Mai mult ca sigur, zise Kyle. Pentru că orice copil care 
are peste şase ani poate descrifra codul ăsta în zece 
secunde. 

În acea clipă încremeni. 

— Asta e! 

Merse la peretele cu lista permiselor de bibliotecă. Ce-ar 
fi facă am juca Prima Literă cu titlurile astea de cărţi? 

CARTI/AUTORI DE PE SPATELE 

PERMISELOR DE BIBLIOTECĂ 

#1 Miguel Fernandez 

Întâmplări neobişnuite de Jules Verne/Nopti albe de F.M. 
Dostoievski 

#2 Akimi Hughes 

O mie si una de nopti/ Nouă povestiri de J.D. Salinger 

#3 Andrew Peckleman 

Șase personaje în căutarea unui autor de Luigi 
Pirandello/Opt verişori de Louisa May Alcott 

#4 Bridgette Wadge 

Peter Pan de J.M. Barrie/Razboiul ciocolatei de Robert 
Cormier 

#5 Sierra Russell 

Iliada de Homer/Noi de Evgheni Zamiatin 

#6 Yasmeen Smith-Snyder 

Inima de cerneala de Cornelia Funke/Un erou al timpului 
nostru de Mihail Lermontov 

#7 Sean Keegan 

Scoala noptii de Deborah Harkness/lepurele de catifea 
de Margery Williams 

#8 Haley Daley 

O regina pe esafod de Hilary Mantel/Emil si detectivii de 
Erich Kastner 


#9 Rose Vermette 

Un spion desăvârşit de John le Carré/Alice în Tara 
Minunilor de Lewis Carroll 

#10 Kayla Corson 

Insula comorilor de R.L. Stevenson/Numele trandafirului 
de Umberto Eco 

#11POSESOR NECUNOSCUT/CHARLES CHILTINGTON 

#12 Kyle Keeley 

Aventurile baronului Múnchausen de Rudolf Erich 
Raspe/O tolbá pliná cu ságeti de Jeffrey Archer 

— OK, zise Miguel, cáutánd un loc liber pe tablá. latá 
primele litere din toate titlurile. 

INONSOPRINIUSIOEUAIN?? AO 

— Tot nu are niciun sens, spuse Akimi. 

— Stai un pic, spuse Sierra. Daca titlul incepe cu un 
articol, sari peste el si foloseste cuvantul urmator. 

— Am priceput, zise Miguel. 

INONSOPRINIESIRESAIN?? AT 

— OK. Parca acum ar avea ceva sens, zise Akimi. 

Veni la tabla si delimita cateva cuvinte din sirul de litere. 

IN/ONSO/PRIN/IESIRE/SAIN??AT 

— Stai asa, zise Kyle. Ar putea fi... 

IN/ONSO/PRIN/ESIRE/S A/I N?? AT 

— Ce înseamnă „În onso”? spuse Akimi. 

— Stati! Uite! exclamă Miguel. Cărţile de pe-al doilea şi 
de pe-al treilea raft încep cu numere! Ce-ar fi dacă... 

Kyle înşfăcă un marker: 

| N/1 9 6 8/P R I N/I E Ș I R E/S A/I N?? AT 

— Fiți atenți, spuse Haley. Mai tineti minte toate 
întrebările alea din concursul de cultură generală de 
vineri? Am răspuns aşa de varză, încât am stat să le caut 
pe Google după aceea. Toate erau din 1968. 


— Si mai stiti ceva? zise Sierra. Am aflat ca domnul 
Lemoncello s-a nascut in 1956. Ceea ce inseamna ca, in 
1968, a împlinit 12 ani. 

— 0... K, spuse Akimi. Şi asta ar trebui să fie mai mult 
decât un fapt divers interesant? 

— Categoric, spuse Kyle. Anul 1968 este cheia. Şi nu 
avem nevoie de permisul lui Charles pentru a completa 
fraza asta. 

Notă pe tablă: 

ÎN 1968, PRIN IEŞIRE S-A INTRAT. 

— Deci ce s-a întâmplat în 1968? spuse Haley. 

— Atunci a fost publicată Charlie şi fabrica de ciocolată? 
întrebă Miguel. 

— Nu, zise Sierra. E din 1964. 

— Şi atunci care-i faza cu indiciul „candy” din Sala de 
Arte şi Artifacte? 

— Am dat-o în bară, spuse Akimi. Trebuie sá ne 
întoarcem să găsim o rimă pentru „Andy”. 

— Pe bune? spuse Haley. Credeam că a fost dat afară 
pentru că a trişat. 

— Încă o poveste lungă, spuse Miguel. 

— Îţi explicăm mai încolo, spuse Kyle. Acum trebuie să 
fim la etajul al doilea! 


Odată întorşi în Sala de Arte şi Artifacte, Kyle era sigur 
ca nu mai avea decat un pas pana la deslusirea misterului 
pe care îl aveau de deslusit. 

Dar tot nu-i era clar cum avea să-i ajute să evadeze din 
bibliotecă. 

— Este 10.44, spuse Akimi. Ultimul indiciu va apărea pe 
tavanul Cupolei Minunilor în şaisprezece minute. 

— OK, toată lumea, împrăştierea, zise Kyle. Avem 
nevoie de o rimă pentru „Andy”. 

— Vitrina asta cu pancarte de protest e foarte anti, zise 
Miguel. 

— Asta e, Banditii Dandy! strigă bucuroasă Akimi, 
studiind din nou cu băgare de seamă pălăriile expuse. 

— Da! zise Haley, scotandu-si pantoful şi arătându-le 
tuturor cartonaşul ascuns. 


— Banditi! Am găsit asta în sala 300. 

— Asta e camera cu indicii pe care o tot asteptam! 
spuse Kyle. 

— Cota zecimală Dewey pentru non-ficțiune polițistă 
începe întotdeauna cu trei, spuse Miguel. Când vom găsi 
cartea aia, ne va spune cum şi „pe unde au pătruns târâş- 
grăpiş bandiții din 1968”. 

— Fiţi atenţi aici, spuse Akimi. Citi placuta din vitrină. 
„Această pălărie de fetru în carouri din 1968 a fost purtată 
de spargatorul de bănci Leopold Loblolly, zis si lenuparu’, 
unul dintre faimosii Banditi Dandy. 

— Zis si lenuparu’, asta e! striga Miguel. 

— Olfactovederea era tot un indiciu, spuse Kyle. De-asta 
mirosea totul a pin. 

— lenupárul a fost printre coniferele enumerate de 
domnul Lemoncello in raspunsul lui, souse Haley. 

— Ura! exclamă domnul Lemoncello, păşind in sala cu 
pantofii sai banana chitáind. Bravo, domnişoară Haley... 
bravo, domnişoară Hughes! 

— Vedeţi? spuse Akimi. Am avut dreptate de la început 
cu dandy. Dar toată lumea „Nuuuuu, candy. Willy 
Wonka...” _ 

— Da, îmi amintesc, spuse domnul Lemoncello. In 1968. 
Eram la biblioteca publică şi cochetam cu o idee pentru un 
joc. 

— Si, zise Kyle, erati atât de concentrat, încât nici nu ati 
auzit sirenele poliţiei urlând în goana lor spre banca Gold 
Leaf, trecând pe lângă bibliotecă. 

— Mierla era din Alexandriaville, spuse Sierra. lar vuietul 
sirenei era din ziua aceea. 

Miguel îi completă propoziţia: 

— Ziua aceea în care Banditii Dandy au încercat sa 
pătrundă târâş-grăpiş în bancă! 


— Mai, să fie, spuse domnul Lemoncello. Şi de unde ştiţi, 
voi copii, toate astea? 

— Din indicii, zise Kyle. Şi din povestea pe care ne-a 
spus-o Dr. Zinchenko vineri seara, când cineva a întrebat 
de ce clădirea bibliotecii are o uşă de seif la intrare. 

— Ne dădea deja indicii! exclamă Akimi. 

— Acum este ora UNSPREZECE, anunţă vocea din tavan. 
Acest joc va lua sfäsit într-O ORA. 

— Haideţi, spuse Kyle îndreptându-se spre uşă. Este ora 
unsprezece. Trebuie să vedem ce apare pe tavanul 
cupolei. 

Toţi se repeziră spre balcon. 

— Acolo! zise Sierra. 

— 364.1092! strigă Miguel. 

— Mamă! exclamă Akimi. O să câştigăm! 

La parter, Charles se afla in sfarsit in fata ecranului 
pentru a vorbi cu unchiul lui, James Willoughby al treilea, 
bibliotecarul-sef al Congresului, care reusise in cele din 
urma Sa fie contactat. 

— Îmi cer scuze pentru aşteptare, Charles. 

— Nu-i nimic,  unchiule Jimmy, spuse Charles, 
străduindu-se să zâmbească şi să nuurle. 

— Acum este ora UNSPREZECE, anunţă doamna 
enervant de monotonă din tavan. Acest joc va lua sfâşit 
într-O ORĂ. 

Charles trebuia să fie direct. 

— Ştiu că eşti o persoană foarte ocupată, aşa ca am o 
singură întrebare: dacă as fi o carte de non-ficțiune 
polițistă din Ohio, ce cotă aş avea? 

— Conform clasificării Bibliotecii Congresului? 

— Nu, conform sistemului zecimal Dewey. 

— Ah. Simplu. 361.1 Ce vine după unu va depinde, 
desigur, de câte cărţi sunt în bibliotecă... 

Charles nu mai zăbovi nicio clipă pentru a asculta restul 
explicatiei. 

O zbughi pe cea mai apropiată scară. Urcand câte două 
trepte odată, îl zări pe Kyle Keeley cu toată echipa lui 
coborând de la etajul al doilea. 

Charles ajunse la etajul întâi înaintea lor. 

Trecu în goană pe lângă uşa 500, apoi 400. 

Keeley şi ai săi veneau din direcţia opusă, însă Charles 
se afla deja în faţa uşii 300. 

O descuie folosindu-şi permisul, trase cu putere de 
clanta şi se napusti înăuntru. 

Scruta cu privirea rafturile din dreapta sa. 

Îl auzi pe Kyle intrând tn camera. 

Privind peste umăr, îl văzu pe Kyle luând-o la stânga. 

Charles gonea printre de rafturi citind cotele de la 
marginea fiecărui rând. 


310. 

320. 

330. 

Un robot ce cara cărţi îi ieşi în cale, însă Charles se feri 
la timp. 

340. 

350. 

Paşii lui Keeley răsunau pe culoarul paralel, la capătul 
opus al rândurilor de rafturi. 

În mijlocul sălii 300 se afla un spaţiu deschis, cu o bancă 
de judecător şi o boxă pentru martori. 

Charles se apropia tot mai mult de secţiunea de non- 
ficţiune polițistă. 

Dar la fel şi Kyle. 

Charles îl văzu pe Keeley citind ceva în palmă. 

Avea cota completă! 

Era momentul să schimbe tactica. 

Charles încetini, lăsându-l pe Kyle să i-o ia înainte. 

Kyle se repezi spre un raft. 

Charles veni direct pe urmele lui. 

— Am găsit-o! strigă Kyle întinzând mâna spre cartea de 
pe raft. 

Dar înainte să o poată lua de acolo, Charles o apucase 
de celălalt capăt. 

Kyle ţinea de cotor, iar Charles de margini. 

Continuară să tragă când într-o parte, când în cealaltă. 

În tot acest timp, colegii de echipă ai lui Kyle ajunseseră 
la faţa locului. 

— Ai grijă, Kyle! strigă Sierra Russell. Nu rupe cartea! 

Charles rânji. Keeley, ca un naiv sentimental ce era, 
urmase sfatul toantei cu nasul îngropat în cărţi şi slăbise 
strânsoarea. 

Acum era şansa lui Charles. 


Îi trase cu toată forţa un umăr lui Kyle, doborandu-l. 
Cartea se rostogoli pe jos. Charles o înşfăcă imediat. 

Avea cartea. Consultă rapid cuprinsul. Ochi capitolul 
unsprezece despre spargerea de la banca Gold Leaf din 
Alexandriaville. 

Stia ca acum castigase. 

Charles îşi folosi mâna liberă ca să-şi traseze cu degetul 
litera ,R” pe frunte, strigându-i printre dinţi: 

— Ratatule! 

Răgetul unui tigru străbătu încăperea. Apoi un fluierat 
scurt. Domnul Lemoncello intră pe uşă însoţit de Clarence, 
Clement şi de ceea părea a fi un exemplar rar de tigru 
bengalez. 

— Domnule Chiltington? 

Charles zâmbi. Ştia că domnul Lemoncello avea acum să 
îl felicite pentru câştigarea competiţiei, în ciuda sorții 
potrivnice. Reuşise de unul singur să întreacă întreaga 
echipă a lui Kyle Keeley! 

— Da, domnule Lemoncello? 

— Tii minte regula numărul unu menţionată de Dr. 
Zinchenko? 

— Categoric. Fără mâncare sau băuturi în afară 
Bibliocafenelei. 

— Nu, spuse domnul Lemoncello, atingându-şi vârful 
nasului şi emițând un sunet de claxon. Dr. Z.? Spuneti-i 
care era răspunsul corect. 

Vocea delicată a Yaninei Zinchenko se auzi din boxele 
din tavan. 

— Aveţi grijă. Unul de celălalt, dar mai ales de cărţile din 
bibliotecă. 

— Intocmai, spuse Charles. De aceea a trebuit să-l 
opresc pe Keeley. Era pe cale să rupă coperta bietei cărţi. 
Doamne, iartă-mă, toată lumea la şcoală ştie cât de 
psihopat e Kyle Keeley. Ar face orice să câştige un joc. 


Domnul Lemoncello se tntoarse spre Keeley. 

— E adevărat, Kyle? Ai distruge ceva care stă între tine 
şi un premiu? 

— P-păi... 

Keeley se bâlbâia. Tontul habar n-avea să mintă. 

Charles deschise rapid cartea la capitolul unsprezece şi 
îşi strecură permisul între pagini, ca semn. 

— Ar trebui să-l întrebaţi pe Keeley despre geamul 
spart. 

Domnul Lemoncello se întoarse din nou spre Charles. 

— Geamul spart? 

— Da. Toată şcoala a aflat. Vedeţi, Kyle Keeley şi fraţii 
lui mai mari se jucau un joc nebunesc de vânat obiecte şi... 

Domnul Lemoncello arătă spre carte. 

— Ce idee bună! Iti foloseşti permisul ca semn de carte? 

— Cu siguranţă, spuse Charles trecând la tonul lui 
linguşitor. Însă nu eu am venit cu această idee deşteaptă. 
Vineri seara am văzut-o pe Sierra Russell folosindu-şi 
astfel permisul şi... 

— Şi i-ai spus lui Andrew Peckleman să-i „împrumute” 
permisul. 

Charles clipi. De mai multe ori. 

— Nu înţeleg. 

— Ai încălcat regula numărul unu a Yaninei Zinchenko. 
Nu ai fost grijuliu cu colegul tău de echipă Andrew. Ba 
chiar l-ai intimidat până a acceptat să fure permisul 
domnişoarei Russell, pe care ea, după cum stiai în 
prealabil, îl folosea ca semn de carte. 

— Nu am făcut aşa ceva. 

— Ba da, Charles, asta ai făcut. 

Domnul Lemoncello duse din nou degetul la ureche. 

— Dr. Zinchenko şi-a petrecut dimineaţa verificánd 
înregistrările şi ghici ce-a găsit? 

Charles îşi auzi propria voce din boxele din tavan. 


— Ai obervat ce foloseşte Sierra Russell ca semn de 
carte? 

— Nu. 

— Acela era Andrew. Hai sa te ascultam din nou si pe 
tine. 

— Permisul ei de biblioteca. Cu care poti accesa desigur 
şi sala de sedinte B. Găseşte o cale să-l imprumuti. 

— l-ai spus lui Andrew să fure permisul Sierrei. 

— Cum de-ati putut înregistra asta? spuse Charles. Am 
avut grijă să vorbesc în şoaptă! 

— lar eu am avut grijă să am microfoane foarte bune. S- 
a sfârşit, Charles. Dr. Zinchenko, spuneţi-i oaspetelui 
nostru pe picior de plecare ce a câştigat. 

— Absolut nimic, se auzi vocea bibliotecarei din Rusia. 
Dar, vă rog, domnule L., spuneţi-i lui Charles interpretarea 
corectă a ultimei pictograme. 

— A, da! 

Domnul Lemoncello scotoci în buzunar şi scoase un 
cartonaş pe care i-l arătă lui Charles. 


Charles era negru de suparare. 

— Vrea cineva să-l ajute? 

— Hmmmm, zise Kyle. Arată ca un element din tabelul 
periodic? 

— Eşti foarte aproape, spuse domnul Lemoncello. 

Urmă o pauză, apoi Haley izbucni în râs. 

— Vine după jucătorul de fotbal? 

— Da, zise Charles. Şi ce relevanţă are? 

— Nu ştiu ce element este, dar ştiu ce număr trebuie să 
fie în tabel. Andrew avusese dreptate de la început, zise 
Haley. Indiciul din cartonaşul cu fotbalistul nu era „în 
spate”, ci „nouăsprezece”. 

Domnul Lemoncello adoptă din nou tonul de prezentator 
TV: 

— Deci, Haley Daley, doreşti să rezolvi acest puzzle? 

— Desigur: „Ajungi afară pe unde au pătruns târâş- 
grăpiş bandiții din nouăsprezece şaizeci şi opt.” 

— Nu înţeleg, zise Charles. 

— Nouăsprezece. Şaizeci şi opt, spuse Akimi. Ştii tu, 
1968. 

— Da, spuse domnul Lemoncello. Anul în care Din 
dosarele incurcate ale doamnei Basil E. Frankweiler a 
câştigat premiul Newbery Medal pentru literatură pentru 
copii. Încă un indiciu pe care l-ai ratat complet, Charles. 

— Mamă, zise Miguel. Şi eu care credeam că cei din 
familia Chiltington nu pierd niciodată. 

— Există o primă data pentru orice, spuse domnul 
Lemoncello. Clarence? Clement? Vă rog, însoţiţi-l pe 
tânărul domn Chiltington afară din clădire. 

— Pa şi pusi, spuse Akimi. Uite-l şi pe cel mai mare ratat 
din jocul ăsta! Uite-l cum se cară! 

— Deschide-o, îi zise Akimi lui Kyle. Mai avem doar 
patruzeci de minute ca să ne dam seama cum s-au 
strecurat lenuparu’ şi restul Banditilor Dandy în clădirea 
băncii, în 1968. 

Kyle deschise cartea Istoria infractorilor din Ohio la 
capitolul pe care îl marcase Charles. 

— Deci? spuse Miguel. 

— „Capitolul 11. Bandiţii Dandy sapă un tunel până în 
seiful băncii.” 

— Chiar dacă în Biblie zice să nu furi, completă Akimi. 

— Şi pun pariu că au înaintat târâş-grăpiş, spuse Haley. 

— „Bandiţii cei hotomani s-au instalat într-un fost atelier 
de croitorie de lângă banca Gold Leaf şi, timp de câteva 
săptămâni, au săpat un tunel din subsol până în seiful 
băncii.” 

— Care, conform acelor schițe vechi pe care le-am găsit, 
ar trebui să se afle unde se află acum automatul de triere. 

— Acum înțeleg primul indiciu. Cartea Cunoaste-ti 
propria bibliotecă. Dr. Zinchenko voia ca noi să cunoaştem 
biblioteca asta. Asta explică si de ce a vrut ca noi să citim 
povestirile cu Sherlock Holmes. 

— Liga roscatilor, spuse Sierra. Povestirea aia cu 
spărgătorii de bănci care sapă un tunel dintr-o clădire de 
alături. 

Kyle incuviinta. 

— Dr. Zinchenko mi-a spus că tocmai o recitise. Pun 
pariu că de acolo i-a venit ideea pentru toată chestia asta. 

— Charles ar fi trebuit să rămână la târâtul prin canale 
ca în jocul ăla video, glumi Miguel. Poate ar fi găsit tunelul 
Banditilor Dandy înaintea noastră. 

— Haideti mai repede, spuse Haley. Trebuie să mergem 
la subsol. 

— Vin cu voi, spuse domnul Lemoncello. Trebuie 
neapărat să văd cum se termină povestea asta! 


Cu cartea la piept, Kyle porni in fruntea grupului spre 
subsol. 

— De ce iei cartea cu tine? întrebă Akimi. 

— O s-o punem pe banda aia rulantă, explică el. Pun 
pariu că pătratul negru se va afla sub coşul în care va fi 
sortată. 

— Scurtătura noastră ca să ieşim din bibliotecă! 

— Întocmai. 

În timp ce echipa tropăia pe scări în jos, domnul 
Lemoncello se întoarse spre Kyle şi îi spuse: 

— Deci, domnule Keeley, te-ai distrat în weekendul 
asta? 

— Grozav! 

— Foarte bine. Domnisoara Hughes, te felicit, se pare ca 
tu ai castigat deja. 

Akimi roşi. 

— Ce vreţi să spuneţi? întrebă Kyle. 

— În eseul ei, draga ta prietenă a scris, citez: „Vreau să 
văd noua bibliotecă pentru a-i povesti prietenului meu Kyle 
Keeley cât e de tare”. 

— Ţi-ai scris eseul despre mine? 

— Oarecum, mormăi Akimi. 

— Uau, zise Kyle. Nimeni n-a mai făcut asta pentru 
mine. 

— Şi nici n-o s-o mai facă nimeni vreodată, dacă ratezi 
şansa noastră de a câştiga chestia asta. Aşa că putem să 
terminăm odată cu vorbăria şi să găsim ieşirea? 

— N-am nimic împotrivă. 

— Atenţie, spuse vocea calmă din boxele din tavan. 
Acest joc va lua sfâşit în TREIZECI de minute. 

Toată lumea grăbi pasul. 

Din fericire, la subsol, rafturile imense nu se 
transformară din nou într-un labirint. 


— Maşinăria de triere automată este drept înainte, lângă 
peretele din capăt, spuse Kyle. 

Ajunseră în dreptul benzii rulante. 

— Dacă îmi amintesc bine schiţele acelea, zise Miguel, 
seiful ar fi trebuit să fie chiar aici, exact unde este 
automatul. 

— OK, toată lumea, spuse Kyle. Robo-cosul în care va fi 
sortată cartea asta este probabil deasupra intrării în tunel. 

— Hai să-i dăm bătaie. 

Kyle aşeză Istoria infractorilor din Ohio in dreptul 
scanerului cu laser de pe bandă. 

Nu se întâmplă nimic. 

— Ce se întâmplă? strigă Miguel. De ce nu merge? 

— Poate cartea asta nu e suficient de grea. Kyle se lăsă 
cu grijă pe coperta cărţii. 

Tot degeaba. 

Toată lumea privea nedumerita la cartea de pe banda 
încremenită. 

— leri chestia asta nu putea fi oprită, iar acum... mormăi 
Haley. 

— Asta e! strigă Akimi. 

Se repezi lângă perete şi trase de maneta de siguranţă, 
setând-o din nou în poziţia „pornit”. 

Mai multe scanere cu laser se treziră din amorteala în 
dreptul deschizăturii din tavan. 

Banda începu să se mişte. Încetişor. 

Cartea fu purtată până în dreptul celui de-al treila robo- 
coş din capăt, în care şi fu împinsă. 

Banda rulantă amorti din nou, iar robo-coşul îşi părăsi 
postul. 

Nu mai urmă nimic altceva. 

— Asta-i tot? 

— Atenţie, acest joc va lua sfâşit in DOUĂZECI de 
minute. 


— Nuamers, spuse Haley. 

— Ne-am fript, adauga Akimi. 

— Stati putin, zise Kyle, făcând semn spre o dala din 
podea din locul din care tocmai plecase robo-cosul. 

Parea sa fie aprinsa, asemenea ecranelor din sala de 
lectura. 

— Scrie: ,,Ciao, copii isteti! Va place jocul? Start Game!”, 
citi Kyle. 

— Excelent, chicoti Akimi, apoi amandoi pufnira in ras, 
amintindu-si de capacele cutiilor din primul puzzle pe care 
îl rezolvaseră împreună în Sala de Societate sâmbătă 
dimineaţa. 

— Acum scrie că trebuie să rezolvăm o anagramă, spuse 
Kyle. 

— Preferatele mele, spuse domnul Lemoncello. 

— OK, toată lumea, spuse Kyle. Haideţi mai aproape, 
pregatiti-va. 

Kyle, Akimi, Sierra, Miguel si Haley ingenunchearä în 
jurul patratului. Domnul Lemoncello privea de deasupra. 

— Acu-i acu’, spuse Kyle văzând instrucţiunile jocului 
derulându-se pe ecran. 

GASITI SAISPREZECE CUVINTE 

DIN ACESTE SAISPREZECE LITERE 

IN MAXIM SAIZECI DE SECUNDE. 


Un cronometru aparu brusc la marginea ecranului. lar 
apoi, dispuse patru câte patru, aparura şi literele: 


— Luigi L. Lemoncello, sopti Kyle. 

Ceasul începu sa ticăie. 

Sierra strigă: 

— Monoclu! 

Un clinchet de clopotel se auzi melodios dintr-o boxa de 
deasupra. 

Cei cinci membri ai echipei începură sa turuie pe 
nerăsuflate cuvintele: 

— Gulie! 

— Ulm! 

— Lume! 

— Leul 

— Gel! 

— Molie! 

— Ulei! 

— Au mai rămas treizeci de secunde, spuse domnul 
Lemoncello. 

— Con! 

— Nume! 

— Loc! 

— Minge! 

— Coleg! 

— Celule! 

— Aa, molie! 

— S-a zis deja. 

— Mile. 

— Au mai ramas cincisprezece secunde in total, spuse 
vocea din tavan. 

— Aaa... 

— Zece secunde. 

— Se ofera cineva? 

— Cinci. 

— Patru. 


— Colonel! striga Haley. 

Ecranul computerului afişa acum „Felicitări!” si „Ati 
câştigat!”. 

De undeva se auzeau aplauze înregistrate, focuri de 
artificii suierau, iar câteva gáste gágáiau ,Ura!”. 

— Vá rog, vá rog, faceti un pas ín spate, spuse vocea 
linistitoare din tavan. 

Kyle si colegii lui o ascultará. 

— Atenţie, continuă vocea. Jocul se va sfârşi în 
CINCISPREZECE minute. 

— Tot trebuie să ieşim afară! zise Akimi. Ce-i cu 
podeaua asta? Hai odată! 

Opt dale din jurul ecranului începură, de asemenea, să 
strălucească. Mai întâi galben, apoi în nuanţe portocalii şi 
Mov. 

— Pătratul nostru secret! spuse Akimi. 

Urmară o serie de declicuri şi dalele se retraseră în 
podea, deschizându-se ca un chepeng din hârtie de 
origami. 

— Uite, spuse Haley, e-o scară. 

Domnul Lemoncello aruncă o privire în tunelul bine 
luminat. 

— Măi, să fie, Dr. Zinchenko a aranjat treburile pe aici, 
nu glumă, faţă de cum le-a lăsat domnul Loblolly în 1968. 

— Sigur ca da, spuse Haley. Ca noi să putem ajunge 
lesne afară pe unde banditii au pătruns täräs-gräpis. 

— Haideţi, toată lumea! spuse domnul Lemoncello. Nu 
vreau să întârzii chiar la propria mea petrecere aniversară. 


Kyle merse în fruntea grupului conducându-şi echipa 
(însoţită de domnul Lemoncello) într-un subsol pustiu, plin 
cu manechine şi cutii de carton. 

— Arată ca şi cum ar fi subsolul unui magazin de haine 
din Centrul Vechi, spuse Kyle. 

— Atelierul Fit, spue Haley citind inscripţia de pe o 
etichetă. E unul dintre magazinele mele preferate. 

— lar în 1968, spuse Sierra, aici fusese un adevărat 
atelier de croitorie de care s-au folosit Leopold Loblolly şi 
Banditii Dandy. 

— Sunt nişte trepte acolo, zise Miguel, arătând spre o 
scară de lemn. Şi o uşă. Încercă clanta. O, nu - e încuiată! 

Kyle privi spre ferestrele de la demisol, la aproape cinci 
metri deasupra lor. 

Nu avu cum să nu zâmbească. 

Îi aducea aminte de alt joc pe care îl câştigase la un 
moment dat. De data aceasta trebuia doar să inverseze 
schema un pic. 

— Ajută-mă să împing cutiile astea acolo, îi zise Kyle lui 
Miguel. Putem să le punem unele peste altele sub 
fereastra asta. 

După ce asamblară o scară din lăzi şi cutii, Kyle urcă 
până în dreptul ferestrei pentru a verifica încuietoarea. 

— Super, zise el. 

— Nu-mi spune, spuse Akimi. Lasă-mă să ghicesc: încă o 
ghicitoare? 

— Dap. E un lacăt cu cifru. Sunt cinci rotite cu litere 
aleatorii. 

— Atenţie, spuse vocea. 

— Ce? zise Akimi. Şi aici sunt boxe. 

— Acest joc va lua sfâşit în PATRU minute. 

— Hai, deschide lacătul, Kyle! strigă Miguel. 

— Stati un pic. E un fel de ghicitoare. 

— E vreun indiciu? întrebă Haley. 


— Desigur. 

Kyle citi mesajul de pe o mica foaie de hartie lipita de 
geam: „Odată ce vei învăţa asta, vei fi liber pentru 
totdeauna”. 

Toată lumea râse. 

Ultimul puzzle era mult prea uşor. 

— Sunteţi gata, copii? întrebă domnul Lemoncello. Toată 
lumea în cor! 

Toţi strigară în acelaşi timp: 

— A CITI! 

Kyle învârti rotitele pentru a forma cuvântul. Urmă un 
declic, iar fereastra se deschise. 

De data aceasta nu fusese nevoie să spargă niciun 
geam pentru a câştiga. 

Kyle şi domnul Lemoncello, cocotati pe cutia cea mai 
înaltă, îi ajutară pe toţi ceilalţi să se catere afară din 
subsol. 

În clipa în care Haley ieşi pe fereastră, cineva din 
mulţimea care se adunase în jurul bibliotecii pentru a 
urmări finalul jocului începu să strige: 

— la uitaţi! E Haley Daley! Ea este prima! Ea a câştigat! 
Cu două minute înainte de final! 

— Nu, nu! o auzi Kyle pe Haley protestând cu vocea ei 
stridentă de majoretă. Sunt doar membră a unei echipe 
superextraordinare. Suntem cu toţii câştigători. luhuu! 

Când Akimi îşi făcu apariţia, mulţimea îi scandă numele. 

— De unde îmi ştiţi numele? o auzi Kyle întrebând. Tati, 
tu le-ai spus cum mă cheamă? 

Sierra Russell era gata să se strecoare afară. 

— Domnule Lemoncello? 

— Da, Sierra? 

— La ce oră se deschide mâine biblioteca? 

— Pentru tine, la ora nouă dimineaţa! 


Zambind, fata pasi in scara formata din mainile lor si se 
strecura afara. 

Kyle se simti prost cand nimeni din strada nu o aplauda 
pe Sierra. Te pomenesti ca nu venise nimeni s-o astepte. 

Însă auzi apoi vocea lui Haley: 

— Hei, toată lumea! Fiţi atenţi! Ea este incredibila 
noastră prietenă, Sierra Russell! E atât de deşteaptă, încât 
ar putea să vă zică până şi cine a scris cartea de 
telefoane! 

Mulțimea izbucni în urale: 

— Sierra! Sierra! Sierra! 

— OK, spuse Kyle. Miguel, tu urmezi. 

— Ah, Miguel, zise domnul Lemoncello, dacă ai loc în 
programul tău de vacanţă, mi-ar plăcea tare mult să faci 
parte din echipa mea de asistenţi de bibliotecar. 

— Vă mulţumesc, domnule Lemoncello. Este o onoare! 

— Si te rog să-l aduci şi pe domnul Peckleman cu tine. 

— Dar Andrew crede ca biblioteca asta-i o tâmpenie. 

— Tocmai de aceea ar trebui să petreacă mai mult timp 
cu noi. Acum, hopa sus! 

Îl ajutară pe Miguel să iasă pe fereastră. 

Uralele de afară deveniră şi mai asurzitoare. 

— Miguel! Miguel! Miguel! 

— Fraţilor! strigă Miguel. Biblioteca asta este ca o carte 
bună. Trebuie citită! 

Mulțimea râse, iar Kyle dădu ochii peste cap. 

— Tu urmezi, domnule Keeley, spuse domnul 
Lemoncello. 

— OK. Dar pot să vă pun o ultimă întrebare? 

— Cu siguranţă. Şi sper că nu va fi ultima. 

— Chiar vom apărea toţi în reclamele dumneavoastră? 

— Categoric. Veţi fi chiar faimoşi. 

— Ce tare! 


— Într-adevăr. Cine-ar fi ştiut că timpul petrecut într-o 
bibliotecă poate fi o asemenea experienţă? 

Kyle zâmbi. 

— Dumneavoastră aţi ştiut. 

— Acum ştii şi tu. 

Kyle îşi fixă piciorul în palmele domnului Lemoncello şi 
se prinse cu mâinile de rama ferestrei. 

— Ne vedem la petrecere! spuse Kyle. 

— Neapărat. Si ştii ce, Kyle? 

— Ce? 

— S-ar putea să fie baloane. 

MULTUMIRI... 


Lui R. Schuyler Hooke, redactorul meu de la Random 
House, pentru incredibila rabdare de care a dat dovada. 
Pentru încrederea pe care o are în mine şi implicarea lui în 
acest proiect. 

Desenatoarei Nicole de las Heras şi graficianului Gilbert 
Ford, care au făcut ca această carte să arate atât de 
frumos. 

Sotiei mele, J.J. Myers, un excelent prim editor. 

Doamnei Macrina, bibliotecară, şi tuturor celor de la 
Şcoala nr. 10 din Brooklyn, a căror bibliotecă a inspirat 
această poveste. 

Lui Darrell Robertson, Gail Tobin, Amy Alessio, Erin 
Downey, Yannei Zinchenko, Scott Smith şi tuturor celorlalţi 
bibliotecari şi specialişti media pe care i-am cunoscut în 
timp ce am vizitat, în calitate de autor, numeroase şcoli şi 
biblioteci publice. Când văd cum reusiti să insuflati zi după 
zi dragostea de lectură, îmi dau seama că sunteţi cu mult 
mai uimitori si incredibili chiar şi decât domnul 
Lemoncello. 


CHRIS GRABENSTEIN 


a castigat numeroase premii pentru romanele sale din 
genurile thriller sau mister, precum si pentru povestile de 
groază scrise pentru copiii de şcoală generală. Impreuna 
cu James Patterson, el este coatorul seriilor Eu, haios? şi 
Vânătorii de comori, bestselleruri apărute la editura Corint 
Junior. Chris Grabenstein şi soţia lui, J.J., locuiesc la New 
York împreună cu trei pisici şi un câine pe nume Fred. 


Evadare din biblioteca domnului Lemoncello, cel mai 
recent roman al lui Chris Grabenstein, împleteşte genul 
thriller cu dezlegarea enigmelor şi cu cele mai haioase 
jocuri, oferind cititorilor o lectură in acelaşi timp 
inteligentă şi amuzantă. Cu siguranță, mintea ta nu se va 
plictisi nicio secundă, deoarece şi tu eşti invitat, alături de 
eroii cărții, să evadezi din biblioteca misterioasă. 


